由於隋朝時間較短，對中國文學嘅影響唔大。雖然有提出改革浮靡文風嘅要求，但係後繼中斷，古文運動需要到唐朝中葉才成功嘅發展起身。當時有戴專門研究音律學嘅著作，也有唔錯嘅散文同詩歌。喺南北朝時，南朝文學講究聲律和彩色，北朝文學講究質樸切實用。


由於南朝艷麗嘅文學征服咗北朝，令到隋朝文學大多承襲梁陳學風，冇新嘅突破。而隋朝南北著名文士，總數居然不過十餘人。杜正藏所著嘅《文章體式》，有助於學習南朝文學，號為「文軌」。甚至連高句麗、百濟也學習杜書，稱為《杜家新書》。


佢令到南朝文學流行到外國，影響好大。584年隋文帝下令要求樸實文學。李諤建議不能依文藻華麗而錄取人才。然而隋煬帝又提倡華麗嘅南朝文學，佢醉心於南朝嘅豪華，「三幸江都」，「好為吳語」。「貴於清綺」、「宜於詠歌」嘅南朝文學，正合佢嘅口味。


史學方面，喺隋朝以前嘅史書，有啲由官方撰寫，有啲由民間人士自行撰寫。其思想比較自由，質量也有好有壞。但由於不容易採用到史官所藏書籍。通常只有紀傳冇志書，唔可以話係完整嘅國史。593年隋文帝宣布禁止民間私撰國史，評論人物。


因南北文化融合，音韻學與目錄學嘅成就尤為卓越。開皇初年，顏之推、蕭該、長孫納言等八人和陸法言討論音韻學，一致認為四方聲調分歧很大，南北用韻不同。以前諸家韻書，定韻缺乏標準，都有錯誤。陸法言記錄咗諸人議論嘅要旨，於601年寫成《切韻》五卷。


呢部書統一書面嘅聲韻，反映咗當時漢語嘅語音，係中國最早嘅音韻書。呢一個語音系統完整噉保存喺後來嘅《廣韻》，甚至《集韻》等書裏面。目錄學方面，隋代有名嘅有佛教嘅《大隋眾經目錄》，道家嘅《道經目錄》，費長房所撰嘅《歷代三寶記》與釋彥琮所撰嘅《隋仁壽年內典錄》。


隋朝期佛教進入極盛階段，噉係因為皇帝與佛教嘅的淵源密切。北周武帝滅佛時，智仙隱藏喺楊家，預言隋文帝日後會做皇帝，重興佛法。隋文帝深信自己得佛保佑，對群臣宣稱「我興由佛法」，所以積極提倡佛法，晚年甚至排斥儒學，佛教成為隋朝國教。


581年，隋文帝招請隱居僧侣出山，號召佛徒「为国行道」，並且聽任人民出家。隋煬帝時，朝廷對佛教亦係採取積極扶持嘅政策，隋煬帝重向天台宗智者大師受戒，成為佛家弟子。然而皇帝也對佛教嚴加控制，例如將江南佛教有影響嘅名士集中喺揚州，以便支配，並下令「沙門致敬王者」


當時主流嘅佛教派系有天台宗、三論宗同三階教。天台宗講究將「教」、「觀」兩者發揮到極致並圓融一體，認為法界無相，萬物一體。止觀係主要修行方式。三論宗因研究《中論》、《十二門論》、《百論》而著稱。主張世間、出世間嘅萬有諸法，係從眾多因緣和合而生，係眾多因素和條件結合而成嘅產物。


道教喺南北朝嘅時候，分成南北天師道二系，到隋朝時方相互交流。茅山宗成為道教嘅主要派系，傳道範圍也從南方延伸到咗北方，元始天尊喺呢個時被奉為最高神靈。隋文帝對道教極為尊重，下紹保護道教，下令重修樓觀宮宇，度道士一百二十人並親幸道場。


所以隋文帝對道教頗為尊重，大擢張賓、焦子順、董子華等道士。隋煬帝對道士也優禮有加，喺即位前曾用手書叫嚟道士王遠知話「夫道得眾妙，法體自然，包涵二儀，混成萬物，人能弘道，道不虛行」。隋場帝居東、西兩都或出遊，總有僧、尼、道士、女官隨從，稱為四道場。


金丹術為隋煬帝所推崇，好多道士以擅長煉製長生不死之藥而獲得寵信。嵩山道士潘誕為佢合煉金丹，六年不成，潘誕解釋要有童男女膽汁骨髓各三斛六斗才可以煉成，隋煬帝發怒而殺潘誕。然而，煉製金丹嘅技術也推動隋唐醫藥化學之發展。


道教修鍊當中非常重要嘅「內丹」一詞也形成於此時，青霞子蘇元朗提出「歸神丹於心煉」，提倡「性命雙修」，進一步推動咗內丹術理論嘅發展。佢強調心身嘅全面修鍊，以此為內丹修鍊嘅核心。而葛洪嘅金丹術，之後就稱為外丹。


祅教，又叫拜火教，係波斯人瑣羅亞斯德創立。流行於波斯和西域各國，早喺北魏時隨粟特人傳入中國，隋朝設薩保官職以管理祅教。其教義認為宇宙是由光明神和黑暗神互相鬥爭，火代表善神，所以拜火。主神喺中國被稱為「胡天」、「天神」，主要經典有《阿維斯陀》。


隋朝嘅時候，由於政教嘅關係，因此繪畫受到重視。隋朝繪畫於是以人物或神仙故事為主，但山水畫已發展成獨立嘅畫科。展子虔同董伯仁齊名，與東晉顧愷之、南朝齊陸探微及南朝梁張僧繇並稱前唐四大画家。展子虔歷經北齊、北周與隋朝，曾喺隋朝任朝散大夫，後任帳内都督。


畫過佛教画《法華經變》，風俗畫《長安車馬人物圖》，但都冇傳世。佢嘅山水画《游春圖》，用勾勒刷法，著大青綠。空間透視安排合理，注意遠近關係和山樹人物嘅比例，能夠於咫尺之中，具備千里之趣。噉證明咗隋朝嘅山水畫已經徹底解決「人大於山，水不容泛」嘅空間處理問題，成為卷軸山水畫興起嘅代表作，元代《畫鑒》認為《游春圖》是山水畫正式嘅始祖。


隋朝書法巧整兼力，不離規矩。初唐大家嘅風範規模，喺呢個時候已經初步形成。著名嘅書法家有丁道護、史陵與智永。墨跡則有千字文與寫經。隋代嘅書法以碑刻為大宗，《龍藏寺碑》、《啟法寺碑》、《董美人志》等碑刻顯示書法風格。


隋朝音樂受北方民族音樂同埋南朝宋、齊嘅舊樂，宮廷樂歌雜有「胡聲」。隋滅南朝陳後設置清商署來管理。隋煬帝時，設置清樂、西涼、龜茲、天竺、康國、疏勒、安國、高麗、禮畢等九部樂。當時樂器有曲項琵琶、豎頭箜篌、答臘鼓同羯鼓等，都係從北方民族同埋西域流傳過來嘅，喺當時已經知道音階有七音而唔係五音。


萬寶常同何妥係隋朝有名嘅音樂家。何妥係何國人，佢重擅長哲學。592年以國子博士受命制定正樂，當時諸重臣議論紛紛，萬寶常亦參與討論，但係一時冇結果。最後何妥用計令隋文帝採用黃鐘宮而解決糾紛。何妥又為隋煬帝作御車「何妥車」。


萬寶常著有《樂譜》。當時隋文帝受胡音同南朝「亡國之音」困擾，為咗制定正樂召集牛弘、辛彥之同埋何妥等人整頓音樂，產生符合隋朝一統天下嘅國樂。當時重臣鄭譯、蘇威同何妥等人討論咗好耐都冇定論。萬寶常雖然表達意見，然而身分低下，佢建議冇被採用。


隋朝曆法比前朝更加精密。600年劉焯借由北朝張子信嘅數據，測定歲差為76年差一度，已接近準確值。604年劉焯制定出《皇極歷》，推日行盈縮，黃道月道損益，日月食多少及所在所起，都比以前諸歷精密，而且提出「等間距二次內插法」嘅公式。


隋文帝平定南朝陳後將南朝嘅渾儀、渾天象及天文圖籍都集中喺長安，並且命庾季才與南朝周墳參照各家星官，繪成星圖。周墳與袁充等人重喺太史局教授星象知識。隋朝丹元子，按照東晉陳卓所定嘅星宮，把天上星星嘅步位，編成一篇七字長歌，叫做《步天歌》，文句淺顯，便於傳誦。


隋廷提倡博物學，喺當時出現大量地方地方志。隋廷明令全國各地推行方志編寫，最後著有《諸郡物產土俗記》、《區宇圖志》與《諸州圖經集》。隋煬帝又詔天下諸郡上風俗物產地圖，據以編成《物產土俗記》及《區宇圖志》，開中國編撰一統志之先河。


朗蔚之採各地所上圖經而纂成《隋诸州圖經集》二百卷。裴矩於大業時期喺張掖掌管互市，從書傳及西域商人嘅言論中，搜集西域山川、姓氏、風土、服章、物產等資料而寫成《西域圖記》。呢本書還記載自敦煌通中亞諸國直至地中海嘅三條絲路。


建築學方面，出名嘅有李春、宇文愷與何稠。610年李春於現今河北省寧晉縣洨河建造安濟橋，安濟橋係目前世界最古老嘅現存完好嘅大跨度單孔敞肩坦弧石拱桥，圓弧拱嘅跨度大，圓弧拱仍然夠高，水上船只來往通過非常方便。


安濟橋橋拱唔係用半圓拱，而係用跨度大、扁平率低嘅單孔1/4圆拱橋梁結構，係中國建筑史嘅重大成就之一。另外四個小橋洞節約石料二百多立方米，又減少橋身五分之一嘅重量，讓橋基部分嘅負擔大大減輕。同時可以起分洪緩衝嘅作用，減輕洪流對橋身嘅衝擊力量。


宇文愷曾為隋煬帝造觀風行殿，殿下置輪軸，離合便利，可以分開行動，也可以合成一個容納數百人嘅大殿。何稠為隋煬帝造六合城。喺攻城嘅時侯，一夜間可以合成一座周圍八里、高十仞嘅大城，城上面可以列甲士，立旗仗。


《隋書‧經籍志‧子部‧醫方類》中唔少係南朝人嘅著作。南方名醫許智藏有幫隋煬帝醫過病。隋朝亦譯出十餘種天竺同西域嘅醫方書，知識十分豐富。。隋朝醫學家以巢元方最為著名，佢撰有《諸病源候論》。呢個係中國第一部詳細論述疾病分類同病因、病理嘅著作。


唐喺太宗李世民開始步入鼎盛。唐承襲了好多北朝所訂立嘅制度。而李世民任用咗好多出名嘅大臣，好似杜如晦、房玄齡、魏徵等等。而因為大唐對外打仗成日，各個外族都稱唐太宗做「天可汗」。之後幾百年間，唐都長安係當時全中國大城市，成日都有好多外族人到來。


五代十國，簡稱五代，係唐末至宋初嘅一段分裂割據時期。喺呢73年裏面，總共出現過五個自命繼承大統，但係控制唔到全局嘅朝代。喺依次出現嘅五個中原王朝力所不及嘅地方，就有十幾個地方勢力先後據地為王，所以叫做「五代十國」。


五代十國時期，因為處於分裂時代、政治唔統一，商貿得到唨長足嘅發展。唔同於早時重農抑商嘅大一統封建王朝、之依靠澌農業嘅收益來保持王朝穩定同埋政府機構嘅運行、忻住商業發展致使地區離心，啲統治者對政治穩定嘅考量好多時要壓過經濟利益，傾向於將治下啲民眾束縛於帝國土地上高。


即使係深居內陸嘅細國荊南，都十分注重同仰仗河運商業，甚至到唨根據商業利益決定外交政策嘅地步。邇種政治分裂形成嘅對商貿、航海重視，唔單止喺割據時期可以維持住啲地方政權，仲喺更加長遠嘅時期睇嚟，第一次令到一幅遍佈東亞嘅、完善而又龐大嘅貿易網絡可以形成得到，邇種貿易係唔同於唐與及唐以前啲點對點式貿易嘅。


嗰陣時廣州、福州、泉州、杭州同埋明州亦成為外貿至興盛嘅幾個城市。廣州嘅外貿線路最長，廣佈東南亞、南亞、中亞海岸，涉越南、馬六甲、三佛齊、印度、錫蘭、波斯同波斯灣啲埞。福州泉州就主要面向東南亞、渤海國、日本同埋朝鮮。


正係喺由唐末至南漢邇段嶺南地區相對穩定、同北方相對隔絕嘅時期入邊，因為冇外來影響抑或係啲外來影響少過往時，真正意義上嘅原始粵語先至可以同中原古漢語拉開差距，形成唨並傳承啲自己嘅特色落去。自此開始，就算係南宋嗰陣時中原漢語嘅大規模傳播，都冇點影響粵語嘅基本架構乜嚌。


五代十國時期官學衰敗，私學繁盛，其中又以南方至盛。私學除開教儒、釋、道、诗之外，亦教文史、天文、曆法、算術、醫學、書畫等，其中繪畫係嗰陣時至繁盛嘅一門。由於儒學唔解決得現實問題，佢喺私學中剩係得次要地位。


至於社會安定、崇尚享樂嘅蜀粵興開音樂、歌詞文化。而且由於蜀粵之間商旅交流頻繁，蜀詞入便亦受唨嶺南風物影響，產生唨一批嶺南風土詞。其中唔單止有嶺南檳榔、荔枝、珍珠等風物，亦有對嶺南女大膽直率、善於商賈嘅讚美。


五代時期宮廷部分恢復返雅樂制度，但政變頻繁、人手難揾，致使擔宮廷樂師、樂工嘅一般係教坊。其時仲有伶官亂政嘅現象。《霓裳羽衣曲》嗰陣仲流傳開，而且因為啲舊唐樂工走佬蜀地，使得邇部曲佮埋其他啲唐風音樂喺前後蜀保留得仲完整尐。


大遼，或叫遼國，係契丹人喺907年建立嘅國家，大概喺而家中國東北地區，契丹族首領遼太祖耶律阿保機喺916年建立契丹國，947年定國號做「大遼」，983年曾經改番名做「契丹」，1066年叫番「大遼」，直到1125年俾女真人打敗，金國取代遼國。


宋又叫大宋或者宋朝係中國史上一個朝代，皇室係涿郡趙氏，國史中一段重要時期。按南渡避金人做時間點，分北宋、南宋，分別京都係汴京同埋臨安，因呢兩個時期，而叫兩宋，共享國長達319年，係漢朝之後最長嘅一個中國朝代。


宋初，南唐違命侯李煜雖然係亡國君，但佢憑《虞美人》得到「詞聖」美譽。後來宋朝文人輩出，主要代表有大文豪蘇東坡、女詞人李清照、寺廟苦讀嘅政治家范仲淹、畫荻教子嘅文章大家歐陽修、書法家黃山谷，生擒叛徒嘅領軍文人辛棄疾都係以詞著名，有中國文學黃金時期之稱。


宋朝係一個比較注重經濟嘅朝代。宋朝嘅皇帝對外都係以銀兩或者布匹同外族講和，相當於而家嘅「金錢外交」。北宋嗰陣嘅首都汴京，另有北京大名府、西京河南府、南京應天府，汴京係宋朝喺北方嘅經濟重心，主要都係對外貿易為主。


趙匡胤未做皇帝之前係後周嘅殿前都點檢，手握兵權。後嚟周世宗英年早逝，由佢只有七歲個仔柴宗訓繼位，即周恭帝。960年，趙匡胤受命抵抗遼同北漢嘅入侵，響路經陳橋驛嗰陣，手下發動兵變，將黃袍加落趙身上。趙於是就返去首都開封，叫恭帝退位，正式登基，開創宋朝，史稱北宋。


北宋雖然成功立國，但只係當時中原嘅其中一國，仲有成六個其他國家。趙匡胤非常希望可以統一中國，就採用「先南後北」嘅戰略，先解決實力較弱、物資較豐富嘅南方政權。響收復咗南平、後蜀、南漢、南唐之後，976年趙匡胤突然死咗，由細佬趙光義繼位，即宋太宗。


太宗死後由大仔趙恆繼位，即宋真宗。遼一直響同宋嘅邊境搞搞震，但出於太宗之前嘅征戰失敗，宋室唔夠膽打。景德元年，遼大舉入侵北宋，直入澶州。真宗響宰相寇準力勸之下親征，宋軍響見到皇帝親征後果然士氣大振，射死遼國大將蕭撻凜。


希望改變現狀嘅仁宗，於是任用范仲淹、呂夷簡、富弼、包拯、韓琦等等大臣推行改革，史稱「慶曆新政」。呢個變法取得非常好嘅成果。但由於一班守舊派大臣反對新政，於是抵毀話范仲淹等人組成朋黨。仁宗最後失去耐性，罷免范仲淹參知政事一職，新政失敗。


1074年，王安石第一次畀神宗罷相。後嚟出於呂惠卿實在太過份、自把自為，王安石響一年後重新出任宰相。1076年，王安石因為大仔嘅死，決心唔撈。神宗最終響同年十月罷免佢嘅宰相一職，王安石由此徹底退出政壇。


北宋係一個比較注重經濟嘅朝代。宋朝嘅皇帝對外都係以銀兩或者布匹同外族講和，相當於而家嘅「金錢外交」。宋朝嘅首都汴京係宋朝喺北方嘅經濟重心，主要都係對外貿易為主。而喺江南沿岸重有多個通商口岸，買賣貨品到南洋等地。


蒙古人鐵木真，即後來稱成吉思汗，出自斡難河，統一蒙古草原上各部族。一二〇六年，成立大蒙古國，一直四方征伐。鐵木真，仔窩闊台，孫旭烈兀，先後三次西征，征服西夏、金國、高麗、西遼、花剌子模同西域諸國，去到歐洲打敗波蘭、佔領亞剌伯各國。


一二七一年忽必烈打敗阿里不哥，滅大宋，立大元，稱自己為蒙古大汗，其他弟兄唔承認佢宗主地位，大蒙古國分成大元同四大汗國，即窩闊台汗國、察合台汗國、欽察汗國、伊兒汗國。窩闊台汗國畀大元同察合台汗國瓜分，雖則最終大元皇帝做宗主，不過大明打敗大元，大元退守蒙古草原，史稱北元。


蒙古之名，最早見於唐時。當時有所謂室韋各部，大大小小部落，位於南至狃越河，即今日洮兒河，西至俱輪泊，即今日呼倫湖周圍，東至那河，即今日嫩江，北至黑龍江。當中，有一大部，稱為蒙兀室韋，居於今大興安嶺以北、額爾古納河下游以南。


克烈部，遼、金時，蒙古高原突厥部族。九世紀中葉，隨黠戛斯南下到謙河，回鶻汗國滅後，留居本地遺民，遼金時突厥部族。蒙古人起源傳說，同克烈無關。居住地喺土拉河黑林、鄂爾渾河與克魯侖河之間。亦或譯作克列夷、怯烈、怯里亦、客列亦惕、凱烈等。


大遼，契丹人所建之國，蒙古各部，係大遼臣民。一一二五年，金滅遼，大舉南下，攻克北宋京都汴京，擄徽、欽二帝，此為靖康之難。再而揮兵南下，直衝臨安。金軍捷報頻傳，然而無暇北顧。蒙古草原，孛兒只斤部落酋長，合不勒趁機自立，拓土開疆，威勢日盛。


無耐，皇帝完顏晟召佢入朝，席間合不勒汗酒醉失態，冒犯龍顏，自此便與金廷構隙。而金廷，一直為蒙古崛起，感到不安。合不勒汗回國後，金使前來誘他投降，一怒殺死來使，整兵抗金。金廷先遣胡沙虎往討，大敗而還。咁啱金太宗死，熙宗即位。


合不勒死後，王位傳畀堂弟俺巴孩。蒙兀同塔塔兒有衝突，塔塔兒嘅巫醫，醫死蒙兀部親眷，俺巴孩族人斬佢首。金國內弱，急於借衝突削弱蒙兀。一說塔塔兒人興兵復仇，戰敗，遂佯裝乞和，藉機擄走俺巴孩父子數人。為發泄怨氣，塔塔兒人竟將俺巴孩釘喺木驢遊街，俺巴孩慘死。


俺巴孩汗死前，命其子合達安要報仇。合不勒汗四仔忽圖剌汗，繼任汗位，同合達安為復仇打仗。打仗時忽圖剌汗個侄，也速該，嶄露頭角，擊敗塔塔兒人。妻訶額侖喺戰時生咗個仔，咁啱嗰陣，俘獲咗敵方將領帖木真兀格。紀念勝利，也速該同仔起名鐵木真，後來做咗成吉思汗。


大元，漢族史學家會叫佢做元朝，歸類為中國史上一朝。該國由蒙古族阿頭忽必烈響1271年立國，並響1279年滅咗南宋。元朝領土西到新疆，南到緬甸同越南北部，東到鄂霍次克海，北到貝加爾湖。1368年，元朝俾朱元璋嘅明朝趕出中原，1402年冇埋個國號。


「大元」國號出自《易經·乾卦》「大哉乾元，萬物資始，乃統天」。大元係中國史上頭一個將「大」字放落正式國號入面嘅大一統王朝，除咗之前只統治華北地區嘅大遼同大金之外，其他各朝嘅「大」字都係尊稱，唔算正式國號。


由於元朝要管嘅民族好多，所以種族之間嘅問題一直困擾住元朝。忽必烈最初起用劉秉忠、許衡、姚樞等等漢族人，之但係好多外族人唔服，所以又用咗阿合馬同桑哥呢啲外族人。呢兩個人專門整頓財政，但佢哋都因為得罪咗漢人，而俾漢人陷害而死。


元朝嘅農業產量已經有好大進展。好似棉花就係喺元朝嗰陣傳入嚟中國，重開始廣泛種植。由於蒙古人傳統上以畜牧為主，經濟單一，成日需要商品交換，所以元朝都好重視商業。嗰陣時元朝延續南宋嘅紙幣流通制度，係中國歷史上第二個完全以紙幣作為流通貨幣嘅朝代，比歐洲早400幾年。


大明初年國力強盛，後尾國力漸落，到後期百姓生活每況愈下，社會唔穩定，引致大規模嘅民變。公元1644年，李自成攻佔北京，崇禎帝自縊，立大順國。大明變到羣龍無首，朝臣來到南方，另推朱氏皇帝，後人叫呢段時間做南明，即係大明、大順同大清三國分立。


元朝末期，朝政腐敗，國庫空虛。為咗彌補財政虧空，元朝除咗加稅之外，重狂印新鈔「至正寶鈔」，通貨膨脹極嚴重，搞到民不聊生。至正十一年，大元徵調百姓兵士十幾萬人嚟治黃河水患。黃河兩岸嘅百姓本來都飽受災荒之苦，治河時又成日畀監工鞭打，重剋扣口糧，搞到人神共憤。


至正十一年5月，發生騷亂。第二年，郭子興聚眾反抗，攻佔濠州。無幾耐，安徽鳳陽農民朱元璋投奔郭子興，屢立戰功，郭子興器重兼信任佢。至正十四年郭子興病死，朱元璋繼位領軍。至正十六年，朱元璋率兵佔領集慶，改名為應天府，然後攻下周圍一啲軍事要地，獲得一塊立足嘅基地。


呢個時候嘅朱元璋「地狹糧少」、「孤軍獨守」，遠遠唔及其他民變軍隊嘅勢力，處境非常艱難。朱元璋採納咗謀士朱升「高築牆，廣積糧，緩稱王」策略，努力咗幾年，朱元璋軍事同經濟實力迅速壯大。朱元璋先後響至正二十三年，消滅陳友諒，至正二十七年滅埋張士誠，同降伏割據浙江沿海嘅方國珍。


1435年，未滿9歲嘅朱祁鎮繼位，寵信宦官王振。導致1449年嘅土木堡之變，皇帝俾瓦剌俘虜。但係喺于謙率領之下，大明另立朱祁鈺為帝，發動全國軍民抗戰，打退入侵嘅瓦剌軍，大明一度復興。之後有朱祐樘做皇帝，年號弘治，係大明政治最清明嘅時期，呢位皇帝勤勉唔專制，信任大臣，內閣權力大為提升。


朱翊鈞做皇帝，年號萬曆。萬曆初年，佢得到內閣首輔張居正輔佐。內政方面，提出「尊主權，課吏職，行賞罰，一號令」，推行考成法，裁撤政府機構冗官冗員，整頓郵傳同埋銓政。經濟上，清丈全國土地，抑制豪強地主，改革賦役制度，推行一條鞭法，減輕農民負擔。


大明後期，統治腐朽。宦官魏忠賢專政，迫害異己、殘害百姓。百姓都好難頂，加上連年災荒，水深火熱。1628年，戰爭喺陝北爆發，湧現咗高迎祥、李自成、張獻忠等幾十支民變軍隊。李自成提出「均田免糧」口號，深得百姓擁護。


大明早期軍隊嘅來源，有諸將原有之兵，即所謂從徵，有元兵同群雄兵歸附嘅，有獲罪而謫發嘅，而最主要來源就係籍選，亦即垛集軍，由戶籍中抽丁而嚟。除此之外重有簡拔、投充同收集等方式。此外，大明中期以後又有強民為軍，不過都係少數，整體嚟講，衛所制仍然係最主要軍制。


軍隊來源為世襲軍戶，由每戶派一人為正丁到衛所當兵，軍人喺衛所中輪流戊守以及屯田，屯田所得以供給軍隊同埋將官等所需。佢嘅目標係養兵而不耗國家財力，但宣德年以後漸漸無法維持，軍人生活水準同社會地位日漸低下，逃兵漸多，軍備因而廢馳。


大明初年，因為明初朝貢貿易厚往薄來，造成好多日本人冒充朝貢使者到大明呃錢。日本實際上係處於割據狀態，冇統一嘅中央政權，好多到中國冒充朝貢使者嘅日本人冇日本政府嘅管轄，朝貢完咗之後佢哋滯留喺中國沿海搶劫。


朱隸即位後，喺永樂年間，派遣著名航海家三寶太監鄭和率遠洋船隊七下西洋，最遠去到非洲東海岸，又派遣吏部驗封司員外郎陳子魯出使撒馬兒罕、吐魯番、火州等西域十八國，加強明王朝同世界各國經濟政治往來，引導中國走向世界，體現永樂年間嘅鼎盛同埋開放。


朱隸之後，佢個仔朱高熾繼位。佢聽從朝中一啲大臣意見，認為下西洋太浪費，收效唔大，宣佈停止下西洋活動。唔夠一年，朱高熾病，朱瞻繼位，改年號宣德。宣德五年閏十二月初六日，派鄭和第七次亦係最後一次下西洋。到成化年間，曾經有太監向憲宗提議再下西洋，於是皇帝下詔到兵部索要鄭和出使海圖等資料。


但由於劉大夏等官員認為下西洋係一大弊政，有害無益，故此將當年鄭和出海地圖等資料收埋，兵部尚書項忠命吏入庫搜索但冇結果，於是再下西洋一事就此作罷。後來倭寇橫行，大明加強海禁，直到大明中後期，倭寇逐漸平息，先至廢除海禁。


西元16世紀，新航路開闢之後，葡萄牙人1511年佔領馬剌呷，亦渴望同中國往來。正德七年，葡萄牙國王派出一支對華使團前往中國，並喺廣州登陸，希望同明府建交。後來，皇帝同意葡萄牙人喺澳門開設洋行，起洋房，畀佢哋每年嚟廣州「越冬」。


正德十六年大明喺屯門之戰打贏葡萄牙人。呢個係西方第一次正式登陸中國並且同中國接觸。西方國家嘅東來，令到唔少新事物傳入中國。萬曆二十年，羅馬教宗派利瑪竇去中國教區做嘢。由於萬曆援朝之戰爆發，利瑪竇一行未能及時到達中國。


後來中國打贏咗，利瑪竇先可以進入中國境內。因為利瑪竇好快學識中文，並着儒服、通儒書，故此幾得士大夫好感。後尾舉薦到北京，幾得皇帝朱翊鈞信任。佢向中國進獻坤輿萬國地圖、自鳴鐘、日晷、西洋炮、望遠鏡、火槍、西藥聖母像、聖十字等貢品。


先後喺北京、肇慶等地展出。利瑪竇唔單止傳播天主教，重啟發徐光啟、李之藻等人學習西學，另外佢重將中國各種文化傳入歐洲，例如儒家思想、佛道學說、圍棋等，可謂「貫通中西第一人」。另外，喺明末有唔少大明軍隊曾經裝備火器，尤其係西洋大炮。


自大明初年起，以江南地區為代表嘅手工業高度發展，促進咗市場經濟化同城市化。然而大明推行「重農抑商」嘅原則以及嚴厲嘅海禁政策，令到商業受到一定嘅壓制。隨住銀紙「大明寶鈔」嘅流通失敗，整個貨幣體系轉向為以白銀為主。


日本同拉丁美洲嘅白銀大量流入亦進一步促進大明嘅經濟發展。明嘉靖、萬曆時候，各地出賣絲綢、酒肉、蔬果、煙草、農作物、瓷器等商品不計其數，外國嘅唔少嘢，例如歐洲嘅西洋鐘，美洲嘅煙草，各城都有賣。當時商業大都會有北京、南京、揚州、蘇州、廣州、西安、成都等，出名嘅商業集團有徽商、川陝商、蘇商、京畿商、粵商等，喺世界上，大明係16世紀、17世紀時期手工業、經濟最繁華嘅國家之一。


南明係大明嘅末期。1644年李自成攻陷大明京城北京，皇帝朱由檢上吊自殺，李自成建立大順，做皇帝。大明一時混亂，同年，明臣響南方另推朱氏宗室朱由崧做皇帝，是為南明。之後明將吳三桂引大清軍入山海關，趕走李自成，一時間三國並立。


大日本帝國國土除咗日本列島之外，曾經「治理」過臺灣、澎湖列島、南庫頁島、朝鮮半島做殖民地，亦曾經受國際聯盟委託去管太平洋群島託管地。1937年發動中日戰爭，「治理」咗中國東北、華北、華中、華南大部份地區。


南越國係喺現今華南嘅一個國，大概係今日中國廣東、廣西、越南北部等地方，係秦將趙佗建立。南越國又寫做南越或南粵，越南方面嗌佢做趙朝，不過究竟可唔可以當係越南嘅正統朝代，越南史界爭詏好大。南越國定都蕃禺。


大順由西安開國，李自成做皇帝，曾一度攻入北京，以致大明皇帝朱由檢吊頸自殺。後尾明將吳三桂引清兵入關，將大順趕出京，大順、大明、大清三國頂立。大順因為潼關失手，失去根據地，李自成都要到處避，最後亡於大清之下。


西漢末年國力衰退，國家逐漸畀王氏外戚控制。王氏外戚入面出咗一個叫王莽嘅叻人，佢雖然好細個就冇咗老豆，但係佢靠住扮嘢嚟獲得其他叔伯嘅支持，因此由最初嘅黃門郎一下升咗做大司馬。之後王莽慢慢咁控制咗成個朝廷，並且透過扮好人嚟拉攏平民百姓同埋讀書人嘅支持。


新朝建立之後，王莽開始恢復周朝嘅制度，並且奉行《周禮》。政治方面，王莽恢復周代嘅官制同官名，並且將天下分為九州萬國。另外，王莽將「匈奴單于」改為「降奴服于」，高句麗改為下句麗，呢啲舉動激嬲咗好多原本臣服漢朝嘅國家，佢哋好多都同新朝斷絕咗原本藩屬嘅關係，匈奴後尾甚至同新朝爆發戰爭。


經濟方面，王莽將煮鹽、治鐵、釀酒、鑄錢、開採山澤資源同埋五均賒貸改做國營，叫做「六筦」。佢先後作出四次幣制改革，廢咗漢武帝時期就開始成為全國唯一合法貨幣嘅五銖錢，再先後改造咗28種貨幣。但呢啲貨幣並唔統一，仲換算困難，搞到當時嘅社會經濟亂曬大龍。


王莽改制失敗，加深人民苦難，加上全國各地連年發生旱災同蝗災，災民紛紛起來反抗，規模較大嘅有山東瑯琊人樊崇所領導嘅「赤眉軍」同埋荊州北部嘅「綠林軍」。西漢宗室劉縯、劉秀兄弟亦喺舂陵起兵，之後更加入綠林軍，加強咗綠林軍嘅力量。


洪秀全同埋少年時代嘅私塾同學馮雲山經過多年傳播拜上帝會，於道光三十年末至咸豐元年初同楊秀清、蕭朝貴、曾天養、石達開等人喺廣西省右江道潯州府桂平縣組織團營舉事，後建國號「太平天國」，史稱太平天國之亂，並於咸豐三年攻下江蘇省江寧道江寧府城，號稱天京，定都於此。


同治三年天京被湘軍攻破，湘軍縱兵屠城、姦淫擄掠，洪秀全之子兼繼承人太平天國幼天王洪天貴福被俘虜，及後更因被清朝判以凌遲處死而成為人類歷史上凌遲極刑受刑人之中最年幼者。同治十一年四月六號，翼王石達開餘部李文彩喺貴州敗亡，係最後一支打著太平天國旗號作戰嘅太平軍部隊。


太平天國之亂係中國歷史上規模最大嘅戰爭之一，亦係傷亡最慘重嘅內戰之一。總計傷亡人數無定論，各種統計從1000萬至7000萬人失踪、移民、死亡或受傷。太平天國穩固行政版圖喺江蘇、浙江、江西、安徽為主嘅江南繁華地區，治下人口大致接近3000萬人口。


因清朝推行薙發令，太平天國蓄發、披髮，故太平軍被稱作「長毛」，清廷稱之為「長毛賊」、「毛賊」、「發賊」、「發匪」、「發逆」等。又因洪秀全籍貫為廣東省花縣，其它嘅太平軍將士亦多起自兩粵，故清廷亦稱之為「粵匪」、「粵賊」，平定事件後，慈禧太后命令宮廷畫師繪畫《平定粵匪圖》。


民國十八年，南京國民政府就《禁止誣衊太平天國案》，函請內政部、教育部參考酌辦，冇耐正式訂立規定，「嗣後如有記述太平史實者，禁止沿用『粵賊』諸稱，而代以太平軍或相應之名稱」，從此將「太平天國」、「太平軍」等稱謂寫入正史。


太平天國辛酉11年正月二十六日至二月十七日之間，洪秀全曾實行「改政」。正月廿六號將「太平天國」國號改為「上帝天國」，規定喺璽印文字同各種文書內統要將「太平天國」改為「上帝天國」，但此事仲未來得及推廣實行，洪秀全改變主意。


後唐嘅前身係唐朝河東節度使李克用開創嘅晉王國。佢個仔李存勗喺923年稱帝，建立後唐，同年滅後梁，以洛陽為首都。926年，後唐莊宗李存勗畀人殺咗，由養子李嗣源繼位，就係後唐明宗。明宗過身之後由佢個仔李從厚繼位，就係後唐閔帝，但係閔帝喺934年畀李嗣源養子李從珂推翻。


後漢政權歷時只得兩朝共四年，係五代十國入便國祚最短命嘅政權，主要原因係劉知遠唔識治國，兼且鼓勵大臣用嚴刑峻法，朝中爭鬥激烈，最後佢個仔隱帝俾部屬郭威殺咗。郭威滅後漢而立後周。後漢俾後周郭威所篡後，後漢高祖劉知遠嘅細佬，鎮守晉陽嘅河東節度使劉崇喺太原稱帝，以延漢祚，史稱北漢。


早喺唐朝立國嗰陣，李淵就已經立咗大仔李建成做太子。但因為李建成成日沉迷酒色，反而二仔李世民功勛卓著，李淵覺得唔對路，想立二仔李世民。李建成知唔妥，就搵咗細佬李元吉一齊對抗李世民，結果兄弟之間矛盾越來越犀利。


626年李世民、李建成幾兄弟開始起兵。李世民先行向李淵告密，指李建成同李元吉同後宮有大傷禮俗嘅關係。李淵決定召李建成同李元吉審問。無耐李建成、李元吉入朝，李世民一方面帶咗佢手下尉遲恭、長孫無忌、房玄齡、杜如晦等人入朝見李淵，一方面喺京城玄武門設兵埋伏。


290年四月，晉武帝過身，之後由太子司馬衷繼位，就係晉惠帝。楊太后阿爸楊駿輔政。有人向楊駿舉報，話汝南王司馬亮想起兵討伐佢，於是楊駿通過惠帝出手詔叫士兵討伐汝南王，但係啲部下收到之後無去行動。而另一邊，有人叫汝南王起兵討伐楊駿，汝南王唔敢，於是漏夜走去許昌避難。


楊駿主政後，有好多人唔滿意佢嘅作風。晉惠帝皇后賈南風派李肇聯絡汝南王起兵討伐楊駿，汝南王冇應承到。李肇又搵楚王司馬瑋，楚王好爽快咁應承咗。291年三月，賈后一黨行動，由惠帝出詔書廢咗楊駿嘅權，楊駿聽到有事發生，叫啲官員去佢府上商議，但係決定唔到跟住點做，啲士兵去到楊駿大宅，楊駿被殺。


楊駿死後，由汝南王同衛瓘輔政。佢哋兩個想收返楚王兵權，得罪咗楚王。291年六月，賈后通過惠帝出手詔畀楚王，叫楚王免去汝南王同衛瓘嘅官，於是楚王就去行動，汝南王同衛瓘兩個都冇反抗，就咁被處死。之後賈后就想鏟除楚王，於是又通過惠帝話楚王假傳聖旨，於是啲軍隊就唔再聽楚王指揮，而楚王就畀人拉咗同行刑處死。


太子司馬遹唔係賈后生嘅，賈后就想害佢。299年十二月，賈后設局陷害太子司馬遹，搞到太子被廢。啲人對於太子被廢好不滿，有人想幫太子復位，走去搵趙王司馬倫嘅親信孫秀，孫秀同趙王講，趙王應承咗參與。但係之後孫秀又同趙王講，太子係聰明人，幫太子復位之後太子都唔會由得人哋擺佈，仲因為趙王係賈后一黨，第時依然有機會畀太子算帳，不如等賈后殺太子，之後就廢咗賈后，幫太子報仇，到時就係自己話事，趙王同意咗。


301年正月，趙王迫惠帝禪位畀佢。301年三月，齊王起兵討伐趙王，又派人聯絡成都王司馬穎、河間王司馬顒、常山王司馬乂等人。成都王喺鄴起兵，有好多人響應佢，好快就有成二十幾萬人。河間王起初係支持趙王嘅，但係之後睇見反趙王嗰邊好強，於是就改投反趙王嗰邊。


趙王軍形勢不利，301年四月，左衛將軍王輿同其他人帶兵入宮，殺咗孫秀，迫趙王退位，立番惠帝做皇帝。跟住趙王就被賜死。由起兵以嚟過咗六十幾日，有成將近10萬人戰死咗。301年六月，齊王冏大軍進入洛陽，有成幾十萬人。


齊王主政之後，表現令到好多人失望。302年十一月，河間王派兵討伐齊王，又叫長沙王對付齊王。十二月，齊王收到河間王聲討佢嘅文，之後齊王派兵攻打長沙王，經過三日激戰，齊王軍打輸咗，齊王畀手下捉住向長沙王投降，之後長沙王下令處死齊王。


303年八月，河間王出兵7萬，成都王出兵二十幾萬，由西、北兩邊一齊攻打長沙王。304年正月，東海王司馬越同一啲將領捉咗長沙王，之後東海王派人通知河間王嘅將領張方接收長沙王，之後張方就將長沙王燒死。之後由成都王做丞相。


304年二月，喺成都王推動下，羊皇后被廢。同月惠帝立成都王做皇太弟。七月，東海王同埋其他人發起討伐成都王嘅行動，重新立番羊氏做皇后。東海王帶住惠帝北上討伐成都王，去到安陽已經集合咗十幾萬軍隊，成都王派出5萬人迎戰，喺蕩陰打敗咗東海王大軍，東海王軍揼低惠帝，結果畀成都王軍帶返鄴。


河間王本來同意畀惠帝返去洛陽，換取同東海王講和，但係張方反對。306年，河間王殺咗張方，佢以為張方死咗之後東海王就會同佢講和，但係東海王唔肯。之後東海王一方嘅軍隊攻入關中，接返惠帝返洛陽，復立番羊皇后。


306年九月，成都王喺前往會合公師籓嘅途中畀頓丘太守捉住，將佢交畀范陽王司馬虓。十月，范陽王過身，佢嘅下屬就假傳詔命賜成都王死。十一月，惠帝中毒死，之後由司馬熾做皇帝，就係晉懷帝。十二月，東海王發詔書畀河間王，叫佢去洛陽做司徒，河間王起程，喺途中畀南陽王司馬模派人殺死。


無產階級文化大革命，簡稱文化大革命、文革，係指喺1966年5月一路到1976年10月嗰陣喺中國入面，由中國共產黨中央委員會主席毛澤東帶頭搞出嚟嘅一場政治運動，連國家主席劉少奇，元帥彭德懷、賀龍等都俾人迫害至死。


通常以三個階段理解，第一階段即係喺1966年5月嘅中國共產黨中央政治局擴大會議同8月嘅中共第八屆十一中全會通過發動「文化大革命」，同時通過《五．一六通知》同《關於無產階級文化革命的決定》開始咗文革。到第二階段，即係喺1969年4月中國共產黨第九次全國代表大會召開之後，開始咗一場全國性「鬥、批、改」運動。


1971年，毛澤東嘅接班人林彪墜機死咗之後，令文革降溫，1973年8月，江青、張春橋、姚文元、王洪文喺中共中央政治局組成「四人幫」，展開「批林批孔」運動。到1976年1月8號，總理周恩來死咗，全國人民自發嘅悼念活動演變成反四人幫群眾運動。


一路到1976年9月9號毛澤東死咗之後，由華國鋒、葉劍英、李先念為核心嘅中央政治局打擊四人幫，四人幫倒台之後，華國鋒正式做咗毛澤東接班人，出任中國共產黨中央委員會主席。1977年8月，中國共產黨第十一次全國代表大會正式宣佈文化大革命結束。


1966年4月，《人民日報》、《紅旗》雜誌先後登咗《〈海瑞罵皇帝〉和〈海瑞罷官〉的反動實質》、《〈海瑞罵皇帝〉和〈海瑞罷官〉是反黨反社會主義的大毒草》呢啲文。將皇帝罷咗海瑞個官，同廬山會議上撤消彭德懷職務拉埋一齊講，各界開始「揭蓋子」批判《海瑞罷官》，成為發動「文化大革命」導火線。


之後中央權力就由國家主席劉少奇、書記處負責人鄧小平同總理周恩來掌控，但係毛澤東一直想攞返個大權，加上佢唔滿意劉少奇佢哋嘅經濟政策，又唔希望中國出現兩個主席。打敗劉少奇之後，佢重新執政，國家主席一直冇人做，而且喺個人崇拜盛行之下，佢俾人當正神咁拜，佢講嘅任何嘢都可以令人信服。


文革期間因為強調革命精神，稍為緩進嘅政策即刻俾人攻擊，令到啱嘅經濟建設方針同政策受到批判，合理嘅規章俾人廢棄咗。同埋由於要發動民眾鬥爭，令到工廠長期處於停工停產嘅狀態，農村動亂到爆，生產效率降低，物資短缺。


喺一系列重大理論同政策問題上，毛澤東嘅思想俾四人幫利用，混淆是非，令到中華人民共和國建國十七年以嚟所確定嘅大量方針都俾人否定。批評毛澤東嘅言論俾人完全禁制咗之後，左傾思想同極端個人主義普遍咁蔓延，造成咗思想上嘅大混亂。


義和拳，又叫做義和團，係中國19世紀末一個反西方嘅組織。佢哋認為自己練嘅拳係刀槍不入，唔怕洋鎗大炮。呢個組織1900年響山東搞咗場好大型嘅暴力排外社會運動，史稱義和團運動，呢場運動又叫做義和拳匪亂、庚子事變、庚子拳亂。


關於義和團源頭，史學界有爭議。義和拳嘅成員畀人叫做「拳民」或者「拳匪」。義和拳原本係長期流行響山東、直隸一帶嘅民間秘密會社。義和拳利用設立神壇、畫符請神等嘅方法秘密聚眾，教授信眾修煉一種據稱可以令人刀槍不入嘅拳法，即係「義和拳」。


明太祖朱元璋為咗鞏固自己同子孫嘅統治，就封咗宗室二十幾人做藩王，駐守全國各地。呢啲藩王雖然冇封地嘅管治權，但係有自己嘅護衛軍隊，少嘅有三千人，多嘅有成一萬九千人，而駐守北方邊境嘅晉王、燕王同寧王嘅軍權仲大。


朝廷派65歲老將耿炳文率兵30萬北上討伐。耿炳文嘅先頭部隊13萬人喺初期戰事度唔夠燕軍打，朝廷搵李景隆取代耿炳文打燕軍，又增兵到50萬人，但係李景隆輸得仲慘。朱棣喺呢段時間突襲寧王所在嘅大寧，挾持咗寧王朱權，控制埋佢嘅軍隊，軍力變得更強。


建文二年四月，燕軍喺白溝河打敗咗李景隆嘅60萬大軍，之後燕軍去到濟南，畀守城嘅盛庸同鐵鉉擋住，燕軍攻唔陷濟南。朝廷撤換咗李景隆，封盛庸做平燕將軍。十二月盛庸喺東昌大破燕軍，燕軍損失咗幾萬人同大將張玉。


由於惠帝曾經講過「毋使朕負殺叔父之名」，因此中央軍同燕軍打仗嗰陣有所顧忌。喺夾河之戰嗰陣，朱棣同十幾個騎兵喺夜晚響敵軍營地附近露宿，天光嗰陣發覺畀中央軍包圍咗，朱棣就咁騎馬穿過敵軍營地走出去，啲中央軍一箭都唔敢射，就咁畀佢走咗去。


建文三年冬天嗰陣，有不滿朝廷嘅宦官投靠朱棣，話畀佢知京城守備空虛，朱棣於是帶兵南下，繞過咗盛庸軍，直指南京。建文四年四月，中央軍徐輝祖等部隊喺齊眉山擊敗燕軍，朝廷以為燕軍已經撤退，調徐輝祖返京城，搞到前線嘅中央軍弱咗，跟住燕軍喺靈壁大破中央軍，大量中央軍投降。


184年春天，張角弟子唐周向官府告密，話張角班人想作反，之後官府喺洛陽拉咗馬元義同處死佢。朝廷開始對信奉張角嘅人郁手，誅殺咗千幾人，又叫冀州官府拉張角等人。張角等人知道件事已經穿煲，於是拿拿臨叫各地嘅人起事，佢哋戴黃巾做記認，所以當時嘅人叫佢哋做「黃巾賊」。


三藩之亂係大清康熙十二年爆發嘅一場叛亂，歷時八年，到西元1681年結束。呢場仗係平西王吳三桂諗住用請求撤藩去搏朝廷留佢繼續鎮守雲南，點知朝廷乘機批准撤藩，搞到吳三桂侷住以「反清復明」嘅名義同朝廷宣戰，最後康熙皇帝贏咗。


安史之亂係唐朝中期發生嘅一場亂事，由胡族人安祿山同史思明喺天寶十四年所發動。話說當時唐朝皇帝唐玄宗因為越嚟越無能，安祿山同埋朝中一班大臣不和，安祿山決定兵變。安祿山本身擁有軍權，唔使花好耐時間就攻入首都長安。


安史之亂個背景係可以追溯到唐朝個地方制度。唐朝個地方制度，係容許地方掌握軍事權力，當中尤其係北方邊境。早喺唐太宗嗰陣，就多次派兵打突厥。打完之後為咗方便管治，就喺邊境設置十個兵鎮，長官係節度使。節度史權力好大，任何地方官都冇能力凌駕。


當時因為太平盛世咗好耐，老百姓唔多識啲打仗嘢，安祿山嘅叛軍由北方南下，河北啲地方長官一係投降，一係走佬，再唔係就係畀叛軍捉住同殺害。常山太守顏杲卿亦都侷住向安祿山投降。雖然安祿山兼任埋河東節度使，不過喺佢作反之後，太原依然由唐朝控制住。


755年十二月，叛軍打敗咗封常清嘅唐軍，攻陷咗洛陽。唐軍退守潼關。同月，玄宗下令處死封常清同高仙芝。常山太守顏杲卿起兵反叛番安祿山，重新效忠番唐朝，又派人去河北其他地方叫佢哋效忠番唐朝，好多地方都響應佢，河北得番6個郡仲係聽安祿山話。


之後，安祿山睇見自己後方河北好多地方都重新畀唐朝控制番，潼關又攻唔入，就打算放棄洛陽返番去范陽，但係未有決定。唐玄宗以為潼關以東嘅叛軍好弱，就催促守潼關嘅哥舒翰出兵攻打叛軍，哥舒翰唔贊成，但係玄宗命令冇得唔聽。


756年六月，哥舒翰帶住18萬唐軍出關，結果畀叛軍打敗，潼關失守。玄宗就好倉卒咁逃離長安入四川。行到半路唐玄宗軍隊發生咗兵變，楊國忠畀啲士兵殺咗，跟住啲士兵要玄宗殺埋楊貴妃，玄宗唯有照佢哋意思做。之後唐玄宗入咗四川，太子李亨冇跟佢入四川，走咗去第度。


758年九月，唐軍集結20萬人以上嘅兵力，進攻安慶緒，之後安慶緒向史思明求救。758年十二月，史思明攻陷唐朝嘅魏州。759年正月，史思明自稱「大聖燕王」。759年三月，史思明帶住5萬精兵同圍攻安慶緒嘅唐軍大戰，兩軍打緊嗰陣突然刮起大風，吹到天昏地暗，唐軍倉惶撤退，安慶緒嘅圍就咁解咗。


762年，唐玄宗李隆基同唐肅宗李亨都相繼過身，唐代宗登基。唐代宗搵咗外族回紇派兵打史朝義。762年十月，唐軍同回紇兵進攻史朝義，叛軍大敗，叛軍死咗成6萬人，唐軍收復洛陽。史朝義退返去黃河以北，之後一路輸畀唐軍，加埋手下將領紛紛向唐朝投降，最終喺763年正月，史朝義畀唐朝追兵追到，走投無路之下自殺。


大清自康熙以嚟一直收緊外貿政策，只准番商廣東收泊交易。1759年，清廷進一步限制外人來華貿易，批准兩廣總督提出嘅《防範外夷規條》，除咗嚴格限制外人來華貿易之外，更規定武器、米糧、硝磺、鐵鍋、廢鐵同各種鐵器都唔准出口。


由於中國出產嘅茶葉、絲綢等奢侈品喺歐洲好受歡迎，英國人希望中國可以開放貿易。但英國出口嘅羊毛、呢絨呢啲工業製品喺中國就冇乜人候，兩國貿易為英國帶嚟龐大嘅貿易逆差。而英國響18世紀開始實行金本位貨幣政策，而清廷用銀作為貨幣，由於同中國嘅所有貿易要用銀兩折算，令英國要響歐洲大陸買入白銀作貿易用途，金銀一買一賣，令英國人入超。


為擺脫貿易逆差，英國響佢殖民地印度走私鴉片來華。由於吸食鴉片會上癮，故此中國歷代嚴格控制佢入口。清廷喺雍正年間已明令禁煙。但鴉片販唔理禁令，賄賂清廷官吏，勾結國人，喺廣州對出嘅伶仃洋利用特製快艇進行鴉片武裝走私。


「鴉煙流毒，為中國三千年未有之禍」。鴉片大量輸入，令中國每年白銀外流達六百萬兩，中國國內發生嚴重銀荒，造成銀貴錢賤，出現通貨膨脹，令清廷財政枯竭，國庫空虛。鴉片貿易嚴重更敗壞社會風尚，摧殘人民身心健康，同時更破壞社會生產力，造成東南沿海地區工商業蕭條同埋衰落。


由於鴉片嘅危害日趨嚴重，使到朝野上下禁鴉片呼聲日趨高漲。1838年底，清朝道光帝頒佈禁煙命，派埋欽差大臣湖廣總督林則徐去廣州負責執行，就係史上著名嘅虎門銷煙。將大部分法律上屬於英國人嘅鴉片全部銷毀晒。


1833年，因為英國畀東印度公司嘅200年對華貿易專利屆滿，英國打算畀各商人自由嚟中國做生意，唔使俾英國駐省商務大臣管。1833年9月10號，英廷命公爵納鼻夏，名威利林尊者，做英國全權大臣。佢帶埋萄魯頓同埋爹鼻士兩個去省城。


呢兩個人舊底係東印度公司驗貨官，家下係左右副商務大臣。三個人坐戰船顏頓麥號來華，1834年7月15號到澳門。萄魯頓有事要走先，咁爹鼻士就成為副商務大臣。7月23號，正副商務大臣暨參贊通事等坐戰船顏頓麥去到虎門外面全璧停船。


原因係納鼻夏喺英京倫敦已經領有理藩院彭夏士頓密意，凡係英國戰船都唔可以入虎門。7月25號，納鼻夏坐三板到省城，佢稟督憲，話自己係英國使臣，家下呈上理藩院文憑，做駐省商務大臣。督憲唔收佢，重鬧洋商行長伍子垣、葉摭田、盧文錦人等，做乜無護照都畀佢擅入省城，叫納鼻夏去澳門，遲咗就停貿易。


1834年9月2號，督憲派兵一旗駐十三行，唔畀做生意。又派水兵唔畀人供糧水畀洋人。納鼻夏求救全璧嚴毛賤同埋顏麥頓兩隻戰船，兩隻船入虎門停喺黃埔。官兵見到嚇親，但係戰船無乜動靜，就迫令納鼻夏去澳門。要佢身離省城，同埋兩隻船返去全壁，先至有生意做。


1834年11月11號，納鼻夏喺澳門去世。爹鼻士補位，但係理藩院未准，中朝又唔知佢補缺，好難搞。1835年1月，爹鼻士辭職。於是，頭等寶星羅便臣補正商務大臣個位，阿士他路做咗副商務大臣，參贊二律做右副商務大臣。


1835年1月22號，英國帆船亞機利號船主馬當路，由濱哥路去澳門，經過善尊海島，派人想喺度睇下點過沙坦，點之有強盜擄人勒索銀五百，但係船主無錢，唯有兜路去澳門求救。商務大臣開會，義律同船主同通事郭士拉普入城搵督憲，又俾人打，又話稟式唔啱唔受。


經過擄人呢件事，1835年11月，羅便臣同英商就決定搬去伶仃島。一來商船入黃埔，都要領牌照先可以入，伶仃係必經之路，近啲方便啲。二來伶仃島喺虎門以外，唐官理唔到。三來唔似喺澳門咁多掣肘，可以自己保護自己。


道光十五年，1835年12月14號，理藩院彭夏士頓公爵撤咗商務大臣之缺，之後所有商務都交畀二律搞，做咗英廷駐省欽差。二律喺呢日呈上鄧撫憲，另加唐文千字，請求留喺省城辦公。撫憲叫佢留喺澳門，佢上奏畀皇帝愛新覺羅旻寧。


1837年，大清皇帝下禁洋藥，凡係賣洋藥嘅商人都要離開中國。9月29號，省憲督撫要二律凡洋船載洋藥都禁入口，二律答話佢呢個欽差搞得掂。因為洋商賣洋藥，1821年已經得撫憲文憑，畀佢哋泊伶仃、黃埔同省城。


1838年7月13號，英國水師提督蔑連，搭第七十四號坐駕船和立士利號，帶埋戰船亞利稼連去澳門。蔑連見二律之後，一齊去銅鑼環。二律命賣洋藥嘅船去晒銅鑼環。二律邀撫憲去睇戰船，撫憲話以後文書永絕，往來一定要寫稟字先收。


紥喺銅鑼灣嘅蔑連，聽到之後即刻坐戰船上虎門龍吉。龍吉度有水師提督關天培，派人話二律不恭，戰船無故灣泊龍灣有違和約。龍吉就話佢嚟質問做乜查英船，藐視英廷，辱佢。重話東印度公司約滿，今後英船由英國皇家保護。


呢年，督撫奏洋藥之弊。洋商亦陳論洋藥都賣咗好耐，請求照舊貿易，不過唐官堅拒。1839年1月，鄧撫憲傳諭所有賣洋藥嘅洋商都要走，之後有賣洋藥都要伏法。重按黃帝要查封，一定要根絕。2月26號，有唐人賣洋藥，查過後送去十三行正法。


10月1號，英國內閣以商務受阻及大英子民生命受到威脅為理由，作出「派遣艦隊去中國海」嘅決定，雖然依據中國法律英國人無權喺中國領土存放鴉片。1840年2月，英國政府任命懿律同埋義律為正/副全權代表，懿律為侵華英軍總司令。


英國出兵嘅深層原因據羅茲墨菲分析，係為咗擁有同巨大嘅中國市場自由貿易嘅機會，從而能夠直接進入中國市場。並且希望清朝政府能夠承認英國係平等國家。而中國以天朝自居嘅傲慢態度，令英國無法容忍遭受輕視或忽視同埋遭受排擠，中國嘅態度喺當時已經進入近代世界嘅國際社會中顯得格格不入。


1840年，英軍到達廣州海面，但俾早已喺當地駐兵準備嘅林則徐擊退，之後轉而攻擊廈門，亦俾閩浙總督鄧廷楨擊敗，不過沿海各省除林則徐同埋鄧廷楨外，都冇事先備戰，因此英軍接著北犯浙江，順利攻陷定海。道光帝因林維喜事件免除林則徐嘅職務，派琦善同英國談判，簽訂《穿鼻草約》，但由於英國提出嘅條件太苛刻，引起道光帝不滿，道光帝於是派奕山為靖逆將軍去廣東指揮作戰，英軍隨即進攻廣州，以死9人代價擊敗2萬中國軍隊，奕山掛白旗向英軍投降，唔單止率領部下撤離廣州重向英軍畀咗600萬銀元做贖城費。


清政府被迫喺南京嘅靜海寺同英國政府議約，雙方共喺寺內議約四次。1842年8月29號，中國清政府全盤接受英國提出嘅議和條款，喺英軍旗艦「皋華麗」號上正式簽訂中國近代第一個不平等條約–中英《南京條約》，滿足英國大多數嘅要求。


清中葉自嘉慶、道光年間以後，中國社會已經有種種嚴重問題，包括土地兼併、人口過剩、貪官污吏等，但喺川楚教亂之後幾十年嘅太平，令當時嘅社會問題隱而不現，鴉片戰爭雖然直接影響嘅地區唔多，但對於清朝嘅權威有所打擊，好多社會上嘅問題逐漸浮現，造成較多嘅民變發生，間接促成太平天國嘅興起。


從歷史嘅宏觀來睇，鴉片戰爭嘅勝負反映當時東西方科技以軍事為主嘅巨大差距。當時只有極少數人物好似林則徐、魏源等，開始對於西方科技嘅進步注意，並寫書介紹西方事物，但包括朝廷在內嘅絕大多數人，並冇因鴉片戰爭而改變對西方嘅睇法，更唔使講對於向來所輕視嘅「夷人」學習。


中國係指亞洲東部一帶嘅地方，又叫中原，大細成日唔同，涉地唔同，並無嚴格劃分。現時指以黃河、長江一帶開啟嘅文明，以及日後擴張及延續，爲考據基本。亦有以當今中華人民共和國及中華民國領土爲基本。無論何種分法，此帶地上，曾出現多國，亦與周邊各國互動，有時一國幅原甚廣。


由於年代久遠，與埃及、印度、兩河流域，並稱四大文明古國之一。中國境內古人類遺址，可上追一百七十萬年咁耐。中國史傳統係按斷代史分，簡畧歸納爲朝代，以示時期劃分。朝代只係簡略，同時當中可能多至數十甚至上百國，始絡不一，長短不一，好複雜。


從政治同埋社會形態去區分中國歷史，據考古資料顯示，大概係早喺距今6,000年前嘅裴李崗文化晚期或者仰韶文化早期時代，中原地區從母系氏族社會過渡去氏族。同時，原始社會平等被打破。而據有文字記載嘅歷史，夏朝已經開始咗君王世襲，周朝建立咗完備嘅禮制，至東周逐漸解構，秦朝統一咗各國政治同好多民間分歧嘅文字同埋丈量制度，並建立咗中央集權嘅專制君權統治。


中國遠古遺址中，元謀人係至古嘅人類，距今大約一百七十八萬年。而北京猿人就距今約四、五十萬年。依啲人類，經已絕種，與現代人種，卽智人，並無直接關係。按世界人類遺傳基因推斷，中國地之智人，係由中南半島，分多路向北遷徙，散佈中國各地。


後來，黃帝個孫顓頊、同埋曾孫帝嚳繼續擔任部落聯盟嘅首領。之後輪到帝嚳個仔堯繼位，佢係一個賢君，創立咗禪讓制，傳位畀舜。舜時，黃河泛濫，鯀想咗堵塞住條河，結果洪水反而更加厲害，咁鯀就被殺。鯀個仔禹改試用疏導，成功治理咗洪水，因此就獲推舉做首領。


商朝已經有一個完整嘅國家組織，並且具有封建王朝嘅規模。當時嘅主要生產部門係農業，但係手工業、特別係青銅器嘅冶鑄水平，亦都已經十分高超。商代亦都出現咗原始嘅瓷器。自盤庚就位之後，商朝就將殷定為首都，所以商朝又叫做殷朝。


與此同時，黃河上游嘅另一個部落周正逐步興起。大約前1046年，周武王討伐商朝嘅紂。周喺牧野之戰度取得決定性嘅勝利，商朝因而滅亡。周朝正式建立，建都渭河流域嘅鎬京。之後，周朝嘅勢力又慢慢滲透到黃河下游和淮河一帶。


周王朝依然係封建貴族統治，有好多貴族嘅封國。呢啲由貴族所管理嘅土地叫諸侯國。周朝影響力最鼎盛嘅時候，甚至喺南方跨越長江、東北到今日嘅遼寧、西至甘肅、東到山東。另外，周朝時期嘅宗法制度亦得到建立，政權機構亦都比較完善。


前770年，由於遭到北方遊牧部落犬戎嘅侵襲，周平王向東遷徙到黃河中游嘅洛邑，歷史學家將呢段時期劃作東周嘅開始。之後，周朝嘅影響力逐漸減弱，取而代之嘅係大大小小成百幾個小國，史稱春秋時期。春秋時期嘅大國共有十幾個，其中包括晉、秦、鄭、齊同埋楚等等。


到咗前546年左右，黃河流域嘅爭霸基本結束，晉、楚兩國平分咗霸權。前403年，晉國又被分成韓、趙、魏三個諸侯國，史稱「三家分晉」。再加上被田氏奪去咗政權嘅齊國，再加上秦、楚、燕，合稱戰國七雄，標誌住戰國時期嘅開始。


春秋戰國時期嘅學術思想比較自由，呢種叫做「百家爭鳴」嘅氣氛造就咗多位對後世有深遠影響嘅思想家，例如孔子、老子、墨子、莊子、孟子、荀子、韓非等人，叫做「諸子百家」。眾多學術流派之中，比較出名嘅有十大家，即儒家、道家、陰陽家、法家、名家、墨家、眾、雜、農家、小說家等。


鑽研科技嘅有墨子。建築史有魯班，佢發明嘅瓦當奠定咗中國建築技術嘅基礎。春秋戰國時期亦都有製造精良嘅戰車同騎兵，同時冶金術亦都好發達，製造出精良嘅鐵器。喺農業上出現咗各種灌溉機械，大大提高咗生產率，奠定咗日後人口膨脹嘅基礎。


前221年，秦國消滅咗其餘六國，成為咗史上第一個統一中國嘅帝國，定都咸陽。統一全國嘅秦王嬴政自認「功蓋三皇、德過五帝」，於是就改用「皇帝」稱號，自封始皇帝，人稱秦始皇。傳位後嘅皇帝稱二世，直至千世萬世。


前210年，秦始皇喺出巡途中病死，胡亥殺害哥哥扶蘇即位，成為秦二世。但係僅僅十個月後，陳勝、吳廣喺大澤鄉揭竿而起、六國遺臣等野心家乘勢作亂。到前206年，劉邦圍攻咸陽，當時嘅秦王子嬰自縛出城投降，於是秦朝滅亡。


到咗漢武帝時，西漢達到最鼎盛時期，聯同羅馬、安息、貴霜並稱為四大帝國。武帝實行推恩令，徹底削弱咗封國勢力、強化監察制度、實現中央集權。佢派遣衛青、霍去病、李廣等大將北伐，成功擊潰匈奴、控制西域，又派遣張騫出使西域，開拓通往中東、歐洲嘅絲綢之路，發展對外貿易、促進中西文化交流。


西漢發展到1世紀左右開始逐漸衰敗。公元9年，外戚王莽奪權，宣布進行一系列改革，又將國號改做「新」。然而，呢啲改革往往都不切實際，最終導致農民起義。公元25年，劉秀復辟漢朝，定都洛陽，史稱東漢、劉秀就稱光武帝。


去到東漢中後期，宦官同外戚長期爭權，喺黃巾之亂嘅打擊之下，東漢到咗公元2世紀左右時再度衰敗。196年，曹操控制咗東漢朝廷，將漢獻帝帶到許都，「挾天子以令諸侯」。220年，曹操死後，長子曹丕廢咗漢獻帝並自立為皇，建立魏國。


265年，魏國嘅權臣司馬炎稱帝，建立晉朝。280年三國歸晉，再度統一。晉朝嘅文化亦都有一定發展。由於當時戰亂紛紛，好多學士選擇歸隱鄉間、不問世事，典型嘅代表人物就係陶淵明。290年，晉武帝死後唔到一年，時達16年嘅朝廷權利鬥爭開始，史稱「八王之亂」。


與此同時，喺中原周邊嘅五個遊牧民族同各地流民圍起反晉，史稱「五胡亂華」。呢啲遊牧民族紛紛立國，從304年到409年，中國北部陸續有多個國家建立，包括咗漢、前趙、後趙、前燕、前涼、前秦、後秦、後燕、西秦、後涼、北涼、南涼、南燕、西涼、夏和北燕，史稱十六國。


618年，唐高祖李淵推翻隋朝，建立咗唐朝，最後成為中國史上延續時間最長嘅朝代之一。626年，唐太宗李世民即位，佢嘅一系列政策令唐朝邁進鼎盛時期，史稱「貞觀之治」。長安係當時世界上最大嘅城市，唐朝亦係當時最發達嘅文明。


隋唐時期開創嘅科舉制，係當時比較科學化與公平嘅人材選拔制度。唐朝同好多鄰國發展咗良好嘅關係，文成公主嫁到吐蕃、帶咗大批絲織品同手工藝品去。日本就不斷派遣使節、學問僧同留學生去中國。唐朝嘅文化亦都發展鼎盛，特別係詩文得到比較大嘅發展，重編撰咗許多紀傳體史書。


唐代湧現出許多偉大嘅文學家，包括李白、杜甫、白居易、杜牧等詩人，以及韓愈、柳宗元等散文家。佛教係唐朝最興盛嘅宗教，玄奘就曾遠赴天竺取經，回國後譯成1335卷經文，並且喺西安修建大雁塔存放佛經。唐朝前期，朝廷對宗教採取寬容政策，除咗佛教，道教、摩尼教、景教同伊斯蘭教都廣泛傳播。


經過咗五十多年嘅紛爭後，北宋到960年控制咗中國大部分地區。但係燕雲十六州喺北宋戰敗後就被割讓咗畀北方契丹族建立嘅遼朝，而河西走廊就畀黨項族建立嘅西夏佔據。北宋為咗維持國家壽命，只有向強大嘅遼和西夏交納歲幣。


金國隨即開始進攻積弱嘅北宋，1127年金國攻破北宋都城東京，俘虜咗三千幾名皇族，其中包括咗當時嘅皇帝宋欽宗同太上皇宋徽宗。由於嗰年係靖康年，所以導致北宋滅亡嘅史稱「靖康之變」。同年，宋欽宗嘅細佬趙構喺南京即皇位，定都臨安，史稱南宋，偏安江南。


中國喺北宋時期出現咗印刷術同火藥。當時中國經濟發達，海上貿易興盛，福建泉州一帶成為咗繁華嘅港口。而中國當時嘅經濟總量佔全世界一半，財政收入過億両白銀，首都開封同杭州人口達到四至五百萬，相對當時歐洲嘅佛羅倫斯同巴黎十幾萬人口確實係十分繁華。


而且各國商人雲集、文化亦都極盛，出現咗程頤、朱熹等理學家，提倡「三從四德」，漢族女人要紮腳嘅陋俗亦都產生。同唐詩並駕齊驅嘅宋詞，有蘇軾等詞文優秀嘅詞人，亦出現咗中國史上最出名嘅女詞人李清照。另一方面，《白蛇傳》、《梁祝》等浪漫愛情傳說亦都出現，以致於宋朝不時畀西方學者稱為中國嘅「文藝復興」。


呢種咁嘅民族制度導致漢族不滿，唔少漢族人將元朝視為外來政權，發動多次反抗。元朝政府除咗傳統嘅農業外，亦都好重視商業。元朝首都大都十分繁華，各國商人雲集。文化上亦都出現咗同唐詩、宋詞並稱嘅元曲，湧現出諸如關漢卿、馬致遠、王實甫等著名作曲家。


1368年，農民起義軍領袖朱元璋推翻咗元朝，建立明朝，前期建都南京。明太祖廢相後，皇帝仍需要助手處理龐雜嘅政務，於是設立內閣。大學士初時淨係皇帝顧問，協助處理文書，官級唔高，後嚟有「票擬」嘅權利，並且成日兼領戶部、吏部侍郎等正式官職，慢慢掌控六部職權。


明朝晚期，居住喺東北地區嘅滿族開始興盛，終於喺1644年李自成攻剋北京後冇耐，驅逐李自成，進入京城、建立清朝。當時明朝舊臣鄭成功南撤到台灣島，並且驅逐咗嗰處嘅荷蘭殖民者，後來亦被清朝軍隊攻下。清朝喺之後嘅半個世紀又成功征服許多地區，例如新疆、西藏以及蒙古。


然而到咗19世紀初，清朝開始走向衰落。嘉慶年間先後爆發白蓮教、天理教嘅大規模起義。與此同時，歐洲嘅海上強國英國、荷蘭同葡萄牙等紛紛開始強制同中國進行貿易。1787年英國開始向華輸出鴉片，導致中國嘅國際貿易由順差變為巨額逆差。


清廷喺1815年頒布搜查洋船鴉片章程，但係英國無視禁令、繼續走私大量鴉片，令到道光皇帝喺1838年派林則徐去廣州禁煙。1839年6月，林則徐喺虎門將237萬斤鴉片銷毀，史稱「虎門銷煙」。英國政府亦都因為咁而喺1840年6月發動第一次鴉片戰爭，標誌住中國近代史嘅開始。


鴉片戰爭持續咗一年幾，1841年8月英軍抵達南京，清廷驚英軍會進攻北京，於是求和。1842年8月29日，兩國簽署《南京條約》，割讓香港島，開放上海、廣州、廈門、福州同寧波作為通商口岸，又要賠償款銀2100萬元。


與此同時，中國國內反抗清朝嘅鬥爭亦都再度興起。1851年至1864年間，受到基督教影響嘅秀才洪秀全建立咗拜上帝會，發動金田起義、創建太平天國。太平天國曾經一度佔領南方部分省份，定都改名「天京」嘅南京，並建立政教合一嘅中央政權。


19世紀後期，英、美、法、俄、日等國多次侵入中國，強迫清廷簽定更多不平等條約。1858年，中俄簽定《璦琿條約》，俄國割去黑龍江以北、外興安嶺以南60幾萬平方公里嘅領土。1860年，英法聯軍發動第二次鴉片戰爭，侵入北京，喺皇家園林圓明園大肆搶掠焚燒，又喺1860年同清廷簽定《北京條約》，令到清廷要分別賠償800萬両白銀。


然而，1894年爆發中日甲午戰爭，清朝戰敗，次年被迫同日本簽定《馬關條約》，賠償日本2億両白銀，並且割讓台灣、澎湖列島畀日本。甲午戰爭嘅失敗對當時嘅中國產生咗重大嘅影響。1898年，光緒帝喺親政後同意康有為、梁啟超等人提出嘅變法主張，由6月11日到9月21日嘅103日中進行咗多項改革，稱為「百日維新」。


1899年，義和團運動爆發，義和團以「扶清滅洋」為宗旨，喺慈禧太后默許下開始圍攻外國駐北京使館。於是，各國以解救駐京使館人員名義侵入中國，史稱八國聯軍。1901年清政府被迫同各國簽定辛丑條約，賠款4億5000萬両白銀，分39年還清，本息合計9億8000萬両。


1901年，革命黨開始興起。孫文等人喺海外積極籌款，指揮國內多次起義運動。經過十次起義失敗，同革命黨冇乜溝通嘅湖北新軍喺1911年嘅武昌起義成功。1912年元月，中華民國宣告成立，孫文就任臨時大總統。


孫文以清帝退位為條件，辭去總統位置，由袁世凱接任，但係袁世凱就謀想恢復帝制，孫文發起護法運動同護國運動討伐袁世凱。1916年，袁世凱喺稱帝83日後被迫廢除帝制，好快就死埋，之後中華民國進入北洋軍閥控制中央政府統治時期，地方政府分別由各個軍閥派系佔據。


孫文之後多次試圖聯合南方軍閥，北伐北京中央政府，但係未能成功。1921年，喺共產國際嘅指導下，中國共產黨成立，並成為共產國際中國支部。1924年，孫文提出新三民主義，確定聯俄容共、扶助農工嘅政策。國民黨喺共產國際幫助下改組，共產黨員以個人身份加入國民黨，國共兩黨進行第一次合作。


孫文建立廣州軍政府後，曾經三次北伐，但都因為條件唔好而冇成功。1925年春天，孫文喺北京病死咗。同年，廣州國民政府為統一以及鞏固廣東革命根據地，先後舉行第一次東征、第二次東征同南征，肅清廣東境內嘅軍閥勢力和反革命武裝，將廣東境內傾向革命嘅軍隊統一改編為國民革命軍，準備北伐。


1926年6月5日，國民黨中央執行委員會正式通過國民革命軍出師北伐案，任命蔣介石做軍總司令，正式開始北伐。然而，隨住北伐同國民革命嘅深入，國民黨唔能夠容忍共產黨激進嘅革命運動，於是國共兩黨分裂。大量共產黨員以及佢嘅支持者被清出國民黨，有啲被拘捕、殺害。


1927年8月1日，以周恩來、葉挺為首嘅共產黨員喺江西南昌發動南昌起義，共產黨從此擁有自己獨立嘅軍隊，並喺江西瑞金建立咗第一個紅色蘇維埃地方割據政權。南京國民政府先後對中央蘇區進行五次圍剿，紅軍最後要離開紅區。


1934年開始，紅軍轉移戰略，喺貴州遵義確立咗毛澤東對紅軍嘅領導權、指揮權，四次橫渡赤水河，終於擺脫咗追擊，並途經江西、貴州、四川、甘肅、陝西等省份，經過二萬五千里長征，最後成功喺陝西北部同陝北紅軍劉志丹部會師，建立陝甘寧革命根據地。


1931年9月18日，日本由九一八事變開始侵華，佔領東北全境。1936年12月12日，國共發生西安事變後第二次合作抗日。1937年7月7日，抗日戰爭全面爆發，蔣介石喺廬山發表演說，號召全國人民一致抗日。


1946年6月，國共兩黨內戰。中國共產黨最後喺1949年獲得決定性勝利，中華民國政府搬遷到光復後嘅台灣。中華人民共和國喺北平成立，並將北平改名為北京，毛澤東宣布中華人民共和國政府係包括台灣在內嘅全中國嘅唯一合法政府。


臺灣史即係臺灣嘅歷史，以有文獻記載計大約有4百幾年歷史咁耐，但以考古計就發現重耐之前臺灣就有人住，考古學家話喺臺南縣左鎮鄉發現嘅人類化石至少都有成3萬年，估計啲人係喺歐亞大陸搬去臺灣，屬於舊石器時代人。


喺中國文獻入面，懷疑可能係講臺灣嘅有《尚書》禹貢篇入面叫「島夷」、喺《列子》湯問篇入面叫「岱員」、《史記》秦始皇本紀叫「灜洲」。而喺《後漢書》東夷篇入面嘅「東鯷」、《三國志》吳志孫權傳、沈螢《臨海水土志》嘅「夷洲」、《隋書》流求傳嘅「流求」、《宋史》流求傳嘅「燮求」、趙汝适《諸蓄志》嘅「流求國」同「毗舍耶國」、《元史》外夷篇嘅「瑠求」，呢啲都係講臺灣。


荷蘭人佔領咗大員之後，喺嗰度起城堡，叫「奧蘭稔」，1627年改名叫「熱蘭遮城」。除咗城堡，又起街道。同時荷蘭人一路擴張佔領範圍，嗰陣嘅臺灣北部一早俾西班牙人佔領咗，1626年荷蘭人打到去北部，將西班牙人打走晒，同時又討伐嗰度啲原住民，最後成個臺灣俾荷蘭人控制晒。


鄭成功入咗臺灣之後，建立咗台灣第一個漢人政權。鄭成功死咗之後，佢個仔鄭經繼位，大力發展經濟。鄭經喺1681年病死嗰陣，本來立佢個仔鄭克臧繼位，但馮錫範發動政變，另立鄭克塽做王。清政府收到風，知道入面亂，喺1683年7月派施琅帶軍攻臺，臺灣同滿清一路打，打到9月台灣終於唔夠打，鄭克塽向清朝投降，臺灣納入清朝版圖，結束咗鄭氏三代廿三年統治。


1945年中國抗日戰爭勝利，日本將佔領咗嘅中國領土，包括東北四省、澎湖群島同埋臺灣還返畀中華民國。之後重成立咗「臺灣調查委員會」負責統籌接收臺灣嘅嘢，之後臺灣就成為中華民國一個行省，又喺臺灣省設八縣九省轄市，成立行政長官公署，委任陳儀做臺灣省行政長官。


1948年國共內戰激化，國民黨喺大陸唔夠共產黨打，最後中華民國由南京迫遷到去廣州，再去到重慶、成都，最後喺1949年去到臺灣。臺灣由原本中華民國一個省，變成中華民國首都同政權管轄範圍。中華民國走咗之後，共產黨就喺大陸另行成立「中華人民共和國」政府。


由於美軍艦隊隔咗一隔，加上中美關係改善，周恩來喺1972年簽定咗上海公報之後，確定美國對一個中國立場，之後發表《告臺灣同胞書》，提出「和平統一祖國」方案同「三通」主張，暫時放棄武力解放台灣。兩岸關係開始無咁緊張。


不過國民黨政府重成日都諗住反共復國，又成日驚共產黨嘅人滲入臺灣做統戰，於是臺灣立法院通過「懲治判亂罪犯條例」，又實施戒嚴，人民無論言論、集會、結社都受到限制，好多人俾國民黨政府當中共嘅人拉咗去坐監，有啲重判咗死刑，其中有好多都係判錯嘅冤案同假案。


而大陸嗰陣時開始由鄧小平話事，佢提倡改革開放，認為大陸發展經濟先最重要，對於台灣，亦放棄對臺用武，認為只要喺一個中國原則入面，你唔搞我，我唔搞你，維持現狀唔變咁就無問題，又提出以「一國兩制」作為解決台灣問題基本模式。


興中會係近代中國第一個革命團體，由孫文喺1894年11月24號喺檀香山成立嘅革命會，係中國同盟會嘅前身，初時會長係楊衢雲。佢旨在「驅除韃虜，恢復中華，創立合眾政府」。1895年2月21號喺香港設立總部。


佢喺武昌起義之後做清政府嘅內閣總理大臣，迫清朝最後一位皇帝溥儀退位，之後袁世凱做咗中華民國臨時大總統同大總統。佢喺1915年12月宣佈喺1916年元旦登基做中華帝國皇帝，改元洪憲。蔡鍔等人喺1915年12月響雲南起兵反袁，之後貴州、廣西都加入反袁行列，連本來係自己人嘅段祺瑞、馮國璋都唔支持袁世凱做皇帝，袁世凱被迫喺1916年3月宣佈撤銷帝制，之後羞憤而死。


1900年袁世凱做山東巡撫。李鴻章過身之後，袁世凱做直隸總督、北洋大臣。佢主張廢除科舉、成立新軍隊、起學校、起工廠等等，而中國第一支警察隊伍，亦係喺袁世凱督導之下成立。1908年清德宗光緒帝同慈禧太后過身，溥儀做咗皇帝，由醇親王攝政。


1911年辛亥革命爆發，袁世凱乘機上位，做埋內閣總理大臣。佢後來代表清朝同孫中山講和，最後又係佢喺1912年迫溥儀退位。袁世凱無耐重做埋中華民國臨時大總統。1913年發生二次革命，好快就畀袁世凱平息咗。


跟住佢迫國會選佢做正式大總統。之後佢解散咗國會，修改大總統選舉法，畀佢可以無限期連任大總統。但係佢仲想做埋皇帝，於是搞帝制運動，喺1915年12月宣佈喺1916年元旦登基做中華帝國皇帝，改元洪憲。佢做咗83日皇帝後，喺1916年3月22號響各方壓力底下撤銷帝制。


巴黎和會係響1919年第一次世界大戰後所開嘅會，內容主要係簽訂、協調各國土地、財產間嘅糾紛。嗰陣時，以美國做阿頭嘅國打贏德國等嘅國。日本同中華民國都係戰勝國，但巴黎和會就唔理中國權益，將原本屬德國嘅山東權益割咗畀日本，因而引發咗五四運動。


1901年參加科舉考試，以廣州府縣第一名考取秀才。1904年同胡漢民等人一齊考取去日本法政大學速成科嘅公費留學生。1905年7月參加廣東人嘅留學生組織「興中會」。參與創立中國同盟會，選咗做評議部部長。


曾任同盟會嘅機關報《民報》編輯，開始使用《山海經》裏面嘅「精衛」嚟作筆名。1906年以二百幾名學生中排第二名嘅成績畢業。1907年開始隨孫中山游走越南、馬來亞等南洋各地，在馬來亞嘅檳城結識咗華僑富商陳耕基嘅女兒陳璧君。


即流血於菜市街頭，猶張目以望革命軍之入都門也。」3月31號喺北京後海銀錠橋埋炸彈行刺攝政王載灃時畀人發現，後來事泄被捕，獄中賦詩「慷慨歌燕市，從容作楚囚。引刀成一快，不負少年頭。」一時為人傳誦。由於清廷唔想畀汪、黃殺身成仁以喚起民眾，判咗佢哋終身監禁。


汪精衛獲釋後參加南北議和，1912年9月同陳璧君結婚之後，去法國留學。1913年「二次革命」開始之後被孫中山急召回國。革命失敗後逃亡法國，入法國里昂大學攻讀社會學，其間拒絕咗袁世凱對佢回國任高級顧問嘅邀請。


1924年佢當選為國民黨中央執行委員，並任宣傳部部長。1925年2月為臨終嘅孫中山起草咗「總理遺囑」，孫中山一字未改。7月1日廣東國民政府成立，汪精衛以全票選為國民政府常務委員會主席同埋軍事委員會主席，繼續執行孫中山嘅聯俄容共政策，時人叫廣州政府主席委員。


11月23日國民黨右派戴季陶、林森等召開「西山會議」，反對汪精衛「左傾」。佢就暱埋咗，政府羣龍無首。1926年4月1日佢喺國民黨第二次全國代表大會上重申聯俄聯共三大政策。5月11日，中山艦事件之後，由於同蔣介石嘅政見分歧，汪精衛離開廣州前往法國馬賽。


蔣介石掌權後開始北伐。由於佢嘅獨裁作風，國民黨內有好多人邀請汪精衛回國。1927年2月佢坐火車回國，途經蘇聯受到斯大林嘅接見。回國後反對蔣嘅排共建議，堅持容共。4月5日同共產黨領袖陳獨秀發表《國共兩黨領袖汪兆銘、陳獨秀聯合宣言》。


4月12日蔣介石喺上海發動「四一二政變」。汪精衛發表講話，痛斥蔣介石嘅武力清黨行為，表示「反共即是反革命」，蔣介石南京成立一個新的國民政府，是為寧漢分裂。共產國際代表羅易派人送《五月緊急指示》給中共中央，要佢「改組國民黨中央執行委員會，有舊思想的一律驅逐，由各界工農代表取而代之」，亦畀汪精衛睇過。


7月13日中共公開發表宣言退出國民黨。7月15日，汪精衛召開緊急會議，通過《統一本黨政策案》，要求喺國民政府同軍隊裡面任職嘅共產黨員聲明脫離共產黨，否則停止職務。8月1日共產黨發動八一南昌起義。8月8日汪精衛嘅武漢政府開始大肆逮捕處死共產黨人，實行武力分共。


8月14日蔣介石下野，寧漢合流。9月，桂系軍人同西山會議派掌握南京政府，汪精衛下野。10月，汪精衛到廣東否定南京政府。11月，蔣介石返到上海，邀請汪精衛北上。12月11日，共產黨喺葉挺、葉劍英嘅領導下發動廣州起義。


1929年汪精衛回國，參加反對第一次蔣桂戰爭勝利之後日益獨裁嘅蔣介石。1930年8月7日中原大戰期間喺北京召開「中國國民黨黨部擴大會議」。由於張學良嘅東北軍挺蔣而造成反蔣陣營失敗，1931年1月1日，汪精衛喺天津宣佈下野。


2月，蔣介石關押胡漢民。5月27日，粵、桂等反蔣各派喺廣州另組國民政府，同南京國民政府對峙，汪精衛出任領袖。9月初，廣州政府開始北伐，然而幾天後九一八事變爆發，粵、寧合流，合組以孫科為首嘅政府，蔣下野，汪在野。


1932年1月28日一二八事變之際，孫科辭職，汪精衛出任行政院長。汪喺抗戰初期抗日態度堅決。汪遷都洛陽，積極備戰。然而由於指揮唔到蔣嘅人馬，只好請蔣出山指揮軍隊，自己主政。7月17日日軍進攻熱河，汪因為指揮唔到張學良抗日宣佈辭職，前往歐洲。


1933年，由於民眾嘅呼聲，蔣請汪回國主持抗戰。汪要求張學良先辭職，蔣說服張學良去歐洲考察，3月汪回國復職。此後汪精衛主張對日和平交涉，得到蔣介石嘅支持。5月31日，何應欽同日軍代表岡村寧次喺天津塘沽舉行會談，共同簽訂《塘沽協定》。


1935年1月22日，日本外務大臣廣田弘毅表示對中國「不威脅、不侵略」嘅政策，汪精衛認為有談判嘅空間。但由於國民黨主戰派嘅反對，汪精衛喺8月8日表示辭職，後來喺蔣介石嘅強力挽留下復職。11月1日國民黨嘅四屆六中全會上，汪精衛被軍人孫鳳鳴擊中三槍造成重傷，被救後前往歐洲療養。


之後主和派嘅外交部副部長唐有壬又被暗殺，國民黨內部嘅對日同解派開始凋零，對日強硬派成為主流。汪精衛同胡漢民等早期孫中山嘅核心幹部失勢後，蔣介石獨攬大權，喺西安事變之後佢嘅聲望更達到頂峰。汪精衛回國，但並未擔任職務。


1938年8、9月間，周佛海嘅代表梅思平同日本首相近衛嘅代表松本重治喺香港談判，日方提出「不要領土，不要賠款，兩年內撤軍」，支持汪精衛搞和平運動。12月19日汪精衛假道雲南前往河內。12月22日日本首相近衛文麿發表咗第三次對華聲明，表示唔要求領土，唔要求賠款，歸還外國租界，撤銷治外法權等。


1939年初，汪精衛同佢身邊嘅人喺河內多次遇刺，日本派人將汪營救至上海。1940年3月20日喺南京組建日本扶持嘅「中華民國」中央政府汪精衛政權，取消華北嘅王克敏同長江下游嘅梁鴻志嘅傀儡政權。汪任行政院長兼國府主席、中央政治委員會最高國防會議主席。


1943年5月31日汪精衛曾經以中華民國國民政府名義，參與由日本主導嘅大東亞會議。年底，汪精衛嘅健康惡化，1944年3月去咗日本治療。11月10日病逝於日本名古屋帝國大學醫院，汪精衛死前曾經寫過一首《自嘲》嘅絕命詩，「心宇將滅萬事休，天涯無處不怨尤。


第二次中日戰爭期間，由於汪精衛屈從日本，接受日本扶植成立「汪精衛政權」嘅事實，被大多數抱著抗戰決心嘅中國同胞視為漢奸嘅典型。中國喺二次大戰勝利之後，國民政府同後來嘅中華人民共和國政府都不遺餘力喺政治、教育各方面加以批判。


孫中山逝世後，西山會議派試圖喺國民黨內除去共產黨嘅勢力，後來蔣中正武力清黨，想徹底剷除共產黨人，汪精衛就堅持孫中山嘅聯俄容共和平路線，造成寧漢分裂。而當共產黨人開始武裝叛亂之際，汪精衛亦即當機立斷進行掃蕩。


第二次中日戰爭爆發後，國軍節節敗退，汪精衛可能認為戰不可勝，堅持戰鬥而又無外援，最終將會導致全局性嘅毀滅，因而忍辱負重，刻意屈從日本嘅「以華制華」政策，以便進行佢嘅「一面合作、一面對抗」嘅隱性抗戰策略，呢一點係佢離開重慶之前留畀蔣中正嘅留書中「今後兄為其易，而弟為其難。


汪精衛同佢嘅南京國民政府對日本對華嘅侵略活動起咗積極嘅配合作用。喺軍事上，大量策反咗國軍，尤其係游擊部隊同埋雜牌軍，組織「偽軍」，多次進行清鄉，汪精衛自兼清鄉委員會主任，打擊佢嘅統治區嘅抗日武裝，令到日軍可以抽身進行其他戰役。


喺經濟上，南京國民政府協助日軍對淪陷區嘅搜刮，譬如1943年1月喺上海強迫實施儲藏物資嘅全面登記，並對棉紗棉布進行強制性收買，以供日軍之需。喺思想教育上，汪精衛喺學校推廣同日本媾和嘅理念，美化日本侵略，發動「新國民運動」，從思想上削弱民眾嘅反日情緒。


蔣中正，字介石，浙江省奉化縣溪口鎮人，以前中華民國官方會尊稱佢做「先總統 蔣公」。係中國軍事家同政治人，曾擔任中華民國總統同中國國民黨總裁。佢響近代中國史上佔有舉足輕重嘅地位，而佢亦係中國實現共和政體後，至今唯一一個統一過全中國，並同時統治過中國大陸同臺灣嘅領袖，1975年4月5號，因心臟病發，與世長辭，享年87歲。


重慶，簡稱巴、渝，亦叫山城、霧都、渝都、橋都，喺中國中部，家下係中華人民共和國中西部唯一直轄市、國家中心城市、國家歷史文化名城、長江沿江開放城市，首府渝中。重慶喺戰國時期建城，古名巴郡、渝州，之後改名恭州。


南宋淳熙十六年，宋孝宗個仔趙惇先封恭王，跟住做埋皇帝，叫做「雙重喜慶」，就升咗佢封地恭州做重慶府。1891年，成爲中國對外開埠最早嘅內陸通商口岸。中華民國國民政府統治時期，重慶正式建市。喺抗日戰爭嗰時，重慶係中華民國戰時首都，同華盛頓、倫敦、莫斯科並列爲「世界反法西斯四大指揮中心」。


重慶亦係中國面積最大嘅直轄市，喺長江上游，黐住湖北、湖南、貴州、四川同陝西，轄區東西長470公里，南北闊450公里，轄區總面積8.2403萬平方公里，其中主城區建成面積爲877.78平方公里。喺嘉陵江同長江北邊嘅兩江新區係國家級新區、先進製造業同現代服務業基地。


重慶喺北緯28度10分到32度13分、東經105度11分到110度11分之間嘅青藏高原同長江中下游平原嘅過渡地帶，喺中國內陸西南部，長江上游地區，東北、東南接湖北、湖南，南銜貴州，西連四川，東北駁住陝西。


重慶嘅河主要有長江、嘉陵江、烏江、涪江、綦江、大寧河等。長江幹流從西向東打橫流，流程665公里咁長，穿咗巫山三個背斜，形成瞿塘峽、巫峽同西陵峽，即係長江三峽。長江同嘉陵江穿過重慶主城區，喺渝中區朝天門交匯，呢兩條江併稱「兩江」。


重慶市屬亞熱帶季風氣候，年平均氣溫喺14到18℃之間。主城區年平均氣溫18.2℃，東南邊酉陽14.9℃，東北邊海拔較高嘅城口13.7℃。最熱嗰個月平均氣溫26到29℃，最凍嗰個月平均氣溫2到8℃，氣溫呈現出從西邊河谷同沿江地帶向東北邊、東南邊遞減嘅趨勢。


重慶市年均降水量較豐富，大部分地區喺1000到1350毫米之間，降水集中喺5到9月，佔全年總降水量嘅七成。重慶市年均相對濕度喺70％到80％，喺全國屬高濕區。年日照1000到1400個鐘，日照百分率25％到35％，係全國年日照最少嘅地區之一，秋、冬日頭少，佔全年35％。


重慶有五種國家一級保護植物，廿二種二級保護植物，廿五種三級保護植物，三十一個自然保護區，四十九個森林公園，四十二個各類風景名勝區，森林覆蓋率35％。重慶面臨水土流失、森林數量減少、礦產資源利用唔合理重有農村生態失控嘅問題。


舊時，重慶地區有十幾座城，包括重慶城、釣魚城、多功城、江北城、天生城、天賜城、白帝城、皇華城、三臺城、龍岩城、磐石城等，呢啲城喺宋朝末年抗擊蒙古軍發揮住重要作用。其中重慶城、釣魚城同多功城更加係形成咗掎角之勢。


重慶地區建城史可以追溯到戰國時期。秦國滅巴國之後，喺江州一帶築城，形成重慶母城雛形。據考古成果，戰國後期巴郡城嘅面積有30萬平方米。漢朝另築有北府城，係江北城嘅前身，喺而家重慶市江北區同渝北區。蜀漢時期，都護李嚴擴建江州城，用泥嚟砌城，增築倉城同衞城，重喺城入邊起倉城。


漢朝喺巴郡設江州，歸益州刺史管。東漢建武元年，公孫述佔江州稱帝。到建武十二年，威虜將軍馮峻攻落陷江州，鑒生捉咗公孫述嘅大將田戎，江州歸東漢。興平元年，將巴郡分成三份，江州到臨江設永寧郡，朐忍到魚復設固陵郡，巴郡管墊江北邊嘅地區。


晉朝泰始元年，巴郡改隸益州下越雋郡。永寧元年，李特佔據巴蜀作反，後來建立成漢政權。永和三年，桓溫平定巴蜀之後，巴郡隸梁州。南朝宋巴郡隸益州。泰始五年喺巴郡置三巴校尉。南齊建元二年置巴州，原來屬益州嘅巴郡改隸巴州。


唐朝武德元年，巴郡復名渝州。遞年，信州改名夔州。貞觀元年，將全國分成十道，渝州隸屬山南道夔州總管府。十四年，夔州總管府改成夔州都督府。開元二十一年，將全國分成十五道，渝州隸屬山南西道夔州都督府。天寶元年，渝州改名叫南平郡。


南宋開慶元年，蒙古軍攻入重慶地區，宋朝將領王堅、張珏先後守住喺重慶城北邊嘅釣魚城並抵抗蒙古軍，曠日持久，史稱「釣魚城之戰」。喺呢場仗入邊，蒙古國大汗蒙哥謝雞。景定二年，四川安撫制置副使兼知重慶府彭大雅修築重慶城，向北擴到嘉陵江邊，向西擴到家陣臨江門、通遠門，鞏固咗宋朝嘅西線防區，亦奠定咗後來重慶古城嘅格局。


1876年9月13號，西方國家用「滇案」做借口，逼清政府簽落《煙臺條約》，其中規定英國有權向重慶派駐領事。1890年3月31號，中英簽訂《新訂煙臺條約續增專條》，確定定重慶做通商口岸。之後英商開辟從宜昌到重慶嘅輪船航線。


1921年，劉湘喺重慶設商埠督辦處，任命楊森做督辦，籌辦市政。嗰陣重慶市區範圍未定，暫定巴縣城關，亦即係而家渝中半島部分同原江北縣城附近一帶居民區做轄區。1922年，商埠督辦處被改做市政公所。1926年，又改成商埠督辦公署，擴展城區，開始城市建設。


1927年，政府又改商埠督辦公署做市政廳，潘文華做市長，定低重慶兩江上下游南北兩岸30華里做市區，衰在無明確邊界。1929年，重慶從巴縣拆出，正式建市，編制係國民政府二級乙等省轄市，歸四川省管，市長潘文華。


1937年7月，淞滬會戰打響無幾耐，國民黨軍陷入被動，爲咗防止首都被攻陷之後陷入混亂狀態，國民政府響1937年11月頒佈《國民政府移駐重慶宣言》，定重慶做戰時首都。16號，國民政府主席林森交代屬下嘅文官同參軍清點中華民國印信旗幡等重要嘢，漏夜撐船，走佬嚟重慶。


1941年12月，大韓民國臨時政府由巴南搬入家陣渝中辦公，國民政府亦都岌頭。韓國臨時政府辦公場地成日變，一時係楊柳街、石板街，一時又係吳師爺巷1號、蓮花池街38號，直到1945年撤出。同月，中華民國政府喺重慶發表文書同納粹德國宣戰，德國大使館閂門。


1945年，日本投降，國民政府還都南京。之後制憲國民大會用法律形式規定重慶做永久陪都。抗日戰爭勝利之後，爲咗避免內戰、爭取和平，中國國民黨同中國共產黨喺重慶搞咗爲期四十三日嘅和平談判，史稱「重慶談判」。


1946年2月10號，重慶市區較場口舉行「慶祝政治協商會議成功大會」嗰陣發生騷亂，李公樸、施存統話自己被人打。郭沫若、陶行知、章乃器同新聞記者、勞協會員等六十幾個人都被人「打傷」，史稱「較場口事件」。


1949年10月13號，李宗仁由廣州飛去桂林，行政院各個首長由廣州搬去重慶。10月15號，李宗仁宣佈國民政府正式喺重慶辦公。10月18號，陪都各界歡迎政府遷渝大會。11月1號，南泉戰役打響。11月27號，中國國民黨中央直接授權中統對關押喺渣滓洞、白公館嘅400幾個中共「政治犯」處決，史稱「11.


1949年11月30號，中國人民解放軍進駐重慶，呢道就變咗西南軍政委員會駐地，係西南大區代管嘅中央直轄市，而當時西南大區駐地亦設響重慶。1952年6月，經過2年嘅突擊式修建，連接四川省省會成都同當時中央直轄市重慶嘅成渝鐵路竣工，成爲1949年之後起嘅第一條鐵路線。


1964年，北部灣事件爆發，三線建設開始，重慶成爲三線建設嘅核心城市。從1964年至1968年，從上海、江蘇、東北等地內遷嘅三線職工超過廿七萬，佔重慶當時企業職工嘅四份一有凸。1965年同1979年，全國三線建設重點控制鐵路工程川黔鐵路同襄渝鐵路通車。


1975年，重慶主城區三線建設內遷外來職工人數去到最高峰，總人數43.5萬，佔當時重慶市區人口嘅四份一。1969年到1972年文化大革命期間，重慶搞武鬥，市區工業破壞得好交關，部分街道建築直頭畀人剷平，其間唔單止有好多軍工廠工人同半軍事化院校學生參與，兼且用咗自行反坦克砲、火箭砲、坦克、軍艦同重型登陸艇等嘅重裝備，造成好大嘅經濟損失。


呢場武鬥死咗1170人，傷7000幾人，600幾人失蹤，直接經濟損失超過2億人民幣，其中發生喺九龍坡區幾個軍工企業之間嘅楊家坪武鬥轟動全國，家陣沙坪垻區沙坪垻公園重有全國唯一留低嘅紅衞兵公墓。1982年，永川地區八個縣併入重慶市，重慶市成爲計劃單列市。


2005年10月，第五屆亞太城市市長峰會喺重慶召開，並指定重慶做常任主辦城市，有41個國家同地區、123個城市參加會議。2009年1月16號，國務院發佈《國務院關於推進重慶市統籌城鄉改革和發展的若干意見》〔國發3號〕，將重慶市定做「國家統籌城鄉綜合配套改革試驗區」，令到重慶喺「農轉非」等統籌城鄉嘅體制改革方面可以先試先行。


1950年4月，重慶市人民政府決定合併先頭18個區成7個區，加埋北碚行政管理處改建嘅第八區，夾埋8個區。1951年1月，西南軍政委員會決定劃重慶市第八區入川東行署區，設北碚市，劃川東行署璧山專區嘅巴縣入重慶市，同時劃巴縣嘅第四區屬下嘅青木、鳳凰、同興、井口、蔡家、歇馬等7個鄉去北碚市。


1951年6月同1952年4月，又劃璧山縣轉龍、青木兩個鄉去北碚市。到嗰時，重慶市轄7區1縣。1952年9月27號，西南軍政委員會劃江津專區嘅綦江縣、江北縣同涪陵專區嘅長壽縣畀重慶市。先頭喺1952年8月，重慶市人民政府決定併第七區入第六區，但係中間長江間開兩邊，唔方便管，政府就響10月頭撤銷呢個決定。


1955年1月，經國務院批准，從四川省南川縣、綦江縣同貴州省桐梓縣劃出26個鄉1個鎮，設南桐礦區，歸重慶市管。8月，南桐礦區正式成立。重慶市轄7個區。同年10月，重慶市同各區人民政府根據《地方各級人民委員會組織法》規定，改名叫人民委員會。


1965年2月，重慶市人民委員會決定劃九龍坡區管轄嘅九宮廟、新山村、躍進村呢三個街道辦事處出去，單獨設大渡口區。12月，重慶市大渡口區正式成立。重慶市轄8區3縣。1968年，重慶市同所屬各區縣政權機構都改名叫革命委員會。


1976年1月，四川省革命委員會決定，江津地區嘅江北縣劃歸重慶市。重慶市轄9區4縣。1980年3月，重慶市同所屬各區縣行政領導機構陸續復名叫人民政府。1983年2月，國務院正式批准撤銷永川地區，劃永川地區轄下8縣畀重慶市。


重慶轄26區12縣，中心城區稱作「主城區」。而事關重慶恢復直轄嗰時同三十年前舊直轄市重慶主城區對應嘅區域有好多唔同，恢復直轄嘅重慶市轄區範圍大過其它直轄市唔少，兼且轄區入邊七成面積都係原屬四川涪陵、黔江、萬州呢三個地級市嘅鄉下地區，同一般城市嘅概念唔同，所以「重慶」同「重慶市」分廣義同狹義。


重慶除咗正式嘅行政區劃，重有北部新區、經開區、高新區等。但係除咗喺民政部注冊嘅兩江新區之外，北部新區、經開區、高新區都唔係重慶市嘅行政區劃，而係重慶主城區中設立嘅縣級經濟管理區，重未喺民政部注冊。呢三個區得過管理委員會，無人民代表大會、人民政府、人民法院、人民檢察院等縣級國家機構。


重慶舊底嘅主城區得六個，叫「主城六區」。而家城區擴大到九個，分別係渝中區、江北區、南岸區、九龍坡區、大渡口區、沙坪垻區、渝北區、巴南區、北碚區九區，叫「主城九區」。而家喺重慶，「市區」、「主城區」、「城區」都係指主城九區。


2008年後半年，流動人口情況發生重大改變。事關經濟危機，兼夾東部工業蕭條，中西部出現咗務工高潮。據重慶市公安局統計，2008年8月到12月，重慶市新增外來暫住人口173萬，到咗2009年2月4號，重慶市外來暫住人口滮到524萬，實際流動人口有成900萬，係成個中國內陸流動人口數量最多嘅城市，排響北京、深圳、上海後邊。


1997年之後，重慶最明顯嘅經濟問題係直轄嗰時併埋唔少窮山區，搞到地區之間落差過大，由此又引發嚴重嘅社會問題。2008年，重慶城鄉居民收入落差高達500％。落後農村經濟制約咗重慶嘅經濟發展。2011年，渝北區人均收入達到咗24480元，排中國非沿海省份縣級行政單位第一。


但郊區好落後嘅區縣嘅人均GDP得5000元都唔夠，同青海、西藏差唔多，其中經濟最落後嘅城口縣係2008年國務院發佈嘅貧困縣名單入邊至貧困嘅10個縣之一。另外，重慶都市核心區先佔重慶轄區面積嘅9％，就有重慶92％嘅產值，側面反映咗重慶城鄉貧富懸殊。


重慶農業資源豐富，有成6000幾種植物，其中560幾種係人工栽培，主要係水稻、粟米、小麥同番薯，經濟作物有油菜、花生、油桐、烏桕、茶葉、蠶桑、黃紅麻、烤煙等，果樹有柑橘、梨、李、桃、枇杷、龍眼。藥材有黃連、白朮、金銀花、黨參、貝母、天麻、厚樸、黃桕、杜仲、元胡、當歸等。


重慶係中國內陸地區工業最發達嘅地區之一。自從《馬關條約》簽訂之後，重慶開始發展現代工業，係中國中西部地區最早搞近現代工業嘅城市。家陣，重慶係全國三大重工業中心之一，以重工業為主。喺國內企業入邊，超過70％嘅特大型股份制企業前身都係搞三線建設嗰時期內遷嘅大型工廠。


重慶工業發展由抗日戰爭時期從上海同武漢內遷嘅成柞企業帶動。重慶重工業結構主要以船舶、冶金、汽車同軍工、精密儀器為主。其中，長安汽車股份有限公司係重慶市最大嘅中央管轄工業企業。重慶自主品牌重工業企業市值超過100億嘅重有大江工業有限責任公司、建設工業有限責任公司、鐵馬工業有限責任公司、中國嘉陵工業集團、長江電工有限公司、力帆控股集團有限責任公司、隆鑫集團有限責任公司、宗申集團有限責任公司、長江電工股份有限公司、望江造船股份有限公司、渝安汽車集團有限責任公司等。


合川地區嘅合川肉片係一道名菜，歷史悠久，佢嘅傳統製作技藝列入咗重慶市第四批非物質文化遺產名錄。合川肉片原料係雞肉、雞蛋、淀粉、薑片、蒜片、豆瓣、鹽、醋、白糖同清水等。最尾係要落鑊較中火炸，控制火候亦係合川肉片製作技藝嘅一部份。


泉水雞嘅整法係將隻雞斬件之後，用成斤菜籽油炸，炸完又用花椒、乾辣椒、大蒜、豆豉、冰糖加南山山泉水炒，掉埋啲香菇落鑊，煨佢廿分鐘至起鑊。長壽嘅薄脆係種源於清朝咸豐年間嘅薄餅，特點係甜、香、酥、脆，同合川桃片、合川肉片一樣，列入咗市級非物質文化遺產名錄。


另外，沙坪垻嘅磁器口麻花，亦叫陳麻花，產自磁器口古鎮。萬州有烤魚，而家萬州烤魚開到全國周街都係。萬州重有一種小食叫「雞嗉子粑粑」，所謂「雞嗉子」就係雞頸下低個袋，事關蘸咗調料同蔥碎嗰嚿糯米飯同「雞嗉子」都幾似。


比較有代表性嘅重慶地區民歌係秀山民歌同酉陽民歌。秀山民歌源自上古時期嘅巴渝歌舞，後來民族嘅遷入同融合，豐富咗民歌嘅內容、注入咗新元素。《黃楊扁擔》、《一把菜籽》係秀山民歌嘅代表。酉陽民歌同樣源自巴渝歌舞，係苗族、漢族、土家族文化融合衍生嘅產物，唱嘅內容包括酉陽歷史、天文地理、風俗民情、知識技藝同道德倫理。


而家可以考究到嘅酉陽民歌有1700幾首，其中《不要愁來不要焦》、《太陽去了坡背涼》、《木葉情歌》、《這邊嶺來那邊樑》係代表。2013年，酉陽縣民宗委創作出新派嘅酉陽民歌《啊啦調》，呢隻歌融合咗把聲高亢悠遠嘅酉陽楠木號子同黑水號子嘅唱腔。


秀山花燈喺唐宋時期就有，傳說係金花娘娘同銀花娘娘嘅化身。燈嘅做工精緻講究，六片花瓣雕花鏤空，重吊住各種顏色嘅花絮，燈面紅、綠、白、藍四隻色相間。秀山人會喺燈堂敬奉蠟光仙人、金花娘娘同銀花娘娘。逢正月初三到十四搞「出燈」儀式，出燈嗰時花燈藝人用碌竹挑起兩眼花燈，跟住就唱歌跳舞。


玩牛係重慶石柱縣嘅民俗，亦係國家級非物質文化遺產。玩牛嘅人先用繩套住牛個鼻哥，跟住死扯爛扯，激嬲隻牛，再乘機騎上牛背脊，用碌棍打牛囉柚。隻牛會激到喺大院入邊氹氹轉，玩牛嘅人喺呢個時候要緩解佢嘅情緒，攞頂草帽四圍咁揚嚟聊佢，跟住忽然間又跳起身喝聲「喲呵」，等隻牛放鬆警惕。


棒棒係喺重慶各個碼頭幫商人、遊人搬貨搬行李嘅挑夫，分布喺重慶各個碼頭。佢哋長年都靠膊頭孭住嗰碌竹搵食，兼且好沓馬，所以被人形象噉叫做「棒棒軍」。到21世紀初，重慶重有三四十萬嘅棒棒軍，佢哋八成人超過50歲。


袍哥係中國舊社會三大江湖勢力之一，起源於明末清初嘅巴蜀地區。民國時期袍哥幫會喺重慶好時興，當時重慶有種「講義氣、重禮節」嘅江湖風氣。重慶地區嘅袍哥多數都係男人，但亦又唔少「女袍哥」。女袍哥起源於民國初期重慶江北嘅「姨媽會」。


重慶歷史水蛇膥咁長，兼且有獨特嘅民風民俗，先有咗另些唔同嘅文學風格。由重慶主城區到巫山呢段江，船行起上嚟搖搖䑪，水流又急，礁石多，有時船靠人力推或拉纖。拉船嘅咕喱叫做「纖夫」，纖夫少則十幾人多則幾百人，靠嗌口號統一指揮，呢種口號後來成咗種口頭文學，叫「川江號子」。


重慶亦注重體育事業發展。1956年5月，賀龍主持修建嘅大田灣體育場竣工，呢個體育場佔地約莫12萬平方米，係新中國第一個綜合體育場。而家重慶主城區大型體育場館重有重慶市奧林匹克體育中心、洋河體育場同南岸奧林匹克中心。


重慶優秀運動員有圍棋世界冠軍古力、跳水奧運冠軍兼世錦賽冠軍田亮、羽毛球奧運冠軍李雪芮同世界冠軍張亞雯。重慶當地嘅足球俱樂部有重慶力帆足球俱樂部。2014年嘅中國足球甲級聯賽，重慶力帆足球俱樂部創出27輪無輸過嘅戰績，重憑冠軍身份升入遞年嘅中國足球超級聯賽。


到而家，重慶重保留住山、水、林、泉、瀑、峽、洞呢啲雄偉壯麗嘅自然景色，亦有巴渝文化、移民文化、三峽文化、陪都文化造就嘅人文景觀，旅遊資源豐富。其中有世界文化遺產大足石刻，世界自然遺產武隆喀斯特國家地質公園，13個全國重點文物保護單位，6個國家重點風景名勝區。


江北國際機場係而家中國至忙嘅十大機場同世界至忙嘅百大機場之一，分別有國內同國際兩個特大型航站樓。中國西部航空、重慶航空同華夏航空都當呢個機場做主基地。而萬州五橋機場喺萬州區五橋鎮，係4D級機場，亦係而家重慶第二個民用機場，2005年投入使用。


重慶軌道交通亦叫重慶輕軌，係重慶主城區主要交通方式之一。重慶嘅軌道交通2號綫、3號綫係日式單軌跨坐式交通綫，而1號綫同之後規劃嘅軌道綫都係地鐵。重慶主城區而家有四條輕軌綫路。搭輕軌要去自動售票機買票或用宜居暢通卡畀錢。


軌道交通1號綫小什字到朝天門段等幾條延伸綫同4號綫、5號綫、10號綫、環0綫重起緊。據而家嘅規劃，到時重慶會有18條軌道交通綫，綫路總長超過820公里。重慶地勢複雜，條條軌道綫嘅高度差至少有100米，而規劃緊嘅最高嘅軌道交通4號綫有250米嘅垂直落差。


而家運行緊嘅四條綫之中，2號綫最早起好，係中國西部第一條城市軌道交通綫，亦係中國第一條跨座式膠轆高架單軌綫，2005年6月18號正式運行。2011年，輕軌1號綫同3號綫亦都通埋車。2014年12月30號，6號綫五里店到茶園段、2號綫新山村到魚洞段同1號綫大學城到尖頂坡段試運營。


過江索道係重慶特色。而家重慶有一條長江索道，連住長江兩岸。索道喺1986年起好，可以從渝中區新華路過長江去南岸區上新街。但係自從有咗過江橋，索道售票站拍烏蠅。又諗唔到過咗排，重慶夜景開始出名，過江索道亦成咗旅遊景點。


西安事變係中華民國國民政府一場內部政變，響1936年12月12號由當時東北軍領袖張學良同當時西北軍領袖楊虎城發動，響陝西西安扣押當時國民政府軍事委員會委員長蔣介石，逼佢停止剿滅中國共產黨，聯同一齊抗日。


一九一七年，孫科返中國廣州，喺老頭孫文大元帥府擔任秘書。一九一八年到一九二零年，佢擔任非常國會參議院秘書兼廣州時報編輯。一九二一年，佢做廣州市長兼治河督辦。一九二二年，陳炯明逐孫文出廣州，孫科無做廣州市長。


九一八事變後，國民黨內尋求合作，任南京政府行政院長，但旋因政府財政拮据而被迫落台。一九三二年年底，孫科任立法院長，同憲法起草委員會委員長，主張結束黨治，還政於民。一九三六年主持起草同公布《五五憲草》，同埋組織中蘇文化協會。


連戰喺中國西安嘅基督教廣仁醫院出世，鄉下係台南市。阿爺連橫係台灣日據時代嘅著名學者，好出名嘅有《台灣通史》。佢老豆連震東係國民黨政府公務員，1931年從日本返到中國大陸之後就入咗國民政府做嘢，1932年跟住國民黨元老張繼去西安參加西京籌備委員會工作。


連戰一出世就係台灣望族，雖然佢本人曾經講過，阿爺連橫嘅家業喺日本佔領期間，因為反日嘅立場而被人全部沒收。喺連戰出世前兩個月，阿爺連橫喺上海病逝，死前同未出世嘅孫仔改名「連戰」，「因為個名除咗寓有自強不息嘅意義之外，重有克敵致勝、光復故國、重整家園嘅希望」。


連戰讀過成功中學初中部、高中就喺師大附中讀，好活躍，係一名體育健將，作為國民黨政府高官個仔，成日參加社交活動同高爾夫球活動，大學嗰陣，先進入陸軍官校，半年後轉讀國立台灣大學政治系。當時連戰同中央研究院院長錢思亮個仔錢復、台灣農業復興委員會主任委員沈宗瀚個仔沈君山同行政院院長陳誠個仔陳履安並稱為「四公子」，亦係國民黨重點栽培嘅對象，而連戰係本省籍，更加受到特別關注。


連戰喺1957年獲得台大政治系學士學位，去美國繼續深造。1961年又拎倒芝加哥大學國際公法同外交碩士，4年後又獲得芝加哥大學政治學博士學位，同年同喺台灣贏得中國小姐選美競賽嘅方瑀結婚。連戰由小學到博士班都無參加過任何升學考試，喺美國連戰任教威斯康辛大學同康乃迪克大學達三年幾。


連戰最早同政界人士嘅接觸係喺1969年，國府喺政大國際關係研究中心成立咗兩個分別研究外交同經濟嘅高級研究小組，由當時嘅行政院院長蔣經國直接負責。連戰受聘擔任外交小組嘅成員，提名當選為國民黨中央候補委員，1969年9月出任第24屆聯合國大會中華民國代表團顧問，1970年曾當選為十大傑出青年。


1975年，當時39歲嘅連戰被任命為駐薩爾瓦多大使，三年後被調返台灣。根據李登輝接受傳媒訪問嘅時候指出，當年連震東期待個仔可以返台灣發展，所以透過蔣經國比較信任嘅行政院政務委員李登輝向時任行政院長嘅蔣經國關講，而將駐外嘅連戰，調返國內，並且出任國民黨中央委員會青年工作會主任。


連戰一直被認為係政壇嘅一名「福將」，出生好，仕途順暢，有評論認為佢雖然政績並唔突出，但係運氣唔錯，喺交通部長任內好少出現重大交通事故，做外交部長時都冇一個國家同中華民國斷交。連戰雖然後生嗰陣好活躍，年紀大咗就非常嚴謹，低調內斂，畀人一種冇野心、不求官位嘅感覺。


台灣部分民眾對連戰一直有親和度唔夠嘅感覺，有人指佢係高高在上，似乎「唔知民間疾苦」。連戰唔擅於競選言辭，同掌握觀眾情緒，好多人因為咁樣質疑佢嘅執政能力，戲稱之為「阿斗」。而且連戰家族嘅財務狀況同來源都成日遭到政壇對手同傳媒質疑，特別係1947年清鄉時期，好多台灣菁英被補殺，同佢老豆連震東有關。


喺當選副總統後，由於民進黨同新黨合流，為免行政院長人選俾人否決，所以李登輝喺佢嘅請辭信上批示，仍然保留行政院長一職，引起社會輿論嘅強大反彈，甚至俾民進黨列為唔受歡迎人物，唔能夠到國會進行施政報告。在野黨翼提出釋憲案，質疑行政院長同副總統有憲法備位關係，唔可以係同一人。


1996年12月31號大法官會議釋字第419號出爐，認同在野黨睇法，總統兼任行政院長唔符合憲法本旨，應該由唔同嘅人擔任。但係連戰仍然堅持擔任行政院長，直到1997年4月，台灣社會發生白曉燕命案，內閣治安績效備受外界批評，而行政院政務委員馬英九都喺命案發生後，提出辭職，對連戰有相當大嘅衝擊，喺第四次修憲過關後，七月國民黨全會以後，連戰內閣總辭，退落嚟淨係做副總統。


連戰被國民黨提名做2000年選舉總統候選人，佢曾經想尋求宋楚瑜做副總統候選人，最後因事破局。宋楚瑜脫離國民黨獨立參選，國民黨票源分散，結果喺2000年3月總統大選，國民黨出乎一般民眾意料輸咗，陳水扁當選總統。


經過一年幾嘅政治風雨後，最後領導國民黨同親民黨結成國親聯盟，同宋楚瑜拍擋參選2004年嘅總統。2004年總統大選連戰再度失敗，喺選舉之夜開票後主張「呢場係一場唔公平嘅選舉」，之後支持連戰群眾為咗向陳水扁提出抗議，造成320遊行，並宣示將提起「當選無效」、「選舉無效」訴訟。


藉住選後抗爭，連戰喺國民黨嘅領導地位仍然穩固，得以做完黨主席任期，並喺卸任後獲選為國民黨榮譽黨主席。連戰喺2005年4月以中國國民黨主席身分訪問中國大陸，成為中華民國政府遷台後首位喺北京大學發表演說嘅政治人。


2005年8月19號，喺中國國民黨第十六次全國代表大會上，連戰同馬英九做咗正式嘅黨主席交接，從此正式卸任中國國民黨主席一職，並被受予「榮譽黨主席」嘅尊稱，成為國民黨第一位榮譽黨主席，亦係傳媒最常用嘅頭銜。


連戰喺選舉名冊上認為自己嘅籍貫係西安市亦遭到好多批評，一般人認為係向外省族群示好嘅考量。另一方面，連戰喺佢祖籍地－臺南市嘅得票率亦輸畀對手陳水扁，一般都認為連戰一家已好少喺臺南活動有關。喺2004年總統大選，連宋喺台南市嘅得票率係42.


連家除咗阿爺連橫之外，重有連橫阿哥－連城璧嘅後代連平原一脈到而家重住喺臺南市。連平原喺連戰1996年、2000年競選副總統、總統時，都籌組連氏宗親後援會支持連戰。但喺2000年陳水扁宣布核四停工、國民黨提起總統罷免案後，連平原出面批評連戰，令連家早年不和事蹟曝光。


為咗決定2000年中華民國總統大選國民黨候選人，當時嘅國民黨主席李登輝支持連戰參選總統，呢個決定遭到前台灣省長宋楚瑜嘅強烈反對，雙方喺爭執不下後，最終宋楚瑜脫黨獨立參選告終。喺選舉中，李登輝雖然始終公開表示支持連戰，但部分人士觀察認為佢其實係暗助民進黨候選人陳水扁。


選舉嘅失敗令國民黨支持者相當之嬲，國民黨支持者相信係李登輝導致連戰同宋楚瑜落敗，而喺開票後包圍國民黨中央黨部，要求李登輝為失敗負責。最終嘅結果係，連戰同國民黨中常會其他成員同意李登輝辭去國民黨主席職位．其後李登輝脫離國民黨，連戰獲國民黨十五屆中委會推舉為主席。


國民黨喺2001年嘅立法委員選舉中再度遭到挫敗，原本擁有立法院過半數席位嘅國民黨只係得到68席，失去國會第一大黨嘅地位，但仍然保住泛藍票源，泛藍繼續控制國會，繼續成為第一大在野黨。喺地方縣市首長選舉國民黨仍保持咗自己嘅實力。


2002年嘅台北市、高雄市兩市市長同市議會選舉中，國民黨聲勢回升。國民黨台北市長提名人馬英九高票連任成功，保住台北市嘅執政權，而且差啲將民進黨籍高雄市長謝長廷拉下馬。喺兩市市議會選舉方面，國民黨表現出色，親民黨就遭受重創。


2003年2月，國民黨、親民黨經過協商之後，決定共同推出一組候選人連戰、宋楚瑜角逐2004年中華民國總統大選，而且宋楚瑜選擇成為副總統候選人，兩人合併雖然未有2000年一加一等於二嘅效果，但喺民調亦一直領先陳呂拍檔。


連宋陣營一直無法掌握呢個議題嘅主動權，亦唔願冒住喪失南部選票嘅風險同綠營就公投議題進行公開辯論，最終只係由支持泛藍嘅民間人士出面參與辯論。而喺參唔參與公投嘅議題上，泛藍內部亦有分歧，連宋兩人最終都冇參與公投，但係泛藍一些本土派人物就有投票。


喺選前一個月左右，選舉進入白熱化。2004年2月28號，民進黨同台聯共同舉辦「二二八手護台灣」活動，有關單位估計稱有200萬人喺台一線牽成500公里人鏈，喺紀念二二八事件嘅同時亦為陳呂選舉造勢，令連戰選情一度吃緊。


選舉前一日，319槍擊案發生，對選情產生相當大影響，據藍營內部嘅一些啲人士講，槍擊事件發生後連宋兩人嘅優勢瞬間瓦解，特別係喺南部地區全面崩盤。但南部地區本來係綠營嘅大本營，反而是中部雲林，原來由泛藍估計贏五萬票，選舉結果就相反，連戰喺當日並未對槍擊事件作出過多評論，重曾經試圖探望陳水扁但被拒。


3月20號開票結果陳、呂以唔夠3萬票嘅些微優勢連任正副總統。連戰支持者喺選舉結果公布後對聚集喺國民黨中央黨部外對原本准備歡慶勝利嘅民眾發表演說，話選舉「疑云重重」、「不公正」，並正式宣布將提起選舉無效之訴。


當晚大批泛藍支持者聚集在總統府外嘅廣場，徹夜未散，連戰本人亦喺宋楚瑜同埋泛藍立委簇擁下喺廣場上靜坐表達抗議。呢場抗爭活動喺3月27號達到高潮，據稱有50萬人喺總統府前廣場集結，連戰再度表達要求重新驗票及選舉嘅訴求。


2005年係國民黨主席嘅改選年，2月，被認為係國民黨內最有實力參選2008年總統嘅台北市長馬英九首先表態會角逐國民黨主席，但當時連戰重未正式表態會唔會尋求連任。國民黨內眾多大老亦表態認為連戰應該繼續連任，黨主席另一熱門人選王金平亦做出「挺連」姿態，話會首先擁護連戰續任。


3月間，國民黨亦宣布會借孫中山逝世80周年之機，唔排除喺適當時機由連戰率領代表團訪問中國大陸，晉謁中山陵同埋參觀廣州黃花崗七十二烈士紀念碑。最終喺3月28號到4月1號，由國民黨副主席江丙坤率團訪問大陸，拜謁廣州黃花崗七十二烈士陵園，南京中山陵以及北京孫中山衣冠冢，展開「破冰之旅」、「經貿之旅」。


訪問期間，大陸政協主席賈慶林代表中國共產黨總書記胡錦濤向連戰發出訪問大陸嘅正式邀請。4月1號，連戰喺東京表示接受邀請，會喺近期率團訪問大陸。連戰係自1949年以來，首位重返中國大陸嘅國民黨主席。之後經由國民黨秘書長林豐正喺4月17號同大陸方面協商後，定連戰喺4月26號到5月3號到大陸展開「和平之旅」。


會後，北京大學校務委員會主任閔維方代表北大向連戰贈送禮物，包括連戰阿媽趙蘭坤女士喺燕京大學就讀時嘅學籍檔案、照片嘅複製品同埋有「未名湖」圖案嘅雕漆瓶。連戰向北大回贈牡丹鳳雕刻工藝品同埋佢阿爺連橫寫嘅《台灣通史》同埋連戰寫嘅《改變，才有希望》。


之後，連戰偕同夫人方瑀女士同埋大陸訪問團成員喺校方陪同下參觀北京大學。下晝3點左右，連戰同中國共產黨中央委員會總書記胡錦濤喺人民大會堂福建廳會晤。呢次係國共兩黨最高領導人自1945年後嘅第一次會晤。連戰成為1949年後第一位踏足中國大陸嘅國民黨最高領導人，全世界好多國家都爭相報道，國共兩黨主席握手嘅畫面將呢次訪問推向最高潮。


會談自下晝3點半進行到5點10分，並喺會後發表「會談公報」，內有「五點共識」。隨後喺下晝5點半左右，喺北京飯店舉行記者招待會。會上由國民黨文傳會主任張榮恭宣讀咗五點共識。之後，連戰作出講話並接受傳媒記者採訪。


途中重送咗《台灣通史》，《改變，才有希望》兩本書同埋國民黨方面編嘅《連戰 2005大陸行》筆記書畀相當人士同埋機構，用意好深。雖然定位為「和平之旅」，外界認為呢次係「第三次國共合作」，而呢次合作，目的在於短期內共同遏止台獨同埋可能引起戰端嘅因素，中期就喺維持現狀同埋維護「同屬一個中國」嘅前提下展開更全方位嘅交流並逐步，最大程度消除彼此因內戰而留低嘅隔閡，長期就係向最終「和平統一」嘅方向努力。


2006年4月13號，連戰以國民黨榮譽主席身份，喺卸下國民黨主席身份後。第一次啟程重訪中國大陸，參與國共經貿論壇。同行團員除咗台灣嘅政治人物以外，重有好多台灣工商界嘅重要人物，好似辜濂淞、嚴凱泰等人隨行。


謝長廷係臺灣政治人，臺北市延平區大稻埕出世，係民主進步黨創黨黨員之一，曾任民主進步黨代理主席。曾經做過台北市議員、立法委員同高雄市市長。民進黨喺2000年執政後，擔任過行政院院長。任內時提出和解共生，不過在野黨唔接受導致失敗。


同時呢次選舉也產生咗中華民國首位女副總統。呢次選舉亦係在位十二年嘅李登輝卸任之後首次選舉。當時台灣社會瀰漫尋求政治改革氣氛，執政超過半個世紀嘅中國國民黨，1990年代以來重大選舉入面都受到民進黨挑戰，民進黨提名陳水扁參選，加上原任台灣省省長宋楚瑜脫離中國國民黨參選，同陳水扁唔啱牙嘅前民進黨主席許信良、同埋批判國民黨出名嘅作家李敖加入呢次選舉。


宋楚瑜係中華民國政治人，湖南湘潭出世，1949年闔家搬到臺灣。佢本來係中國國民黨員，做過中華民國臺灣省省長，1999年因為唔夠連戰爭，做唔到中國國民黨總統候選人，另起爐灶成立親民黨選總統，最終畀民進黨陳水扁漁人得利贏咗。


呂秀蓮，中華民國政治人物，喺臺灣桃園市桃園區出世，客家人，美國哈佛大學法學碩士，做過中華民國第10、11任中華民國副總統、民主進步黨代理主席、桃園縣縣長、總統府國策顧問、立法委員等職位。呂秀蓮係中華民國史上第一位女性副總統，更係解嚴後唯一連任嘅副總統。


呂秀蓮家族嘅開臺祖先呂廷玉係福建客家籍人士，喺1740年攜妻子餘慈成從福建省漳州府南靖縣書洋村客家土樓東渡臺灣，喺今日嘅桃園縣埔子墾荒，目前子孫已有六、七千人，係桃園當地望族，去到呂秀蓮已經係第7代。


1944年6月6號，呂秀蓮喺桃園郡桃園街出世，正逢當日係二次大戰盟軍發起諾曼第戰役嘅日子。呂秀蓮嘅爸爸同兩位叔父喺桃園景福宮後方經營南北貨商行「呂勝發」，喺當時嘅桃園市有啲名氣，亦因為咁童年時期家庭經濟狀況小康。


喺呢次選舉入面，最多票嘅兩組候選人嘅票都係差唔多，係咁多次臺灣選舉同全世界嘅總統選舉都冇發生過，亦都可以話係絕冇僅有，就係因為大家嘅票都差唔多，而且廢票又多，令到輸咗嗰一邊嘅連戰懷疑呢次選舉有古惑，發動泛藍嘅人嚟抗議呢次選擇結果，叫政府將啲票封住要求再點過票，亦同時話呢次選舉有好多唔妥嘅地方係一場唔公平嘅選舉。


佢老婆係周美青，有兩個女。2008年馬英九代表國民黨參加中華民國總統選舉，最後以過半數票當選成為第十二任中華民國總統，2012年再以過半數票成功連任總統。2015年11月7號以台灣領導人名義同中國共產黨總書記習近平喺新加坡舉行「習馬會」


馬英九未出世之時，民國十七年起嘅，已經有佢個名。而英九個名，係族譜來嘅，馬家族譜排字，【世士尚志，學遵大人，英才繼起，克佐天廷】。「英」為「上尊大人，英才繼起」，「九」就希望可以「九思立身」。而馬英九係英字輩，咁巧馬英九呢個名，係佢嘅出生地，即係「英國殖民地」同「九龍」嘅合稱。


馬英九喺香港出世，長期俾台灣政壇炒作，反對馬英九嘅人，都質疑佢係外省人、香港人，懷疑佢對台灣嘅忠誠度。而佢當選總統前後，在野黨亦發動宣傳，話馬英九有香港身分證。以香港嘅法例，喺香港出世，重要係中國人，自然有身分證，但馬英九無去拎過。


馬英九高中讀建國中學。響國立台灣大學法律系畢業後，由於參加「保衛釣魚島」而得到中山獎學金赴美國攻讀法律，獲得紐約大學法學碩士、哈佛大學法學博士學位。留美時期喺僑界幾活躍，係當時有名嘅愛國學生，但留學生群有傳聞話佢為國民黨嘅特務，專向國民黨檢舉海外嘅反動分子，並有人攞出馬英九揸住相機嘅相做證，到2018年黨產會調查國民黨黨史嗰陣發現，馬英九的確喺美國從事監視海外黨外人士嘅活動，更因而攞到獎金。


1978年一月份波士頓留學生舉辦一場抗議中壢事件嘅集會活動《全美抗議選舉不公、反對政治迫害示威遊行紀錄》，馬英九當時任波士頓通訊嘅主編，根據當時在場留學生李敦厚、陳重信指出馬英九攜帶相機搜證留學生動態隨時向台北報告使得日後部份留學生如呂秀蓮、陳重信、李敦厚、李應元等人皆列入黑名單而歸鄉無望。


1981年馬英九回到台灣，步入政界發展，任總統府第一局副局長，係蔣經國嘅英文翻譯。1984年馬英九出任國民黨中央委員會副秘書長，1988年任行政院研考會主委兼大陸委員會工作匯報執行秘書，1990年任國家統一委員會研究員。


1993年連戰出任行政院長，馬英九被邀出任法務部長，但由於對地方上嘅黑金勢力打擊過力，撼動國民黨長年來經營嘅人脈基礎，被人指責「你呢樣做係殺雞儆猴，但唔必連猴子都殺掉吧。」連戰受到嘅壓力一天比一天大，直至李登輝當選民選總統後，由於新黨及民進黨開始合流，故決定暫時以連戰續任行政院長。


翌年，連內閣飽受白案等政治風雨，馬英九提出「辭官退選」聲明，唔參選1998年嘅台北市長選舉，在程序有爭議之下，取得政治大學法律系嘅專任教職，並承諾以後專心教育，唔涉足政事，但係無有過多久，1998年，在經多人勸進同其父馬鶴凌道德勸說下，馬英九終於打破沉默，出選國民黨台北市長初選，佢在當時被黨內認為係唯一有希望擊敗陳水扁嘅強棒。


1998年嘅台北市長選戰，主要候選人為民進黨籍、尋求連任市長嘅陳水扁，國民黨籍、時為卸任政務官嘅馬英九，以及新黨籍嘅前立法委員王建煊。最後，馬英九擊敗陳水扁、王建煊等對手，獲得勝選。競選過程中，部分人士認為時任國民黨黨主席嘅李登輝對該黨候選人馬英九支持嘅態度並唔明確，甚至認為李登輝暗助陳水扁，而其癥結在於馬英九「外省人」嘅出身。


在選前最後數天，李登輝在造勢大會上高舉馬英九手臂，稱馬英九為「新台灣人」，呢舉被認為對馬嘅選情有所助益。然亦有傳言雲，選前一周馬英九所舉辦嘅遊行反應熱烈，李登輝由內部民調判斷馬英九即將勝選，乃公開強調支持馬英九，接收勝利光環。


2003年SARS流行期間，由於衛生署堅持三零，使得台北市和平醫院延誤SARS患者之診斷，導致和平醫院群聚感染，間接造成全台灣80多名醫護同群眾死亡，最後追究責任，馬英九全身而退，當時造成和平封院嘅台北市衛生局長邱淑媞唔單止無受懲處，馬英九市長都無有負起相關嘅政治責任。


雖然馬英九在當選市長之後唔久，即宣佈將爭取連任，但在2002年台北市長選舉前，仍然有傳言認為馬英九將唔參選以備角逐2004年嘅總統選舉。然而馬英九仍然參選台北市長，並宣佈要以「唔一樣嘅方式」來打呢場選戰，因呢選舉方式著重於發表政見，舉行各種同市民嘅討論會等，其競選對手民主進步黨所推派嘅候選人李應元都著重於政見發表，從一方面看可以說係台灣近年來選舉時少見純粹用政見來爭取選民認同嘅高格調選舉，從另一個角度看則係馬英九利用其現任優勢，而故意冷處理選舉。


馬英九第二個市長任期，反對者仍列舉許多其失敗嘅政績。其中，對於傳統市場、商場、攤商嘅重建安置上，均唔如預期。失敗嘅例子有龍山商場、龍山寺地下街等，其中最失敗嘅建成圓環，係在馬英九八年任期內從改建、無落，到歇業，因施政規劃及設計不良，耗費金額達兩億以上，係最具代表性嘅例子。


2005年一月10日台北市發生邱小妹人球事件，需要緊急醫治之邱小妹被由醫療資源最豐沛之台北市遠送到一百多公里外之台中縣進行急救，呢事件造成國內社會相當大之震撼，而台北市醫療資源為全台首屈一指，卻將一名受父親虐待嘅邱小妹以無有病床理由互踢皮球，唔但具有EOC嘅台北市無有發揮功能，竟然將垂死嘅邱小妹遠送台中，曝露出馬市長主政下嘅台北市醫療衛生草菅人命嘅環。


2006年馬市長最後任期爆發佢使用特別費支應特支費，特別費為一首長特別費用，每月有三十四萬嘅額度，一半需要發票核銷，另一半則直接進入馬市長私人帳戶，核銷率達100%。需要發票嘅一半，則發生承辦人以大額且非公務支出的發票替代原有的小額發票核銷，雖然原有發票皆有存留，但仍涉嫌偽造文書。


馬英九無論遇到市政上批評同攻擊，都以禮貌一句「謝謝指教」希望終止口水戰。但由於用得太多，俾對手批評過於搪塞，甚至成為熱門網上用語之一。但由於馬英九始終營造清新健康嘅形象、而普遍認為較受中間選民嘅期待同支持。


然而，馬英九喺接任黨主席後面對陳水扁總統罷免案，2006年6月7日發言「扁不辭職會死得很難看」、「子彈已經上膛，只等扣下板機」、「你的日子不多囉」等一改早期風格嘅言論引來軒然大波，馬英九喺6月14號出面道歉，話願意「聞過則改」。


在2004年中華民國總統大選結束後，就出現一些新聞報導馬英九同國民黨中央出現矛盾。馬英九做為台北市長，唔贊成採取體制之外嘅諸如發動群眾集會遊行之類嘅活動來抗議選舉結果，而當時嘅中國國民黨黨主席連戰則實際參同抗爭，兩人於呢事之看法，顯有唔同。


同年6月，則出現咗所謂「馬家軍」嘅傳聞，馬英九市府團隊內多人公開宣佈將參選年底嘅立法委員選舉，呢被認為係為馬英九2008年總統大選鋪路。對呢馬英九本人雖然否認，大多數人卻還係認為馬英九有意參選總統，而呢在親民黨同國民黨內部都出現咗唔同嘅看法。


8月19日，在中國國民黨黨主席嘅交接儀式大會上，馬英九同連戰做咗正式嘅黨主席交接，從呢正式履行黨主席嘅職責。2006年3月19日至3月29日，以國民黨主席身份第一次訪問美國。在訪美期間受到美國官方高規格嘅招待，並以英文在美國政府許多重要機構演說，演說其間同謝長廷良性嘅互動，深受台灣大多數人民嘅贊賞，最特別嘅係馬英九訪美期間，美國許多政要主動同馬英九會面，呢同陳水扁訪美時積極要求見美國政要而未果，有著極大嘅唔同，馬英九呢次訪美期間其表現受國際媒體肯定，都通過咗美國政府嘅考驗，研究中美關係嘅學者相信，呢行讓馬英九入主2008中華民國總統嘅勝算大幅增加。


許多人認為馬英九係國民黨嘅希望，甚至猜測倘由馬英九而非連戰、宋楚瑜參同2004年總統選舉，國民黨可能取回執政權。但係都有一些看法認為省籍情結係馬英九參選總統嘅罩門，例如陳水扁即曾揶揄馬英九係「香港腳，走香港路」，馬英九對呢加以反駁，指出自己係「台灣製造﹑香港交貨」，並多次強調省籍情結對佢個人非常唔公平。


在2005年國民黨主席選舉前，佢被認為僅在台灣北部具有影響力，且到南部就相當艱困，但在黨主席選舉中佢卻在全國得票均贏過對手，已進一步打破傳言。但黨主席選舉畢竟為國民黨之家務事，其對於全國、各政黨傾向嘅民眾之影響力仍有待觀察及考驗。


台灣政制原則上採用競選制，無論係宣傳、動員、合法同非法嘅競選方式再再均需要金錢來推磨，又，自1990年以後，島內貧富差距惡化，且台灣警察同司法官員顢頇茍且心態放任黑道橫行，係故治安敗壞已為陳疾。所以財團豪族無唔競相栽養政客，除保障自己同家人嘅人身安全外，都保障自己口袋嘅未來。


觀察台灣政商關係其中之一嘅方式就係觀察政客所設立嘅「基金會」嘅董監事以及幹事或者執行長嘅名單，在該清單上可以觀察到政客嘅帳房以及經援該政客嘅豪族財團。有些政客的「基金會」則是依靠財團捐助。陳水扁任台北市長期間，即多次獲得財團捐助其「福爾摩沙基金會」，其中最為人姤病是廢公娼後，獲得房地產開發公司的捐助款一事。


依照《財訊雜誌》287期黃琴雅嘅報導，馬英九市長所成立嘅兩大基金會及 有前後任董事，包括太電孫道存、華新焦佑鈞、鴻海郭台銘、前中華開發工銀董事長胡定吾，及裕隆集團副董事長嚴凱泰嘅太太陳莉蓮等人。但因黃之政治立場，在報導中故意不提馬英九的兩大基金會是使用其選舉補助金所成立的。


台灣政府設有選舉補助金制度，凡候選人於選舉中每得一票，即補助三十元新台幣，大型選舉中，候選人在一次競選過後，領取金額皆在上億元之譜。以2008年馬英九與謝長廷的選舉來說，馬英九獲得七百多萬票，選舉補助金至少二億多元。


喺2014年台灣地方選舉，賴清德當選台南市長，但之後國民黨李全教當選咗做台南市議會議長。之後，李全教被控涉及賄選，賴清德就以呢個為理由宣布唔會進入議會接受市議員質詢，結果多次被市議會移送行政院同監察院調查同埋彈劾。


國民黨市黨部主委謝龍介亦批評，從來冇一個地方首長會好似賴清德咁深入干預地方議會選舉，唔單止有失民主政黨嘅格調，也有失民主風度。監察院去到2015年8月5號，通過對佢彈劾，批評佢建立惡例，動搖民主社會核心價值，但賴清德反而批評監察院濫權。


賴清德唔止一次形容某啲職業係做功德，比某啲人揶揄為「賴功德」。 其中喺2017年11月24號，賴清德喺一個公開活動入面提到照服員雖然薪水得3萬元，同工作內容相比好似唔划算，但就當「功德台灣」，應該呢份工作當做善事，結果俾唔少網友批評，媒體人兼學者管中祥就指佢將政府責任推卸去到做功德嘅層面，揶揄佢係「功德院、賴功德」。


喺2017年9月22號，本身係醫生嘅賴清德，喺一個表揚醫療工作人員嘅活動入面，話感染愛滋病嘅主要來源唔係共用針筒，而係由男男同性戀所引起。有網民批評佢恐同、反同、黑同，亦有網民擔心，賴清德嘅錯誤發言，會引發更多人網路霸凌同志。


《聯合國大會2758號決議》係1971年10月25號聯合國大會第26屆會議上，就「恢復中華人民共和國響聯合國組織中嘅合法權利問題」嘅決議。結果大會通過呢項提案，中華人民共和國成為聯合國入面「中國」嘅唯一代表。


決議提案初期係1971年7月15號由阿爾巴尼亞同埋阿爾及利亞為首嘅18個共同提案國發起，因此又稱兩阿提案或者係阿爾巴尼亞提案。1971年10月25號喺第26屆聯合國大會會議上表決通過。根據《聯合國憲章》同埋聯合國大會嘅議事規則，呢項提案通過之後即刻成為聯合國大會嘅正式決議。


臺灣係喺西太平洋上一個島嶼，東岸太平洋，同日本與那國島隔111公里。西岸臺灣海峽對住中國大陸隔 150 公里。南濱巴士海峽，同菲律賓隔 300 公里。北接東中國海。全個島面積有 35,915 平方公里，南北長 394 公里，南北狹長，東西窄。


依照1999年制定嘅《地方制度法》規定，一、二、三級政區具有公法人地位，四、五級政區就係附屬於上級政區嘅編組單位，冇公法人身分。而具有實施地方自治功能嘅政區叫做「地方自治團體」，而家包括直轄市、縣、市同鄉、鎮、縣轄市。


呼和浩特，亦都叫做呼市同青城，係中國一座城，係內蒙古首府，喺內蒙古中南部，響陰山南面，靠近山西，有河通去黃河。呼和浩特係省轄市，叫呼和浩特市，管埋周圍嘅縣。1954年取代張家口同包頭做省城。2003年計，成個市有17410平方千米，人口257萬9千。


航運方面，牡丹江中下游行得大船，其中牡丹江市係內河港，係松花江流域三大河港之一。透過滙流嘅松花江，啲船可以通去黑龍江呢條國際江河，出到俄羅斯，抵達伯力，最終出到鄂荷次克海。雖然地處高寒地區，冰封期比較長，但條江封凍時會有冰上運輸。


牡丹江個名唔係漢文名，而係官話音譯嘅滿文，意思係「彎曲嘅江河」。又可能因爲佢發源自牡丹嶺，所以噉叫。滿文嘅Mudan ula原本專指上游河段，嗰段河好彎曲，所以滿洲人話佢「彎」，清末時推及成條江，兼且換字寫成「牡丹江」，漢化到睇唔出滿文痕跡。


有攷據認爲，金元明三代河名，同清代中下游河名係一脈相承嘅，而唐代嘅「忽汗」同清代嘅「庫爾瀚」係呢個一脈相承嘅河名嘅轉化，對應嘅滿文書面係ᡥᡡᡵᡥᠠᠨ，意思係「大圍網」，噉係因爲滿洲民族長期係漁獵維生，於是地名就表現出來。


之後有個叫穆丹嘅後生仔唔想族人受噉嘅殘害，搵祭司諗計，祭司指佢去搵天神，穆丹搵着天神，天神見佢誠心降魔，就畀把神斧佢，話可以劈山山開、斬樹樹冧，斬邪魔化身嘅嗰樖樹九九八十一下，邪魔就會消散，不過每斬九下，邪魔就會降災一次，等佢贏咗，江河有返，但個人就會永遠變成嚿石。


斬到第72下時，樖樹裂開，忽爾汗跳出來，帶埋四個徒弟圍攻佢，喺忽爾汗拈住穆丹條頸時，把神斧飛出去，自己斬咗樖樹三下，穆丹見到乘機抄返斧頭又斬多六下，斬夠81下，忽爾汗倒地不起，樖樹亦都消失，而啲泉水重新湧出，恢復咗江水，但穆丹佢喐唔到，最後變成巨石，後來啲人話牡丹嶺嘅牡丹峰就係嗰嚿大石，啲人紀念佢，條江起名做穆丹江，後來個名轉化成牡丹江。


哈爾濱，係中國東北一城市，喺黑龍江省。中華人民共和國編制下，係黑龍江省會，行政上係副省級城市，叫哈爾濱市。哈爾濱位處喺東北平原嘅北面，黑龍江省嘅南邊，面積有5萬3068平方公里，響副省級以上嘅城市排第二，僅次於重慶市。


哈爾濱亦係中國東北政治、經濟、文化、科技同埋交通嘅中心，亦係中國乃至東北亞嘅大城市，2015年GDP 5751.2億人民幣，據《2015年中國城市綜合競爭力排名》哈爾濱排第28位。哈爾濱住落嘅主要民族有漢族、朝鮮族、滿族、回族、蒙古族、錫伯族、達斡爾族。


遼國時歸東京道，不過當地實際有效統治嘅係完顏氏。1114年，女真領袖完顏阿骨打起兵反遼，喺寧江州、出河店兩個戰役大敗十萬遼軍，喺1115年稱帝金國，喺今日哈爾濱阿城定都叫會寧府，哈爾濱市區就係上京嘅週邊。


近代，沙俄向遠東擴張，除咗奪得中國外滿洲嘅領土之外，亦都將東北納入佢勢力範圍。1896年6月3號，沙俄因為參與三國干涉還遼，要中國畀啲着數佢，逼中國簽咗《中俄密約》，取得咗中東鐵路嘅修築權。沙俄特別考察隊揀啱咗阿什河匯入松花江嘅三角地帶，1898年6月9號將鐵路工程局設喺呢處，立即辦公，哈爾濱建城。


鐵路通車之後，哈爾濱作為交通要衝急劇發展，有好多俄人遷居哈爾濱，可以講哈爾濱係俄人起嘅，就好似上海係十里洋場噉，至今佢個城市依然好俄化，比如老城區嘅俄國建築、發達嘅俄餐廳、以及有俄羅斯人喺道活動。所以當時中國政府想加強控制，1905年10月31號設哈爾關道，遞年5月11號喺濱江城正式設署。


1907年1月14號，哈爾濱定爲中俄交易地，而吉林將軍、黑龍江將軍準奏設濱江廳，想強化對哈爾濱嘅管理。不過當年11月23號中東鐵路管理局頒佈《哈爾濱自治公議會章程》，劃埠頭區、新街市七千幾平方公里做哈爾濱市區，歸公議會管轄，實質上就係反抗中國政府嘅強化管理。


喺日俄戰爭失敗之後，俄國影響力減弱，結果有33個國家16萬僑民移民哈爾濱，哈爾濱由俄人城市變成國際都會，係中國最早國際化嘅地方。當時有16個外國領館，過千銀行企業，同時亦都有中國資本。哈爾濱變成東北亞嘅金融、經濟、交通中心之一，以及係世界有名都會。


1918年，俄國內戰，之後俄國又有共產黨運動，於是好多沙俄將軍、貴族、地主、資本家、難民被迫流亡國外，其中哈爾濱同上海係白俄、俄系猶太人聚居嘅中國城市，哈爾濱一度係俄國之外最大嘅俄人聚居城市，佢哋喺哈爾濱起咗幾十間俄文學校，重開辦俄文報刊，同時哈爾濱嘅東正教堂都好興，令哈爾濱更似西方城市。


齊靈公六年，齊國滅萊國，齊控制到山東半島東部沿海。萊國戰敗，渡海逃亡，舉國渡居遼東半島，大連一帶，人口大有增長，官府立村立社，派官吏管理。齊、萊人移民，山東同遼東文化，更爲密切，大連一帶發展水平，亦有所提高。


大連，源自大連灣。初唐稱三山浦，中唐改青泥浦，喺今下青泥窪橋一帶，係一片黑泥灘，青卽係黑，得名青泥浦。明末清初又改青泥窪。家下個名依舊，化成繁華商業區代稱。大連灣，大連第一大灣，明代民間就有咁叫法。一八六零年第二次鴉片戰爭中，英國攻打大清，軍艦百幾艘駛入呢度，喺海圖標做「DALIANWAN」，係迄今最早文獻記載。


十九世紀末，俄國遠東勢力擴大，圖喺遼東半島，開個不凍港。俄國強租旅順大連後，睇中青泥窪，大連灣南岸呢個漁村仔。一八九九年，沙皇尼古拉二世敕令在此築港建城，改名達里尼市，意為「遙遠嘅都市」，大連由此建市。


河北，就係黃河以北嘅意思。佢原本叫直隸，係直接隸屬北京咁解。到民國時期1928年，搬首都到南京，就改名做河北，省會響天津。另拆察哈爾、熱河兩省出來。呢兩省響中華人民共和國時期先併返入去河北，而天津就拆出做直轄市。


天津，舊簡名沽，今簡名津，係中華人民共和國一直轄市，位於華北地區海河嘅五條主要支流喺呢度匯合流入渤海。天津係中國第五大城市，喺上海、北京、廣州同武漢之後。2006年3月22號嘅國務院常務會議，第一次將天津定位做北方經濟中心，同埋將開發天津濱海新區寫入十一五規劃。


傳統上，天津生產全中國最優質嘅產品，包括皮鞋、三球、西樂器、地毯、單車、油墨、純鹼咁。天津係中國第一家電視機、單車同手錶嘅產地。但改革開放之後，天津產品嘅優勢慢慢俾其他地區超過，工業重要性逐漸俾商業同金融業取代。


根據天津市2005年人口抽樣調查主要數據快速彙總結果，從2000年到2005年，天津市常住人口年平均增加8.32萬人，年平均增長0.82%。比2000年第五次全國人口普查時增加咗41.62萬人。2005年底全市總人口為1043萬人，外來人口成為天津人口規模增長嘅主要因素。


天津濱海國際機場位於天津市區以東，離市中心有20餘公里嘅距離。於1996年10月被國務院升格為「國際定期航班機場」，並改名至現今名稱。2008年，天津濱海國際機場一期擴建工程完工，大幅改善咗天津機場嘅條件。


濱海新區有軌電車工程將於2005年9月15日動工修建，引入法國嘅Translohr膠輪導軌輕鐵系統，一期工程為試驗線，2006年底一期工程通車，一期工程從津濱輕軌洞庭路站到泰達第三大街南開大學泰達學院，全長約8.


太原係春秋時期已經有城，叫晉陽。由嗰陣時開始，太原一直係貫通北京同洛陽之間嘅重要通道。戰國時代係趙國京城，漢朝就改叫做并州。自魏晉南北朝開始，太原一直都係繼長安、洛陽之後第三大城市。太原喺宋元明以後地位已經唔同，變成票號城市。


黑龍江，簡稱黑，係中國東北地區嘅省，省名以中俄界河黑龍江來命名，呢條江嘅滿文名叫Sahaliyan ula，意思係「黑河」，省名同江名都係意譯自滿文。北面同東面係俄羅斯，南面接住吉林省，西面接住內蒙古。


全省由西北到東南都係連續嘅山地，包括大興安嶺、小興安嶺、完達山、張廣才嶺等山脈，其中好多係火山。而西南部嘅松嫩平原係主要嘅農業區同人口聚居區域。黑龍江、烏蘇里江同埋松花江交滙嘅地區就係三江平原，入面有大片沼澤濕地，係著名嘅「北大荒」，中國派咗建設兵團去開墾呢啲地方。


濊貊係濊人同貊人嘅合稱，佢哋唔係遊牧民族，而靠農業生存。夏商時，濊人住喺山東半島，係東夷民族。周滅商後，濊人畀周朝逼到大部份遷徙去東北，以松嫩平原爲中心定居，不過佢哋活動範圍好大，最南去到長城以北，挨近燕國，而喺遼河以東接續到肅慎人。


西周時，濊人朝貢過周王室。春秋時，齊桓公對濊人發動過戰爭。戰國時，濊人開始從事農業同漁業，黍米成爲濊人嘅主糧。呢時濊人已經入到原始社會末期，過住定居生活。貊人係蒙古草原嘅遊牧民族，佢哋講阿爾泰語系嘅話。


齊齊哈爾係中華人民共和國黑龍江省一個城市，位置喺黑龍江省西部、同內蒙古同吉林交界地區，人口553.7萬，面積4.25萬 km²，係黑龍江省第二大城市，係黑龍江省西部地區、內蒙古東北部地區、吉林西北部地區嘅政治、經濟、文化中心。


齊齊哈爾係東北石油工業城市中最早建城嘅城市之一，喺金朝初建老城，到康熙三十年建新城。中華民國時期，齊齊哈爾一直係黑龍江省省會。滿洲國成立之後，設立「龍江省」，齊齊哈爾做省會，喺1931年到1945年日本人統治下急速發展。


「齊齊哈爾」呢個名源自東北嘅遊牧民族語言，意思都同「邊疆」或者「牧場」相關。喺遼代有「濟沁哨所」呢個名，「齊齊」係濟沁諧音，取名自濟沁河，「哈爾」即係「哈日」，喺契丹話有「防衞」嘅含義，引申到軍事就係「哨所」。


齊齊哈爾喺松嫩平原上邊，嫩江中游，嫩江貫穿全市。齊齊哈爾位於黑、吉、蒙嘅交界，東邊係大慶、綏化，南邊係吉林嘅白城，西邊係內蒙古嘅呼倫貝爾，北邊係黑河、大興安嶺地區。經緯處於東經122到126度、北緯45到48度之間。


齊齊哈爾面積42469平方公里，地勢平坦，海拔處於200到500米之間，平均海拔146米，境內最高海拔415米。地質上屬新華夏系第二沉降帶同第三隆起帶嘅交接位，嫩江大斷裂穿過成個平原。地勢北高南低，北面同東面係小興安嶺南麓，中部同南部係嫩江嘅沖積平原。


齊齊哈爾有170幾條河涌同800幾個湖泊，主要嘅河有嫩江、諾敏河、雅魯河、罕達罕河、烏裕爾河、音河。齊齊哈爾嘅入境水總量豐富，地下水嘅含水層有15處，喺平原潛水分佈區，含水層嘅調蓄能力強，補給充沛，兼埋藏淺，方便開發。


齊齊哈爾嘅礦產資源多，已發現5大類47個品種嘅礦藏。其中非金屬礦藏有四大類19個品種，總儲量139億立方米，儲量大嘅有石英砂、石灰石、大理石、火山石、沸石、麥飯石、玄武岩、花崗岩、硅藻土、膨潤土。而市區附近發現儲量可觀嘅石油、天然氣資源。


年均氣溫0.7到4.2℃之間，1月平均氣溫−18.6℃，7月平均氣溫23.2℃，南北均溫相差3.5℃左右。年均無霜期122到151日。年輻射量每平方厘米110至120千卡，同長江中下游相似，生長期嘅輻射量係每平方厘米65至67千卡。


江蘇，簡稱蘇，喺中國華東沿海，長江中下游。佢家下係中華人民共和國一省，叫江蘇省，省會係南京市。江蘇係中國人口密度最高嘅省，而喺省級政區入面排全國第四，排喺上海、北京、天津之後。喺清朝之初江蘇屬江南省，直到康熙六年，朝廷先至將江南省拆爲江蘇同安徽兩個省。


江蘇以北係山東，南面係浙江、上海，西面係安徽。江蘇嘅東面係黃海以及東海嘅一部分，海岸線長954km²，長江流過江蘇，兼且喺江蘇南部入海。喺中國改革開放後，江蘇成爲中國經濟嘅熱點地區，而家江蘇係中國人均GDP最高嘅省。


上海係全球聞名嘅國際都會，係中國嘅商業、金融、工業、交通中心之一。佢坐落喺中國東部長江三角洲，面臨東中國海，喺長江入海口南岸。上海港係世界大港，2005年全年吞吐量達1808萬標準貨櫃。2010年，上海舉行世界博覽會。


遠古上海係海，靠沖積成地。大約喺6000年前，而家嘅上海西部，開始變陸地，有初民村落，而東部，去到兩千年前，先至成陸。春秋時，地屬吳國東境，戰國時屬楚國，佢曾經係楚國春申君黃歇封邑，貫穿現代上海嘅黃浦江，所以條江又叫春申江，而上海就叫「申」。


去到西元四、五世紀嘅晉朝，家下蘇州河，當時叫松江，呢帶同海皮一帶，居民多數捕魚為生，佢哋整咗竹編嘅捕魚架生，叫「扈」，而當時江流入海處叫「瀆」。所以，松江下游一帶就叫「扈瀆」，後尾改寫「扈」做「滬」。


「上海」因為松江下游支流「上海浦」而得名。唐代中葉始置華亭縣。宋末置上海鎮。1292年設上海縣。明興盛，1553年係抵倭寇築上海城，歸屬南直隸松江府管轄，松江府轄境係全國最大嘅棉紡地。大清跟明制歸屬江南省松江府，設江海關。


1840年，第一次鴉片戰爭後，按1842年簽嘅中英南京條約，上海成為通商口岸，對外開放。英國喺上海設立租界。開埠後，上海變成遠東最繁榮嘅港口，亦係經濟、金融中心，係近代亞洲，唯一國際大都市。當時畀人叫做「十里洋場。


」家下上海市黃浦、靜安以及虹口、楊浦四區，當時係上海公共租界，長寧區係上海公共租界嘅越界築路區，盧灣、徐彙兩區主要係上海法租界。當時上海各租界，唔受大清管，有完全行政同司法獨立。喺上海嘅租界公園門外，都會一塊告示牌，「華人與狗，不得入內。


民國初年，租界以外嘅閘北同南市，叫華界，屬江蘇省。1927年，中華民國政府，喺華界設上海特別市，歸中華民國行政院直轄。同時將江蘇省上海縣、寶山縣十七市鄉，劃入特別市。1930年7月，改稱上海市。1937年日本侵華戰爭爆發，淞滬會戰之後，日軍打國軍，以武力套去華界。


上海法租界同蘇州河以南嘅半個上海公共租界，經歷長達四年多嘅孤島時期。太平洋戰爭爆發後，日本向英美宣戰，跟住日軍攻入租界，日本佔領全個上海，一直到1945年，日本無條件投降爲止。第二次世界大戰結束後，根據中、美、英三國共同發表嘅《開羅宣言》，上海由中華民國佔領接管。


1949年，中華人民共和國定上海做直轄市，成為中國工業中心。1986年，國務院公佈，上海係國家歷史文化名城。1980年代中國改革開放後，上海經濟地位，受到華南各城挑戰，尤其係經濟特區。但1990年代後，上海重新成為中國經濟，金融同貿易中心。


過江路越來越多，使陸家嘴翻天覆地，成為家下金融貿易區。1994年11月東方明珠電視塔完工、1999年3月18日金茂大廈開業、1999年8月上海國際會議中心開業，2008年夏季奧林匹克運動會舉辦前，陸家嘴重起緊中國最高建築，即係上海環球金融中心。


上海自從浦東開放後，接過好重要國際會議，增強國際影響力，目的係彰顯中國大陸經濟、社會迅速發展。2001年10月21號上海接咗亞太經濟合作組織，第九次領導人非正式會議，2006年6月15號上海合作組織，成員國元首理事會，第六次會議喺上海舉行。


喺版圖上，1949年上海面積係636平方公里。1958年，江蘇省嘅上海、嘉定、寶山、松江、金山、川沙、南匯、奉賢、青浦、崇明10個縣劃歸上海市，上海市轄區範圍擴大到5910平方公里。到2003年末，上海面積6340.


上海喺北緯31度14分，東經121度29分。上海喺長江口南岸，喺正中國海岸線中心點，係長江出海嘅門戶。地處長江三角洲沖積平原前緣，東瀕東海，北界長江，南臨杭州灣，北面同西北面係江蘇省，西南面同浙江省接壤。


2011年嘅上海全市均溫係17.2℃，而分開來睇，市區年均溫15.8℃，郊區年均溫15.2~15.7℃。上海成系統嘅規範氣溫記錄係從1873年開始嘅，到1990年時累年均溫爲15.5℃，而歷年嘅均溫都有升高趨勢。


而7、8月份係上海最熱嘅時候，喺正常年份呢時當值伏旱。七月均溫27.8℃，平均最高氣溫31.8℃。雖然係噉，因爲上海喺海邊有海洋調節，相比同緯度嘅內陸地區、夏溫低啲而冬溫高啲。所以全年嘅高溫日唔多，一日最高氣溫超過35℃嘅暑熱日喺7、8月度平均有7.


6日，而噉就佔全年高溫日嘅九成。不過天氣比較焗，7、8月時平均最低氣溫都去到24.7~24.8℃，而相對濕度去到82~83%，所以個天好翳焗，好似焗桑拿噉。而喺夏、初秋時，會容易有從太平洋來嘅熱帶氣旋吹襲。


全市常住人口達到1750萬。2005年，全市人口密度係每平方公里2750人。上海係中國第一個出現人口自然變動負增長嘅省級行政區，人口自然增長率自1993年開始已經連續保持負增長。2005年，全市戶籍人口出生率係6.


喺1949年以前，上海俾人叫做「十里洋場」。有好多外國租界。住咗好多外國人。好多來自白俄羅斯嘅猶太人為咗避開蘇聯紅軍，亦都着咗草到上海。英國人亦都帶來咗印度人到上海。呢啲外國人喺1949年以後，都已經離開咗上海。


1919年五四運動中，為咗抗議巴黎和會中，外國列強肆意踐踏中國主權將德國喺山東嘅權益轉讓畀日本，即山東問題。同年6月6日，上海各界聯合會成立，反對開課、開市，聯合其它地區，告知上海嘅罷工主張。通過上海嘅三罷運動。


2006年，上海市勞動同社會保障局局長祝均一違法挪用32億勞動保障基金，借畀民營企業家張榮坤旗下嘅福禧投資公司用喺收購滬杭高速公路。因此北京中央政府100幾名調查人員前往上海，調查非法挪用社會保障基金嘅大案。


1930年代，係上海話嘅黃金時期。同香港類似，上海嘅作家們意譯或者音譯好多英文新單詞，用到書面文本中，通過當時上海極之發達嘅各種平面媒體進行傳播，然後俾普通話吸收。由1980年代後期開始，上海各個學校統一用普通話授課。


好多學校對講方言嘅行為扣品行分處理。而且政府取消咗好多廣播電臺同電視節目中嘅上海話內容。上海話嘅造詞能力亦都開始嚴重衰退。而家上海仍然係一個吳語城市，普通話亦都很通用。隨住中國各地移民嘅日益增加，識講上海話嘅人開始減少。


上海嘅文化被人叫做「海派文化」。它係喺中國江南傳統文化嘅基礎上，同開埠後傳入嘅對上海影響深遠嘅歐美文化等融合而逐步形成，既古老又現代，既傳統又時尚，區別喺中國文化，具有開放而又自成一體嘅獨特風格。毫無疑問，今天嘅上海係世界最時尚嘅都市之一。


改革開放以來上海舉辦過多次大型文化活動，而且建造咗多所全國一流嘅文化設施，包括上海大劇院、上海博物館、上海圖書館、上海影城等。歐洲風格嘅上海音樂廳因市政建設需要被移位元，但喺內部改建之後已經重新對公衆開放，以舉行交響樂音樂會係主。


1949年以前，上海係一個紙醉金迷嘅地方。當時上海著名嘅「百樂門」舞廳享有盛名，從英文「Paramount」得來。「大世界」亦係好出名嘅娛樂中心。好多電影院亦都係非常豪華。例如，大光明電影院始建於1928年，由德國傑出嘅建築師烏達克設計，屬市級優秀保護建築。


1927年，著名作家魯迅辭去中山大學職務，同年10月赴上海。喺上海成立咗中國左翼作家聯盟，翻譯、介紹外國嘅進步文學作品，寫咗好多雜文。1936年10月19日，喺上海逝世。佢嘅遺體安葬喺虹橋萬國公墓。1956年，魯迅墓遷移重建喺上海虹口公園。


1949年前，中國嘅電影業基本上集中喺上海，而喺上海有過製片活動嘅電影企業，總數約200家。上海嘅電影製片業，若從資金來源劃分，可以分係外商、民營同國民黨官辦等3種類型，而雄踞上海影壇嘅當推民營電影企業，佔咗總數嘅90%以上。


但係，喺眾多嘅民營企業中，大多數公司只係曇花一現，有啲公司甚至一片未拍，即已銷聲匿跡，而稍具規模、能均衡製片產産嘅，大概有十幾間。荷李活八大製片公司都喺上海設立發行機構，幾乎壟斷咗上海嘅整個電影發行市場。


海派特色嘅滑稽戲產生同抗日戰爭中期，由上海嘅曲藝「獨角戲」接受咗中外喜劇、鬧劇同江南各地方戲曲嘅影響而逐步形成嘅新興戲曲劇種。因為方言隔閡，只係流行喺上海、江蘇、浙江等嘅地區。一人演出嘅滑稽曲藝稱之為「獨角戲」。


1949年以前，喺上海有好多外國銀行同公司。上海係當時中國嘅經濟貿易中心。上海不但只彙集住以中央銀行、中國銀行、交通銀行、中國農業銀行四大政府銀行為首嘅原國家資本同官僚資本金融機構以及外國在華金融機構。


上海係中國大陸經濟最發達嘅城市之一，2004年人均GDP6661美元，連續十年年均經濟成長超過8%。第三産業高度發達，其中最主要嘅産業包括咗金融業、房地産業、保險業以及運輸業等。喺浦東新區嘅陸家嘴係上海嘅新興金融中心，中國人民銀行上海總部2005年8月喺上海揭牌，主要職能係管理公開市場操作。


上海工業發達，國民黨政府統治時期同計劃經濟時期，上海嘅工業發展水平就已全國領先。改革開放初期，由於中央政策原因，中國東南地區飛速發展，一度使上海嘅工業面臨邊緣化嘅危機，但自90年來中期以來，隨住浦東新區嘅開發，以及財政轉移支付比重減少等多方面嘅原因，上海嘅工業又重新煥發咗新嘅生機。


上海港係西太平洋地區最繁忙嘅港口之一，中國內地最大嘅港口。 2004年上海港貨物吞吐量達到3億7900萬噸，超過荷蘭鹿特丹成為世界第二大貨運港。 2005年上海港集裝箱吞吐量達到1808萬TEU，保持繼新加坡、香港之後嘅世界第三大集裝箱港口地位，預計2006年全年吞吐量將超過2000萬TEU。


1873年，法國人米拉睇到黃包車便利，向法租界公董局呈報計劃。1874年1月，黃包車從日本輸入上海。故此當時滬人又稱之為東洋車。凡喺上海租界上通行嘅黃包車要向工部局攞牌。抗戰前夕，黃包車已增至千幾架。


後來三輪車興起，至1940年代後期逐漸被淘汰。1908年3月5號，英籍猶太地產商哈同經營嘅上海第一條有軌電車從南京路口至延安東路外灘通車，相繼發展咗12條有軌電車線路。到1963年8月15號凌晨零時17分，最後一架有軌電車尾班車從靜安寺開出，當當有聲嘅有軌電車從此退出上海。


3點52分，第一架20路線無軌電車離開靜安寺起點站向外灘方向駛去。機動三輪車因為平，喺1970年代依然可以喺上海街頭見到。之後逐漸被淘汰。自行車曾經係上海最通用嘅交通工具。1980年代以後，私人逐漸開始買私人小轎車。


上海係中國史上第一個建造營運鐵路嘅城市，而第一條營運鐵路係吳淞鐵路，橫跨今日嘅寶山區、楊浦區、虹口區同閘北區，全長14.5公里，連接吳淞碼頭同江灣鎮，喺1874年12月開工，1876年12月全線建成。


後因清政府嘅干涉，喺1877年10月20號下令拆除。但20年之後嘅1897年2月27號，喺原吳淞鐵路嘅地方重新開始修築鐵路，改叫淞滬鐵路，建成初期全長6.8公里。淞滬鐵路係中國最早建成嘅一條鐵路，而家都重行緊，亦係中國政府官款修建嘅江南第一條鐵路。


喺淞滬鐵路嘅建設過程中，同時辟建滬寧鐵路，當時滬寧鐵路嘅上海站多次易址，但喺最後選咗喺今日目中路、虯江路之間，寶山路西側地區，上海人俗稱老北站。滬甯鐵路喺1908年4月1號建成通車，當時嘅上海站亦喺1909年7月竣工正式啓用。


1916年，滬、杭、甬鐵路同滬寧鐵路接軌通車，同上海站合站，從而改名係鐵路滬甯、滬杭甬兩路總站，由於當時南市建有鐵路客站，改叫鐵路上海北站。日軍佔領後成為上海站，民國政府接管後改叫鐵路上海站，但由於上海站客流量大、車站細，上海站一直都好逼。


1981年，中華人民共和國國務院批准喺鐵路上海東站原址新建鐵路上海站，1984年9月20號正式開工，1987年12月28號完工啓用。新上海站就成為咗今日嘅上海火車站，喺建成初期時係全國規模最大現代化車站。


當時上海北火車站相對應嘅重有上海南火車站，係當時滬杭鐵路起點。1907年開工，1909年正式通車。喺滬甯滬杭兩條鐵路未聯絡接通前，上海南火車站係上海赴杭州嘅唯一鐵路線，同時用作客貨運。作係當時上海重要交通樞紐，上海南火車站成為長江三角洲地區貨運量最大嘅火車站。


規劃中嘅滬杭磁懸浮鐵路亦會經過上海南站並設站。新上海南站已經響2006年建成，6月25號試行，7月1號起正式運行。南站嘅建設會為上海西南地區嘅交通帶來更多嘅便利。南站主站屋採用世界上獨一無二嘅圓盤形結構，並大量開發咗地下空間，從2007年起會有大量嘅商店入駐南站嘅底下商鋪，並成為上海西南地區除徐家彙之外嘅第二個大型商業中心。


1911年，法國飛行家環龍揸蘇姆式雙翼飛機來上海作飛行表演，但係不幸機裂而冇命。呢次係上海人民第一次目睹到飛機嘅風采。1912年，留學英國學習飛行嘅厲汝燕學成回國，揸愛特立克式單翼機喺上海上空作試飛表演，呢次係中國人第一次喺上海領空揸飛機。


上海第一個民用機場，係虹橋機場，喺上海市西郊，1921年3月10日開始破土動工，主要工程喺係年6月底基本完成。虹橋機場工程完工之後，但因為航空署「扼喺經費不足」，閒置土地，連京滬航線亦都未能如期通航。


國民政府喺南京成立後，隨住滬蓉航空線管理處嘅籌建，以及上海至南京航線嘅開航，虹橋機場先至正式被使用，1934年虹橋機場進行咗一次擴建，征地890畝。1937年8月13號，淞滬抗戰爆發，起因係虹橋機場事件，日本軍隊佔領之後，進行咗大規模改建同擴建使，令虹橋機場嘅佔地面積達2513畝，但大部分係強佔土地。


上海第二個民用機場，係喺龍華地區嘅龍華機場，龍華機場重早過虹橋機場建造，但係喺建成之後，一直用作軍用。龍華機場亦係上海市第一個由陸軍管轄嘅軍用機場。1929年，國民政府航空署決定將龍華機場改做民用機場，由於當時虹橋機場閒置土地，所以到1936年淞滬抗戰前龍華機場經不斷修建，已成為當時中國最好嘅一個民用機場。


1945年日本二戰投降後，虹橋同龍華兩大民用機場正式劃歸國民黨空軍管轄。之後龍華機場同虹橋機場相繼重新劃歸民用，但由於虹橋機場因為政府內部原因未能得到好嘅建設，相反龍華機場就擴建咗，已成為中國民用航空運輸嘅樞紐機場，而且喺當時遠東地區亦都係屈指可數嘅一個國際機場。


1949年中華人民共和國成立，虹橋機場成為空軍機場，龍華機場就繼續用作民用機場。隨住中華人民共和國經濟日益繁榮，相應民用航空事業得到非常迅速嘅發展，到1960年代中期，龍華機場由於緊靠市區，受淨空條件等限制，已經唔啱大型飛機起降，1963年中華人民共和國國務院總理周恩來批准，虹橋機場擴建成國際機場，準備將民航用途轉至虹橋機場，但起初係軍民合用機場。


1966年8月，原本喺龍華機場起降嘅國內航班飛機轉到虹橋國際機場起降，同時規定龍華機場係「訓練基地同航班飛機嘅備降場」。1972年，駐虹橋機場空軍撤離。之後虹橋機場進行咗不斷嘅改革同修建擴建，1988年6月25號正式對外宣佈成為獨立嘅經濟實體並且喺上海浦東國際機場未啓用前成為中國前三大航空民用機場。


上海浦東國際機場喺上海市浦東嘅江鎮、施灣、祝橋濱海地帶，面積40平方公里，距離市中心約30公里。浦東機場一期工程喺1997年10月全面開工，1999年9月建成通航，成為上海市出現嘅第三個民用機場。但由於龍華機場已經唔再作民航運輸，故此上海浦東國際機場實際上係目前上海市第二個民用機場，主要負責國際航班。


原本喺外灘嘅十六鋪碼頭亦得番往南通、定海同普陀山等臨近地區嘅班船，但係喺2005年12月2號凌晨1點，上海十六鋪碼頭嘅兩幢大樓被成功爆破，有140多幾年歷史嘅上海十六鋪客運碼頭告別歷史舞臺，未來十六鋪碼頭只會當水上旅遊中心使用。


2004年上海舉辦一級方程式賽車大獎賽中國站嘅比賽，吸引咗數以十萬計嘅遊客嚟睇比賽。賽道喺嘉定，擁有各種室內外賽車運動，有著亞洲第一大嘅卡丁車場地。2005年至2008年，上海將連續舉辦三屆網球大師杯賽。


戰國末期，前278年，楚國郢都俾秦國攻佔，於是遷都壽春。前224年，楚國大將項燕俾秦國王翦60萬大軍擊敗，前223年，壽春陷落，楚國滅亡。前221年，秦國完成征服六國、統一天下嘅計劃。安徽大部分地區屬於九江郡，北端屬於泗水郡同碭郡。


五胡十六國期間，由4世紀開始幾百年間，幾支北方胡人響中國北方相繼建立政權，南方則一直保持住漢人嘅王朝。安徽北部成為南北方對峙嘅前線，戰火不斷。383年響北方嘅前秦同南方嘅東晉之間展開嘅淝水之戰就係其中比較重要嘅一戰。


隋朝統一中原。經過一輪混戰，大唐建立政權，成個世紀都好和平。安史之亂中，安徽北部淮河地區遭受戰火蹂躪。唐末875年王仙芝、黃巢之亂，從河南經安徽和縣渡長江入皖南，到福建、廣東，後經安徽攻長安，天下大亂，藩鎮割據，冇耐唐朝滅亡。


1368年，洪武皇帝響南京建立大明，將蒙古人趕到塞外。由於定都南京嘅關係，成個江蘇同安徽都歸南京管理，叫「南直隸」。呢個區域跨長江同淮河南北，首次將經濟同文化差異好大嘅地區，包括今安徽北部洪武皇帝洪水頻繁嘅家鄉鳳陽，今安徽南部多山嘅徽州，同今江蘇南部以富裕著稱嘅太湖流域，都劃做一個行政區。


康熙六年，又將江南省分為江蘇省同安徽省。安徽省會設係安慶，省名拎安慶府個安同徽州府個徽夾成，駐有安徽巡撫以及安徽按察使，至於管理安徽民政嘅江南左布政使就長期寄駐江寧府。安徽因安徽境內古時有皖國同埋境內有皖山、皖河，所以亦都叫「皖」。


晚清，太平天國定都南京，安徽南部係佢主要糧食同軍事基地，曾國藩嘅湘軍同陳玉成嘅太平軍處於拉鋸，安徽南部十室九空，經濟文化大受打擊，今日當地人口主要係戰後河南、湖北搬嚟，文化習俗改變好大，並從此退出富裕地區行列。


中華民國成立之後，1912年津浦鐵路通車，蚌埠興起。1912年柏文蔚督皖。1913年倪嗣衝督皖。1920年張文生督皖。1922年馬聯甲督皖。1923年陳調元督皖。1924年姜登選督皖。1925年孫傳芳督皖。


1926年國民革命軍北伐佔領安徽。1937年全面抗戰爆發。安徽成為日本人、汪精衛政權、國軍同中國共產黨嘅新四軍勢力交錯嘅地方。1940年響安徽發生國共衝突皖南事變。1946年日本投降後，民國政府將安徽省會由安慶搬到合肥。


五代十國時，江西屬過楊吳，之後屬南唐，呢時江西劃爲6州4軍55縣。交泰元年，南唐試過由金陵遷都洪州，洪州即係家下嘅南昌地方，當時因爲係南都昇爲南昌府。宋代時改道爲路，當時江西劃爲9州4軍68縣，其中大部份屬江南西路，少部分屬江南東路。


明清兩代沿襲咗行省嘅省置，不過範圍縮細咗，基本定咗今日江西嘅省域。明代時江西省嘅正式名叫江西布政使司，但習慣上叫省，而元代設嘅路改爲府，州改爲縣，當時江西轄13府，下劃爲78縣。明代時景德鎮陶瓷生產興旺，以至出口到外國。


中華民國時，府、州、廳一律改成縣，當時江西轄81縣。1926年北伐軍入南昌，南昌正式設市。1934年時，婺源從安徽劃畀江西，1947年劃返安徽，1949年又畀返江西。民國時期，江西南部山區係毛澤東等人帶住班紅軍盤據嘅蘇區，叫做「井岡山革命根據地」，成立咗中華蘇維埃共和國，個臨時政府駐瑞金。


江西嘅位置係中國東南嘅十字路口，自古稱做「吳頭楚尾，粵戶閩庭」，叫做「形勝之區」，向東可以去吳越，向西可以去荊湘，向南可以入粵閩，向北通到江北，所以係珠三角、長三角、閩南三地嘅交滙點，同上海、廣州、廈門、南京、武漢、長沙、合肥呢啲重要城市嘅直綫距離大多喺六百到七百公里內。


農業上主要作物係水稻，而經濟作物有油菜、棉花。江西礦產豐富，銅、鎢、金、銀、鈾、釷、鉭、銫、鉈、鈧、伴生硫、溶劑白雲岩嘅埋藏量排中國首位，其中銅、鎢、鈾釷、鉭鈮、稀土譽爲江西嘅「五朵金花」。德興嘅銅礦同大庾嘅鎢礦都好有名，德興嘅斑巖銅礦佔全省銅礦儲量67.


雖然係噉，江西省同週邊啲省比落就顯得窮，尤其係同隔籬嘅廣東、福建、浙江呢啲沿海發達省比。而江西本身第一產業發達，江西嘅農業喺全國好緊要，喺大陸從未間斷貢獻糧食畀全國嘅省有兩個，江西係之一。江西嘅經濟、技術中心喺南昌。


河南係中國中部嘅省，所以正式名叫河南省，省會響鄭州。河南響黃河中下游，因大部分地區喺黃河以南，所以叫「河南」。因為佢個地理位置緊要，向來都係兵家必爭之地。2000幾年前，佢係中國九州中間嘅豫州，所以簡稱豫。


河南係中華文明嘅發源地之一，商代嘅殷墟，就係響河南發現。佢有唔少歷史文化名城，好似洛陽、開封、安陽、南陽、商丘、鄭州、浚縣同埋輝縣。佢作爲中國史嘅核心地方，洛陽、開封係好多個王朝、政權嘅國都，此外河南出身嘅重要人物都好多，比如有老子、莊子、法家嘅商鞅同李斯、張衡、韓愈、岳飛。


湖北位於長江中游、洞庭湖嘅北面。北面係河南，東面係安徽，東南面係江西，南面係湖南，西面係重慶，西北面係陝西。湖北人稱「九省通衢」，即係話佢地理位置喺正中間，交通便利。佢到四川、上海、北京、廣州、西安嘅距離差唔多，都喺一千公里左右，歷來係水陸交通要地。


武昌歷史1800年，起源自三國，當時曹操孫權相爭，喺長江中游軍事對峙，其中武漢到鄂州一帶因為駐紮咗大型軍事基地，就形成咗個墟，因為係「因武而昌」，所以叫「武昌」，又有講法話孫權想「武運昌盛」，所以起呢個地名，後來歷史「武昌」同「鄂州」兩個名輪流換，到元代先固定叫武昌。


1911年10月10號中國同盟會喺孫中山領導下武昌起義，之後係辛亥革命，結束咗中國兩千年君主制。1927年北伐軍攻落武昌之後，將三鎮合爲市，即係武漢，後來一度又拆解三鎮，武昌做咗武昌市，爲湖北省會，至今依然係湖北省機關駐地。


到商朝晚期，長沙地方開始有青銅工藝。比如長沙出土過嘅260幾件商周青銅器，有啲青銅器嘅銘文、族徽、裝飾同商周王室嘅一樣，呢啲係中原人南下帶來嘅，有啲青銅器個款好有地方特色，係本地人整嘅。其中四羊方尊、獸面提梁卣、人面紋鼎、獸面紋銅鐃都係長沙出土嘅有名文物。


楚國喺今日望城度設銅官鑄幣工場，並且喺而家長沙市區位置築城池，起碼到公元前202年，呢度就已經有城邑。個古城池嘅位置大約喺而家黃興路以西，太平街、福勝街以東，坡子街以北，五一西路以南。楚國經營長沙250年左右，令長沙發展咗好多，從長沙三千幾處楚墓嘅考古睇，長沙當時係楚國南方軍事重鎮，當時嘅手工業、商業發達。


秦始皇二十六年置天下三十六郡，長沙屬其中嘅長沙郡，自此長沙作爲政區出現，當時郡治喺湘縣，郡界大約係而家湖南湘、資二水流域同隔籬江西、兩廣地域，幾乎等於今日湖南全省。當時嘅湘轄地包括而家長沙市區、望城、瀏陽、寧鄉、醴陵、湘潭、株洲。


高祖元年二月，項羽分封諸侯，分楚爲四，長沙就屬臨江國。高祖五年二月甲午，劉邦將衡山王吳芮徙封爲長沙王，長沙國成立，係湖南第一個諸侯國，湘縣改名臨湘縣，縣治所在嘅長沙城係國都所在。長沙國分兩個，據王室唔同分吳氏同劉氏。


吳氏長沙國初立時，轄長沙、豫章、象郡、桂林、南海呢幾個郡。後來到高祖十一年，立趙佗爲南越王，長沙國得番長沙、桂林、零陵三個郡。吳氏長沙國有五代君主，延續46年，到靖王吳著時因為無後，喺文帝後元七年廢長沙國。


長沙國轄13縣，有臨湘、羅、連道、益陽、下雋、攸、酃、承陽、湘南、昭陵、茶陵、容陵、安成。有43470戶、225825人長沙國一度擴張過，據《漢書·卷五十三景十三王傳第二十三》話，「景帝後三年，帝乃增以武陵、零陵、桂陽三郡」，呢個時候嘅長沙國相當於秦代嘅長沙郡。


東漢時，建武二年恢復長沙國，以劉舜嘅仔劉興爲長沙王，來控制湖南地方嘅局勢。建武十三年廢長沙國爲長沙郡，劉興由長沙王降爲臨湘侯。建武時，長沙郡轄臨湘、攸、茶陵、安成、酃、湘南、連道、昭陵、益陽、下雋、羅、容陵、醴陵。


三國時長沙地方屬東吳，同前朝一樣設荊州長沙郡，郡治臨湘縣。會稽王孫亮喺太平二年將長沙郡西部都尉嘅轄地分出做衡陽郡、東部都尉轄地分出做湘東郡。喺縣嘅層面，臨湘湘江以西嘅地方分出做湘西縣，分益陽縣一部做新陽縣。


289年11月，晉武帝司馬炎封六仔司馬義做長沙王，以郡爲國，內史做國相。302年司馬義殺咗擅權嘅齊王司馬炯，畀晉惠帝封做太尉，都督軍事。303年8月河間王司馬禹、成都王司馬穎討伐司馬義，最後討伐軍破長沙城，擒囚司馬義，304年司馬義畀司馬禹嘅部將張方所殺。


308年司馬義嘅仔司馬碩封爲長沙王。311年4月醴陵縣令杜韜嘅軍隊攻佔長沙、殺太守崔敷。懷帝命荊州刺史陶侃鎮壓，兩軍喺湘江對打，互有勝負。315年晉愍帝招降杜韜，反而佢殺咗招降使南海太守王運，並且派部將王真出兵武陵斷軍糧官運。


宋武帝永初三年二月丁丑又分荊州十郡爲湘州。長沙郡，轄臨湘、醴陵、瀏陽、吳昌、羅、攸、建寧，到宋明帝元徵二年十月，湘州刺史王僧虔表奏朝廷，割益陽、羅、湘西三縣爲湘陰縣。衡陽郡方面，轄湘西、湘南、益陽、湘鄉、新康、重安、衡山七縣，衡陽郡治由湘鄉搬湘西，兩郡嘅郡治隔江來拱衛州治。


文帝開皇九年隋軍攻佔長沙城時，先派將領龐暉攻打湘州，岳陽王湘州刺史陳叔慎詐諦投降，設酒會歡迎龐暉，查實有埋伏，結果龐暉中計畀佢殺咗，之後隋軍派薛胄爲湘州刺史，喺鵝羊山打敗陳叔慎，入城生擒佢，送佢去漢口斬首。


統一中國後，隋朝採用州縣兩級制，廢郡。縣嘅層面，合併郡縣，臨湘縣改名長沙縣，瀏陽、醴陵以及湘西嘅一部分併入長沙縣，呢個長沙縣縣名開始，而新康縣併入益陽縣。而州嘅層面，撤銷湘州，以長沙有昭潭改設潭州同埋軍事性質嘅潭州總管府。


602年，隋文帝要喺諸州頒舍利，詔令喺全國53座名山起舍利塔。嶽麓山清風峽南邊嘅舍利塔就係呢年起嘅，3米高，花崗石砌，收埋咗佛祖舍利。塔前碑正面刻「隋舍利塔」，北面刻「共建菩提」，同時喺湘江西岸起道林寺。


武德四年設軍事性質嘅總管府，管潭、衡、永、郴、連、南梁、南雲、南營八州，呢一年平定咗蕭銑，於是廢咗前朝嘅五銖錢，請長沙縣嘅書法家歐陽詢爲唐代嘅「開元通寶」題字。七年二月廿日因為未滿十州，改總管府爲都督府。


貞觀元年三月七合併省州縣，根據關河地理，劃全國爲10道，道有督察區性質，潭州屬江南道。開元廿一年全國再分爲15道，潭州屬江南西道，呢時道有政區性質。潭州受制於湖南都團練觀察使，之後就受制於軟化軍節度使、武安軍節度使。


770年杜甫遊嶽麓山、道林寺，作七言古詩《嶽麓道林寺行》讚長沙風物古蹟。4月，湖南兵馬使叛唐，殺湖南觀察使崔浩，竊據潭州，長沙城大亂。於是杜甫坐船從長沙縣沿江上溯投靠老婆嘅舅父郴州刺史崔偉。部船行到末陽遇着洪峰，於是佢返潭州。


780年沈傳師做潭州刺史，佢寫嘅五言詩對仗工整，係律詩定型、近體詩開拓者之一。舊時喺嶽麓山寺有佢嘅《次潭州酬唐侍御姚員外遊道林嶽麓寺》石碑，而家無咗。806年禮部員外郎柳宗元貶爲永州司馬，途徑潭州，作五言絕句《長沙驛前南樓感舊》同七言古詩《湘上漁人》，有千古名句「煙消日出不見人，欸乃一聲山水綠」。


847年，自會昌滅佛以來解禁佛敎，道林寺啲和尚去太原攞返5048卷佛經，「長沙和尚」景岑重建麓山寺，改名「鹿苑」，不過規模大不如前。849年長沙縣劉蛻中進士，係隋朝開科取士260年來長沙郡第一個進士，時稱「破天荒」。


楚國轄下嘅長沙都幾繁榮。喺925年就話唔徵商旅稅，於是四方商賈聚喺潭州，貿易興旺。927年獎勵農桑，發展茶業、紡織，又經銷茶葉，鼓勵民商外銷茶葉去蒙古來換取馬匹兵器，楚國當時年收過萬，國庫充實。文化上馬殷重建道林寺，馬殷父子喺長沙城北起開福寺。


北宋太祖乾德元年二月，宋軍取得湖南，長沙併入北宋版圖。至道三年劃全國爲15路，潭州屬荊湖南路。荊湖南路轄潭、衡、道、永、邵、郴、全七州，同埋武岡軍、桂陽監，潭州係治所，代替朗州重新成爲湖南中心。南宋高宗紹興元年春分荊湖南北路爲荊湖東西路，其中東路轄鄂、岳、潭、衡、永、郴、道七州同桂陽軍，紹興二年恢復爲南北二路，其中南路嘅治所喺潭州，潭州成爲上州。


期間值得一提嘅事係中國四大書院之一嘅嶽麓書院開學。976年嶽麓書院開學，後來喺1127年嘅戰爭中破毀，南宋時重開書院。有名嘅哲學家朱熹喺1165年喺呢度講學。書院後來畀蒙古軍破壞，但係到15世紀末大明時又復建。


明代時嘅長沙縣東面喺夾石嶺同瀏陽接界、西面到寧鄉格塘、南面到善化和豐坊、北面到湘陰青山。下轄7鄉、3廂，舊編戶20里。萬曆十年編戶爲21里。崇禎十年21里改爲49都，縣城內分爲15舖，合併臨湘鄉嘅一、二都，新陽鄉嘅一、二、三都合爲河西都，成個縣編爲12都3廂。


清世祖順治四年四月己卯，高士俊帶清軍攻克長沙，長沙入清朝版圖。清朝嘅建置同明朝，設長沙府，轄12個州縣。康熙三年喺長沙設湖廣省右佈政使司、湖南按察使司，同時將偏沅巡撫嘅駐地搬來呢度。雍正元年湖廣右佈政使司改爲湖南佈政使司。


明清兩代，長沙始終係個繁華地，入列四大米市、四大茶市。到咗近代，長沙亦跟住現代化。1903年，中日間簽咗上海條約，長沙開放畀外商做口岸。光緒卅四年長沙城設警務公所，下分東、南、西、北、外南、外北、水陸洲7個警務區。


1913年1月，中央劃一現行嘅各縣地方行政官廳組織，要求改府爲縣，於是到9月時長沙府改爲長沙縣。各地裁府爲縣嘅時間不一，民初嘅長沙府就存在一年幾，當時長沙府嘅轄地除咗而家長沙市區，重包括長沙、望城兩個縣。


1920年省會警察廳設東、南、西、北、外南、外北、外東、商埠8個警察署/區，共26個警察所。1930年年底，長沙城分東、南、西、北、外東特、商埠6個區，下轄158個街團，街團下轄甲、牌、聯，規定5家爲一聯、2聯爲一牌、10牌爲一甲，共計人口346664人。


就喺呢段時間，毛澤東喺長沙開始政治生涯，而家喺長沙有毛澤東博物館。喺1913年到1918年間毛澤東曾經喺湖南第一師範學院讀書，之後佢喺1920年到1922年間做學院附屬小學嘅主事同國文教員。而家佢嗰時嘅辦公室都做咗博物館。


1933年8月11號，中華民國國民政府行政院同意3月湖南省政府委員會通過、7月報行政院嘅議案，長沙設省轄市，市縣分治，爲長沙市，10月1號設市政府。長沙係中國第14個設市嘅政區，亦係第7個設市嘅省會，當時全市面積48.


直到抗戰之前嘅1937年，長沙發展到鼎盛，經濟繁榮，初期係抗戰大後方。不過1938年，一場文夕大火毀滅咗成個長沙城，所有地面古蹟全部燒曬，成個城市燒成廢墟，死難市民非常之多，呢場火燭令長沙成爲二戰中四個毀滅咗嘅城市之一。


1949年8月長沙畀解放軍接手之後成立中共政權，當時長沙瞎8區，共計82保、1838甲、399028人。1950年8月，廢除保甲制，11月底成立36個居委、2816個居民組，1952年5月到11月間市區內設咗33條街道，到1958年9月，搞人民公社化運動，郊區嘅鄉鎮變曬做人民公社，而城區內嘅街道無變。


1959年之後，長沙市就管埋啲縣。1960年4月，搞城市人民公社體制，於是市轄區變成公社，直到1961年9月先恢復。之後到1977年12月21號恢復返喺1959年併入長沙縣嘅望城縣，再到後來1993年1月16號瀏陽縣徹縣改縣級市。


長沙喺湖南東部偏北，位於湘江下游、長瀏盆地嘅西邊，個市區喺瀏陽河、撈刀河同湘江滙流嘅地方。按經緯來睇，成個市域位於東經111°53′～114°15′、北緯27°51′～28°41′之間。長沙嘅東邊係江西嘅萍鄉，南面係株洲、湘潭，西面係婁底、益陽，北面係岳陽同益陽。


就區域經濟而言，長沙係長株潭城市群嘅經濟核心，帶挈起成個地方嘅經濟。呢個城市群係以長沙、株洲、湘潭爲主體，輻射到週圍嘅岳陽、常德、益陽、衡陽、婁底，形成3+5嘅片區。目前長沙嘅經濟總量佔呢個城市群核心區嘅67.


而家長沙有12個工業園區，面積夾埋有467km²，分爲4區8園，即係4個國家級開發區同8個省級及以上嘅產業園區，其中嗰四區係長沙經濟技術開發區、瀏陽經濟技術開發區、長沙國家高新技術產業開發區、寧鄉經濟技術開發區。


廣州，簡稱穗，又叫羊城、花城同穗城。以前叫省城，可簡稱為省或城，古時稱為番禺或南海。行政上叫廣州市，係中國第三大城市，華南地區第一大城市，廣東省省會。廣州係華南地區重要嘅政治、經濟、科技、教育同交通中心。


廣州喺中國南方，廣東省嘅東南部，珠江三角洲北緣，西江、北江、東江三江匯合處，瀕臨南中國海，東連惠州市博羅、龍門兩縣，西鄰佛山市嘅三水、南海同順德區，北靠清遠市嘅市區同佛岡縣同韶關市嘅新豐縣，南接東莞市同中山市，隔海同香港、澳門特別行政區相望，地理位置優越，係「海上絲綢之路」起點，被稱為中國嘅「南大門」。


今日一般指廣州，大清時嘅省城，或者廣東省城，或者廣州城。範圍只包括白雲山以南嘅珠江兩岸，即係城，同埋城周圍西關、河南等地方。城嚴格來講唔係行政區，只係集中廣東省、廣州府、番禺縣同南海縣官署嘅地方。而當時廣州個名，係講比較大嘅府，包括埋成個珠江三角洲同新安縣。


秦始皇三十三年統一嶺南後，建南海郡，郡治為番禺城，即今日嘅廣州城，因為噉，「南海」同「番禺」又係廣州嘅古稱。到咗公元226年，孫權為方便統治，又將交州東部分出來作為廣州，廣州由此得名。之不過呢個州係同而家省級一樣，唔係市名。


廣州又叫做五羊城、羊城同埋穗城。又因為四季花開不敗，又叫花城。羊城之名，係來自一則神話。傳說周代嗰陣，廣州一帶連年災荒，民不聊生。有一日，南海天空飄來五彩祥雲，五仙人騎住五隻羊，各帶住一串穀穗，降臨此處，送穀畀居民，祝福呢度五穀豐登、永無饑荒。


呢幾年，廣州民間建議叫返廣州做Canton，例如2009年，有政協委員建議將廣州塔嘅英文名命名為「Canton Tower」，以充分利用「Canton」呢個國際知名嘅名，最後廣州塔嘅英文係「Canton Tower」。


而家有唔少人以為Canton係指廣東省而唔係廣州。實際上西方語言中Canton一詞最早係葡萄牙人喺16世紀嗰陣音譯嘅。嗰時省城重未叫做「廣州」，所以西方人就直接用省名來指代省城。但係正如權威嘅西文字典對於Canton嘅記載，呢個詞傳統上就係廣州市嘅同義詞，廣州國際機場嘅國際通用代碼亦係CAN。


秦始皇三十三年廣州係南海郡治同番禺縣治。之後，廣州城開始逐步發展。漢初趙佗據有嶺南，成為第一代南越王，響番禺定都。漢武帝元鼎六年設返南海郡，番禺為郡治。元封五年番禺屬交州。建安二十二年交州廣信移治到番禺，為州、郡、縣同治。


三國吳黃武五年，將交州合浦以北地段分出設置廣州。晉朝設廣州南海郡，一直持續到南北朝。隋文帝廢南海郡，設廣州總管府。仁壽元年因避太子楊廣之諱而改為番州。大業三年設返南海郡，屬番州。大唐武德四年復置廣州，起初係總管府，後來改為都督府。


五代為南漢國都，改稱興王府，並廢南海縣改設咸甯、常康二縣。宋太祖開寶四年滅南漢，廢興王府同咸甯、常康兩縣，叫返廣州，轄南海、番禺、增城、清遠、懷集、信安、新會、東莞八縣，屬嶺南道。大宋至道三年設廣南東路，廣州番禺係治所。


大明洪武元年設廣州府，廣東布政使司、廣州府及番禺與南海縣治。大清時係廣東省會、廣州府同番禺與南海縣治。民國元年廢廣州府。1918年設廣州市政公所。1921年立市政廳，係廣州建市嘅開始，仍然係省會。1930年改設特別市，同年改省轄市。


1949年10月14號，由陳賡將軍率領嘅中國人民解放軍擊敗咗守衛廣州嘅國民革命軍，佔領廣州城。之後廣州成為中華人民共和國中央人民政府直轄市、廣東省人民政府駐地。1954年改省轄市至今。1984年10月，劃為國家計畫單列城市。


廣州係古代中西交流史上著名嘅海上絲綢之路嘅始發港，作為中國最早對外開放並從未關閉過嘅貿易通商口岸。清朝閉關時期嘅廣州十三行更係全國唯一嘅對外通商口岸，「一口通商」令當時嘅廣州得以獨攬全國外貿，國際知名度迅速提高，成為廣州史上最輝煌嘅時期之一。


廣州係中國近代革命之源。1841年三元里抗英、1911年黃花崗起義都喺廣州發生。1924年，孫文喺廣州黃埔開黃埔軍校，幫國民革命軍培養軍事人才。佢死後，國民革命軍將廣州作為北伐嘅大本營。同時期，毛澤東、彭湃班人喺度開農民運動講習所，培養中國共產黨骨幹。


廣州市內嘅國家級、省級、市級文物保護單位總共有差唔多300個。其中有19個國家重點保護單位，47個省級文物保護單位同超過200個市級文物保護單位。城區中山四路一帶先後發掘出秦漢造船遺址同西漢南越國宮署遺址，其中南越國宮署遺址兩次被評為中國大陸「全國十大考古新發現」。


廣州市因爲係廣東嘅省會，作為中國最大嘅城市之一，加埋係中國四大城市之中，北京、上海、深圳都已經開始對外地人設置門檻，導致大量嘅外地人湧入廣州做嘢，但係本地人同外地人嘅關繫好難協調，製造咗一系列嘅社會問題。


廣州因容量、就業承受力有限，冇辦法容納全國各地嘅外省民工。廣州嘅治安環境受到嚴峻嘅考驗，「兩搶一盜」事件經常發生，城中村重特別犀利。調查話80%被捉嘅犯人都係外省人。噉就導致咗廣州市民嘅排外情緒。2008年農民工佔咗廣州人口嘅40％，大部分係女農民工，多數都係四川人同埋未結婚嘅。


廣州主要講廣州話，不過廣州市境內亦有唔少客家人，所以客家話都有人講。中國語言排名第三位。家下全世界粵語人大概1億2千萬，分佈好闊，流通海外唐人社區，有好強影響同生命力。廣州話係粵語最流通嘅音，以粵語為載體嘅藝術包括粵劇、粵曲、南音、鹹水歌。


以前廣州最大嘅火車站係廣州火車站以及廣州火車東站。而位於廣州市番禺區嘅廣州南站目前已經投入使用，成為中國最大嘅火車樞紐之一，京廣客運專線、廣深港高鐵、南廣高鐵、貴廣高鐵同廣珠城際軌道交通等多條主要高鐵線路嘅啟始站。


廣州市喺2004年8月5號啟用新白雲機場，同時關閉已經有72年歷史嘅舊白雲機場。廣州新白雲國際機場喺廣州市北部，白雲區人和鎮同花都區新華鎮交界處，距廣州市中心嘅直線距離約28公里。沿機場高速公路往返市區大約需要20分鐘。


廣州係華南地區公路網嘅樞紐，同海南以外嘅所有鄰省及廣東省內所有地級市都有高速公路連埋，已建成通車嘅高速公路及快速路分別有廣州環城高速公路、廣深高速公路、廣佛高速公路、機場高速公路、廣清高速公路、廣湛高速公路、廣惠高速公路、南沙港快速路、華南快速幹線、廣園快速路、廣三高速公路同廣肇高速公路、廣梧高速公路、樂廣高速公路、從莞深高速公路、派街高速公路，加上渝湛高速公路、粵贛高速公路、京港澳高速公路以及汕汾高速公路。


廣州有19座長途大巴客運站分佈市區各處，包括廣東省汽車站、廣州市汽車站、天河客運站、番禺客運站、芳村客運站、滘口客運站、越秀南客運站、羅沖圍客運站、海珠客運站、黃埔客運站、夏茅汽車站、永泰汽車站、廣園客運站、天河大廈錦漢客運站、廣佛客運站、廣州東站汽車客運站、東圃客運站、從化汽車站、花都客運站，其中省汽車站及市汽車站嘅路線最集中，每日有幾班城際巴士來往廣東省各地及廣東省周邊省份，其中去佛山、珠海、深圳、東莞等地有直達班次。


目前廣州市嘅巴士、電車總數超過 8000 部，營運線路超過 370 條，係中國大陸公共交通最發達嘅城市之一，但同時由於巴士過多而引起嘅交通堵塞就日益明顯，特別係喺市中心，比如天河體育中心站經常可以見到超過二十部巴士同時入站。


廣州巴士線路都有冷氣車。至於票價就冇統一規定，視線路、車型同埋營運公司而定，市區線多數係冷氣車2蚊，非冷氣車 1 蚊，部分去大學城、過洛溪大橋、琶洲大橋嘅線路係 3 蚊，去花都新華、從化街口、番禺市橋、增城新塘、增城荔城嘅線路要 10－15 蚊。


黃色的士大部分都係由廣州人開，而其他色嘅的士係由「外地」嘅人去開嘅。唔同嘅公司啲的士價格都一樣，經多次調價後，現時市區內起步價10蚊，2.5 公里後夏利車每公里 2.2 元，其他車型每公里 2.6 元，如果路程超過 35 公里就要加收 50% 嘅空駛費。


全省城鎮居民人均可支配收入為7320元，比上年實際增長11.5%，全省農民人均純收入為2190.00元，比上年實際增長6.5%，2007年完成外貿進出口總額13.27億美元，比上年增長33.8%。其中，進口完成6.


前3世紀，楚國大將莊嶠入滇池地區，建立滇國。前221年，秦始皇統一六國，喺雲南東北部設立郡縣，開埋五尺道自家下嘅曲靖聯繫內地。前109年，漢武帝派將軍郭昌入滇征服西南夷，設立益州郡同埋24個縣，郡治滇池縣，開闢通去緬甸同埋印度嘅商道，又派唐蒙修復擴建五尺道，更名為西南夷道。


唐朝時，738年，洱海地區嘅蒙舍詔部落首領皮羅閣兼併其他五詔，建立南詔國，被唐朝封為雲南王。跟住建都太和城。902年，南詔國權臣鄭買嗣奪位自立，改國號大長和。929年，趙善政滅大長和國，建立大天興，跟住東川節度使楊乾貞滅大天興國，改國號大義寧。


1253年，忽必烈派蒙古軍隊征服大理國，1276年正式建立雲南行省。色目人賽典赤任平章政事，省會中慶路。喺雲南開發重要嘅銅礦同埋銀礦，產量佔全國一半以上。大批色目人及少量蒙古人移居雲南，形成今日嘅雲南回族同埋蒙古族。


1381年，明朝洪武皇帝派大將傅友德、沐英率軍隊攻佔雲南，滅元朝梁王，漢族軍民開始大批移入雲南，從明初到明末，雲南人口由廿幾萬增加到140幾萬。隨住大批漢族人口移民雲南，令雲南嘅經濟同埋文化都有長足嘅進步。


明朝末年，南明永曆皇帝逃亡到雲南。清朝初年，1659年，派平西王吳三桂追捕永曆。1662年吳三桂喺緬甸捉到永曆皇帝，喺昆明絞死。吳三桂駐守雲南。1856年－1873年，雲南迴民以大理為中心建立杜文秀穆斯林政權，幾乎佔領昆明城以外嘅雲南全境。


1938年抗日戰爭期間，付出極大代價嘅滇緬公路修通，成為中國同境外聯繫唯一嘅交通線。1942年有十幾萬中國遠征軍從雲南進入緬甸配合英軍同日軍作戰，日軍擊敗英軍，沿滇緬公路進至惠通橋，隔怒江同中國軍隊對峙兩年。


雲南省地理上嘅一個重要特色，係分佈有37個高原湖泊，令該省成為中國西南部最多淡水湖嘅省。呢啲湖喺成因上多屬於斷層陷落湖。呢啲湖之中，面積30平方千米以上嘅湖泊有9個，最大嘅係滇池，其次係撫仙湖、洱海、星雲湖、杞麓湖、陽宗海、瀘沽湖、程海、異龍湖。


雲南係中國經濟相對落後嘅省份，國內生產總值排名全國第19位，人均國內生產總值排名第29位。該省嘅貧困縣較多。1994年，該省喺貧困線以下嘅人口有700萬，10年後降至286萬。73個縣主要依靠中央政府嘅財政支持。


長期以來，煙草業以佢高額利潤，成為雲南最重要嘅支柱產業。雲南生產嘅烤煙一直係中國生產高級捲煙嘅原料。1987年以後，雲南又成為中國最大嘅捲煙產地，此後十年間，雲南嘅經濟增長速度等五項指標一直位列中國榜首。


漢族佔總人口嘅比重為66.6%。少數民族佔雲南省總人口嘅比重為33.4%，該比例居全國各省級行政區嘅第7位。其中人數最多嘅彝族佔總人口嘅11%，其他比重超過1%嘅民族依次為白族、哈尼族、壯族、傣族、苗族、回族、傈僳族等。


雲南人用漢語嘅西南官話，同鄰近四川同埋貴州較接近。不過，雲南話一種漢語方言喺明代形成，但基礎方言就屬於江淮官話嘅南京話，直至今日，昆明話仍然有唔少地方同南京方言類似，例如經常不分/an/同埋/aŋ/。


回族穆斯林幾乎遍布雲南全境，有大概62萬幾人，清真寺810處。每個回族村莊高高聳立嘅邦克樓係雲南醒目嘅景觀之一。喺元明清三代，1872年大理杜文秀回民政權被鎮壓之前，穆斯林喺雲南總人口中曾經佔有好大嘅比重，並控制該省嘅商業。


喺1949年以後拍攝嘅兩千幾部電影之中，有關雲南少數民族題材嘅電影有150幾部，其中《阿詩瑪》、《五朵金花》、《孔雀公主》喺當時產生咗好大影響。《諾瑪嘅十七歲》、《花腰新娘》、《好大一對羊》等影片獲得大獎，而《千里走單騎》、《神話》、《無極》等影片亦選擇喺雲南進行拍攝。


雲南嘅第一條鐵路唔係通去中國其他省份，而係由昆明通往越南港口城市海防嘅滇越鐵路，呢個係一條由法國工程師設計嘅窄軌鐵路，1910年通車。此後，「鐵路唔通國內通國外」曾經長期被列為「雲南十八怪」之一。直到1960年代中國開始三線建設後，雲南省至陸續修建貴昆鐵路、成昆鐵路，同全國鐵路網相連。


公路係雲南省省內交通嘅主要方式。所有縣城都有通去昆明嘅全天候公路，所有鄉鎮都通公路。2005年尾，該省嘅公路總里程達到16.7萬千米，居中國各省第一位。其中已經建成嘅高速公路1421千米，包括昆明經大理到保山、昆明到墨江、昆明到曲靖、昆明到石林。


康定一帶，元朝時係土官所治。設長河西千戶、長河西招討司。大明係正魚通各土司之地。永樂五年正式敕封「長河西魚通寧遠宣慰」司，世襲其職，管長河西、魚通、寧遠。崇禎十二年固始汗部喺土司境設置營官，形成營官、土司雙重統治。


現時康定縣分三鎮十八鄉。鎮有爐城鎮、姑咱鎮、新都橋鎮。鄉有雅拉鄉、時濟鄉、前溪鄉、捨聯鄉、麥崩鄉、三合鄉、金湯鄉、捧塔鄉、沙德鄉、貢嘎山鄉、普沙絨鄉、吉居鄉、瓦澤鄉、呷巴鄉、甲根壩鄉、朋布西鄉、塔公鄉、孔玉鄉。


喺唐朝嗰陣西安已經係國際化大都會，成日都有外族人嚟西安定居。韓愈就曾經話「長安米貴，居大不易」，係因為太多人湧入西安嚟工作。但係由於西安屬內陸，氣候冇咁好，加上安史之亂後唐朝成日打仗，結果越嚟越殘破。


台灣原住民係已知最早居住喺台灣嘅現代人類，各部族散居台灣，未有建立統一治理架構。中國古書上，三國時期孫權派兵到夷州嘅記載，最早係由對台灣歷史研究有顯著貢獻嘅日治時期日本學者依能嘉矩，喺著作《台灣文化志》中，推斷佢所描繪嘅「夷州」應該係而家嘅台灣。


1895年清廷喺中日甲午戰爭戰敗，中日雙方簽訂馬關條約，將台灣及澎湖割讓日本，兩地成為日本殖民地，進入日治時期。日本將殖民地劃分為五州三廳。日治時期，台灣亦叫做高砂國、高山國等。日本帝國係第一個有效統治整個台灣島嘅政權。


臺灣省下設新竹縣、苗栗縣、彰化縣、南投縣、雲林縣、嘉義縣、屏東縣、宜蘭縣、花蓮縣、臺東縣、澎湖縣11個縣同埋基隆市、新竹市、嘉義市3個市。雖然新北市、臺北市、高雄市、臺中市、臺南市、桃園市亦喺臺灣境內，但6個都係「直轄市」，並唔隸屬臺灣省。


「省主席」係臺灣省最高行政首長，1991年以前一直負責臺灣省內事務，由民國政府任命。1994年，首次舉行臺灣省省長直接民選，由宋楚瑜當選。不過，由於中華民國自由地區同埋臺灣省土地面積同人口高度重疊，有行政區劃同職權過度重疊嘅問題），1997年中華民國憲法修整後，臺灣省政府被虛級化，臺灣省改由中華民國行政院直接管理。


雖然依官方講法，噉做目的係整合政府組織，提升行政資源運用，但唔少人認為噉做係當時中華民國總統李登輝削減宋楚瑜嘅手段之一。亦有觀點認為，凍省係因為中華民國憲法增修條文嘅相關規定，臺灣省組織被大量精簡，功能亦大幅萎縮。


2019年1月1號，福建省政府行政組織同業務移交行政院金馬聯合服務中心辦理。臺灣省諮議會行政組織同業務移交立法院中南部服務中心辦理，議會相關檔案、公報、議事錄、地方自治事務研究發展等任務就移交國史館臺灣文獻館。


中華民國政府喺民國三十八年遷臺後，國家機構及臺灣省省會都設喺臺北市。為防範中國人民解放軍渡海轟炸臺北而癱瘓中樞，民國四十五年「中央政府」着手疏遷計畫，規劃將台灣省政府、臺灣省議會同故宮遷移至臺中縣霧峰鄉坑口村，起辦公及宿舍群，作為戰時指揮中樞，並命名為光復新村。


中興新村由美國援助撥款，借鏡英國「花園城市」概念，係規劃完善嘅辦公同住宅合一嘅田園式行政社區。中興新村亦係台灣第一個採用污水同雨水分離下水道設計嘅社區。中興新村營盤口部份，由北至南稱為「光輝」、「光華」、「光榮」、「光明」，營盤口以北稱為「營北」，合稱「中興五里」。


呢個首都有蒙古國最大嘅機場成吉思汗國際機場。由於蒙古國係內陸國家，1991年8月26號，中國大陸同蒙古喺烏蘭巴托簽署《關於蒙古通過中國領土出入海洋和過境運輸的協定》，指定天津港係蒙古人民共和國貨物通過中華人民共和國國領土出入海洋嘅港口，烏蘭巴托貨物可經二連浩特到天津港做海運運輸。


省係一個行政區級別，而家係中華民國同中華人民共和國嘅一級行政區。佢亦係一啲國家，例如加拿大，嘅一級行政區。但「省」唔一定係一級行政區，法國同意大利嘅「省」，就係二級行政區。亦唔係所有國家都有稱為「省」嘅行政區。


其中有15個地級市因為發展得好有影響力，就升級爲副省級市，亦即啲權多過尋常嘅地級市。不過石家莊、鄭州作爲最大嘅地級市，佢哋嘅人口都接近甚至超過好多嘅副省級市。此外重有副地級市，佢哋原本係縣級市，但係因爲發展得好，亦有相當接近地級市嘅權限。


喺公路方面，中山高速公路喺本線設有頭份交流道、造橋收費站、苗栗交流道、三義交流道，另規劃有頭屋交流道、銅鑼交流道。福爾摩沙高速公路就有西濱交流道、竹南交流道、後龍收費站、大山交流道、後龍交流道、西湖服務區、通霄交流道、苑裡交流道，另外計劃嘅有西湖交流道。


屏東縣係臺灣最南邊嘅縣，面積2775 km2，人口約莫87萬，下轄1市、3鎮、29鄉，縣治喺屏東市。面向南中國海，同菲律賓隔住條巴士海峽，地處熱帶地區，富有熱帶嘅風情，屏東原住民同菲律賓南島語系民族有深厚嘅血緣關係，兩地語言及傳統歌曲亦非常相似。


而家臺中市有29區，係由原臺中市嘅8個區同埋原臺中縣嘅3個縣轄市、5個鎮同13個鄉改制而來，市政府喺西屯區。和平區係全市面積最大嘅市轄區、全國第四大嘅第三級政區，而中區就係全國面積最細嘅政區，唔到1平方公里。


臺南建城至千禧年後有將近四百年嘅歷史，一路有著臺灣「文化古都」嘅美稱，擁有國定古蹟22處，係全台灣之冠，仲有直轄市定古蹟116處，歷史建築61處，極富歷史意義同考古價值，係臺灣歷史上珍貴嘅「有形文化資產」。


臺南市入邊設有國家公園一處、國家風景區二處。其中台江國家公園同雲嘉南濱海國家風景區都喺西側沿海，以沙洲同濕地保育、製鹽文化做主。西拉雅國家風景區喺東側山麓地帶，境內有西拉雅族原住民文化、溫泉，同埋豐富嘅自然景觀。


「二寮日出」係近來新興嘅景點，喺市中心東郊嘅左鎮區二寮，車程要大概一個鐘，海拔得 260m 。由於當地係白堊地質，熱頭出來陣水氣極易蒸發，一般可見到雲海繚繞喺崎嶇嘅白堊地形，稱譽係「臺灣最低海拔嘅雲海」，每朝都會吸引到唔少龍友去攞景。


而呢度一帶考古發現到嘅左鎮人，係宜家臺灣出土嘅最早人類遺跡， 據推測大概有2萬到3萬年嘅歷史。另外亦發現過海洋、陸地生物化石，有古象、古鹿、完整嘅犀牛化石、鱷魚、鯊魚、貝類、珊瑚等，有成立埋左鎮菜寮化石館收藏呢啲古物。


其它自然景點有日治時期全臺唯一熱帶實驗林嘅臺南公園，榮獲過全球卓越建設獎嘅巴克禮紀念公園，畀內政部評選做「國際級濕地」之一、有著豐富河口生態資源嘅四草濕地紅樹林保護區，仲有臺南都會公園、砂岸地形嘅黃金海岸等。


喺七股區嘅黑面琵鷺生態保護區係野生動物嘅重要棲息之地，保護區嘅面積有300公頃。每年10月到第年5月，季節性候鳥黑面琵鷺就會由北方飛來臺南市七股區呢頭避寒過冬。每年落腳七股渡冬嘅黑面琵鷺有成千隻打上，喺2010年11月28號嘅普查數據顯示有1671隻，呢個數字係佔全世界過半嘅黑面琵鷺，係全世界黑面琵鷺最重要嘅渡冬地之一，而喺10月到第年4、5月，都係遊客觀賞黑面琵鷺嘅最佳時期。


其他旅遊景點仲有鹽田曬玉、太康隧道 、西口桃源、嶺梅映雪、曾溪飛鷺、菱田舟影、蓮海飄香、新化浴翠、尖山煙雨、走馬踏青、虎埤冷月、南鯤香潮、臥堤迎暉、麻豆迎王、曾文煙波、關嶺覽勝、南化寶光聖堂、草山月世界、七股潟湖、梅嶺休閒農業區、關子嶺、池王府）、月津港、鹽水護庇宮、水晶教堂、南元農場、尖山埤江南渡假村同烏樹林休閒農場。


臺南夜市頗富盛名，二戰後最出名嘅係民族路夜市，不過後因民族路拓闊工程，商戶就轉移咗去小北商場同舊沙卡里巴等地，而千禧年後所發展嘅大型夜市，知名度至高嘅有花園夜市、大東夜市、武聖夜市呢啲，更有「大大武花大武花」嘅夜市口訣。


臺南市對外嘅城市交流自1965年開始，至2018年10月喺世界各地共締結咗29個姐妹城市、13個友好城市。亦同臺灣省澎湖縣、日本仙台市同美國亞利桑那州州政府訂有友好或交流協議。並同5個城市簽署智慧城市合作備忘錄。


中華民國政治由1912年創建中華民國政府開始計，喺中國大陸經歷咗南京臨時政府、北洋政府同國民政府，喺1948年行憲，1950年政府搬去臺灣地區。而今中華民國係一個共和國，立法院、總統都係由民主選舉產生，實現多黨制議會民主。


中華民國外交係指中華民國嘅外交關係。中華民國外交曾經風光過，多數國都曾經同佢建交過，不過自從1971年中華民國被逼退出聯合國之後，外交關係就開始衰落，地位逐漸畀中華人民共和國取代，1979年美國同中華民國斷交亦係重大打擊。


圖瓦盧群島響公元前1世紀就有人喺度住。1568年被西班牙嘅探險家發現，但除咗奴隸販賣者同迷捕鯨者偶然登陸，歐洲人並無響島上殖民嘅計劃。1892年連同吉爾柏特群島成為咗英國嘅保護地吉爾柏特及埃里斯群島。


瑙魯位於西太平洋赤道以南大約42公里，係一個橢圓形嘅珊瑚島。海拔30米嘅海岸帶係瑙魯全國唯一嘅農業區。全個島有60%俾磷酸鹽覆蓋，無河，西南部有一個鹹水湖叫部亞達礁湖。瑙魯曾經係太平洋三大磷礦石生產地，因為噉，瑙魯政府響1960年代去到1970年代初曾經自誇人均收入係所有主權國之中最高嘅，但係家陣島上所有礦產已經耗盡。


梵蒂岡城國，由羅馬天主教教廷統治，係世界天主教嘅中心，同埋宗座所在地。佢位於意大利首都羅馬城西北角嘅高地上，係世界上最細嘅國，面積只得 0.44 平方千米，人口 1380 人，成日住響度嘅人口得 540 人。


教廷係教宗以及佢嘅顧問嚮向全球各地嘅羅馬天主教會發出指令時所用嘅正式名，係全球羅馬天主教會嘅「中央政府」，教廷享有主權國一樣嘅地位，可以以主權國嘅身份簽訂國際性條約或加入國際組織。教皇授權主教委員會負責管理梵蒂岡嘅日常事務。


梵蒂岡可以以主權國嘅身份向其他主權國派出外交使節，亦可以接受由其他國派出嘅外交使節。但係由於國面積太細，別國派往梵蒂岡嘅外交使節一般都嚮羅馬設大使館。噉樣做所造成嘅一個幾得意嘅結果係，意大利駐梵蒂岡嘅大使館係設嚮本國境內嘅。


梵蒂岡嘅無工農業，自然資源都冇。財政收入主要靠旅遊、郵票、出租不動產、特別財產款項嘅銀行利息、梵宗教銀行盈利係嚟自送畀教宗嘅貢款以及教徒嘅捐款等。梵蒂岡嚮北美、歐洲多個國有幾百億美金嘅投資，其資本滲透到意大利眾多嘅經濟部門，特別係銀行信貸同不動產系統，僅地產一項就高達 46 萬幾公頃。


1970年代中期以來，喺西方經濟危機嘅衝擊之下，梵蒂岡面對嚴重嘅財政困難，特別係銀行投資失誤同增加梵工作人員人工之後，財政年年都有赤字。1994年梵蒂岡財政盈餘 41.2 萬蚊美金，收入 1.7428 億蚊美金，支出 1.


梵蒂岡城本身就係一件偉大嘅文化瑰寶，城內嘅建築好似聖伯多祿大殿、西斯廷教堂等都係世界上重要嘅建築作品，包括咗波提切利、貝爾尼尼、拉斐爾、米高安哲羅嘅作品。梵蒂岡都擁有一個館藏豐富嘅圖書館，以及一個博物館，專門收藏具有歷史、科學同文化價值嘅藝術品。


梵蒂岡嘅日常生活具有濃厚嘅宗教色彩，每逢星期日，聖伯多祿廣場天主教徒聚集，中午 12 點，隨著教堂鐘聲響起，教宗就會喺聖伯多祿大教堂樓頂正中嘅窗出現，向教徒發表演講，梵蒂岡嘅瑞士衛隊每年5月6號嚮聖達馬索院舉行宣誓儀式，誦念 5 個幾世紀來一直未改過嘅誓詞，祈求上帝保佑自己圓滿完成任務，效忠教宗可以獻出自己嘅生命。


聖文森特格林納丁斯，係加勒比海一國，位於細安地列斯群島南部，面積389平方公里，其中聖文森特島344平方公里，首都京斯鎮，2017年人口11萬，通貨用東加勒比元，現任總督Susan Dougan喺2019年8月1號上任。


國立故宮博物院，簡稱臺灣故宮或臺北故宮，別名中山博物院，係臺灣最具規模嘅博物館以及臺灣八景之一，亦係古代中國藝術史同漢學研究機構。館舍位於臺北市士林區，一年可接待超過614萬人次訪客，曾位列2015年全球參觀人數第六多嘅藝術博物館。


國立故宮博物院係隸屬於中華民國行政院嘅中央二級機關，故宮院長為特任官，視同部會首長。佢嘅前身係成立於京兆地方紫禁城外廷嘅古物陳列所，1925年10月10日喺紫禁城內廷另外組織咗故宮博物院，後來因為抗日戰爭爆發輾轉遷移至南京市同四川省等地，古物陳列所於第二次世界大戰後裁撤併入國立中央博物院籌備處。


隨後第二次國共內戰衝突導致時局再陷動盪，包括國立北平故宮博物院在內嘅6個機構於是喺1948年11月10日決定搬去臺灣，幾經改組易名，最終由國立北平故宮博物院同國立中央博物院籌備處合併為國立故宮博物院，1965年11月12日喺臺北現址復院開幕。


藏品時間跨度涵蓋新石器時代至今長達8,000年，各類藏品分別交由器物處、書畫文獻處同南院處等3個策展部門管理，當中以長篇銘文嘅青銅器、古代早期嘅名家書畫、善本古籍同官窯瓷器等蒐藏最具影響力。展廳內係按照文物類別以編年方式系統性地陳設7,000件展品，器物類展件相隔半年至2年輪換一次，書畫同圖書文獻類展件為每3個月定期更換。


中華民國成立後，臨時政府同清廷達成《清室優待條件》協議，允許用外國君主禮節對待退位後嘅清朝宣統皇帝溥儀，並供給歲用400萬銀圓，皇族同佢哋嘅下屬可以暫時居住喺紫禁城內廷，於是溥儀宣布退位。後來金紹城在內務部總長朱啟鈐任內提議籌備古物陳列所，內務部便指派楊乃庚同治格等人會同清室內務府人員，將熱河避暑山莊同盛京行宮內3,150箱約234,100餘件文物分13批移至紫禁城外廷。


清室小朝廷同共和制並行與現實多所牴觸，且歲幣虛耗國庫，於是黃郛攝政內閣同溥儀商定《修正清室優待條件》，後由京畿警衛司令鹿鍾麟奉命將廢除皇帝尊號嘅溥儀逐出紫禁城。同年11月20日，以委員長李煜瀛為首嘅清室善後委員會成立，由10名政府代表、5名清室代表，京師警察廳、高等檢察廳同京兆教育會各派1名監察員共同議定《點查清宮物件規則》，並分組會同專家及事務員嚴加執行點查同登錄宮內文物嘅工作。


關東軍發動918事變佔東北後，國民政府著手文物南遷計劃。隔年，關東軍攻陷熱河且進逼北平，故宮博物院理事會決議古物南運，將院藏文物精華立即裝箱並捆紮好。隨後李宗侗先行至南京籌備，經請示代理行政院院長宋子文，決定文物落腳上海。


隨後馬衡、袁同禮、沈兼士及俞同奎等人各押一批運抵，至5月15日止，共有5批文物抵上海，分別來自故宮博物院13,491箱、古物陳列所5,415箱、頤和園640箱與國子監11箱，合計19,557箱。同時又另外在英租界四川路向業廣公司租咗一層倉庫，南遷各單位人員隨後於文物存放地點就近承租數棟公寓作為宿舍同辦事處，並喺上海辦事處主任歐陽道達帶領下持續對南遷文物清點同重新審定編目的工作。


國立中央博物院籌備處喺1935年4月收到南京市政府函復後，主體建築6月初便動工興建，11月1日起施行《國立中央博物院籌備處暫行組織規程》。同年，國立北平故宮博物院著手籌劃倫敦「中國藝術國際展覽會」參展事宜。


朝天宮庫房新建工程接著喺1936年3月展開。國立中央博物院籌備處稍後喺4月15日成立理事會，會中擬定通過《國立中央博物院理事會議事細則》同《國立中央博物院各館組織暫行通則》，由教育部會同中央研究院聘請咗13名理事，選出蔡元培為理事長，傅斯年為秘書。


同年7月，國立歷史博物館所屬南遷文物併入國立中央博物院籌備處。存放上海文物喺12月17日全數遷入朝天宮地庫，並於第二年嘅1月1日成立國立北平故宮博物院南京分院，北平同上海兩辦事處隨即撤銷。之後因為抗日戰爭全面爆發，敵機對南京頻繁轟炸，國立中央博物院籌備處工程被迫喺8月底停工。


行政院喺1939年7月頒布《抗戰損失調查辦法》同《抗戰損失查報須知》，展開被劫文物嘅調查蒐證作業。中華民國教育部接著喺1945年11月1日成立清理戰時文物損失委員會，由主任委員杭立武、副主任委員李濟同梁思成等18名政府與學界代表組成，負責二戰後公私文物封存同清理等歸還物主嘅工作。


12月27日，莫斯科外長會議決議由11個同盟國共同組成遠東委員會，主導軸心國歸還掠奪文物政策。李濟同張鳳舉等人隔年初便以盟國對日委員會中華民國代表團顧問及專門委員名義赴日本追查、交涉並索回部分珍貴古物，中華民國駐日本代表團為此都喺9月25日成立日本賠償及歸還物資接受委員會統籌相關事宜。


首批772箱文物由李濟、莊嚴同譚旦冏等9名人員從南京下關押運中鼎艦喺12月26日抵基隆港，隔天清晨改裝火車運至楊梅通運公司嘅楊梅倉庫存放。次批3,502箱文物由那志良、吳玉璋、梁廷煒、昌彼得、李霖燦、高仁俊、索予明等12名人員押運招商局海滬輪運抵基隆港。


遷臺期間，杭立武曾令喺北平嘅馬衡院長將留置於當地嘅精選文物分批空運南京，但馬衡藉故推托以致一箱都冇運出。最終因戰爭形勢突變僅運咗3批文物，包括國立北平故宮博物院同國立中央博物院籌備處在內嘅6個機構，計有5,522箱文物。


1949年8月31日，中央文物聯合保管處同中華教育電影製片廠合併為國立中央博物圖書院館聯合管理處，隸屬於中華民國教育部，由部長杭立武兼任主任委員。最初設址於臺中糖廠旁嘅香蕉市場對面，其後，聯管處撥款新臺幣41,200元喺臺中縣霧峰鄉吉峰村北溝山麓承租面積104,337平方公尺農地，再以新臺幣49萬餘元委由泰基工程司進行整體規劃，新建3座文物庫房、1棟辦公室同U字形防空坑道等，並喺1950年4月13日開始遷入。


5月10日公布《國立故宮中央博物院共同理事會組織規程》，理事會稍後喺7月17日成立，21名理事推定李敬齋為理事長，王世杰、朱家驊、傅斯年、羅家倫、丘念台、余井塘同程天放等人為常務理事，杭立武理事兼任秘書。


之後受亨利·魯斯邀請到華府、紐約、波士頓、芝加哥同舊金山等5個城市舉辦「中國古藝術品展覽」，間接影響咗美國學術界對於中國藝術嘅研究同評價，接著喺1963年與密芝根大學安娜堡分校合作成立中國相片檔案中心，為兩院嘅書畫同器物進行相與幻燈片拍攝，作為美國各大學同研究機構對古代中國藝術史有系統研究嘅基礎。


北溝文物陳列室受限於展示空間狹隘且所處地點偏僻，社會教育功可以無法有效發揮，加上簡陋館舍難敵雨水滲入庫房嘅危害，兩院共同理事會於是喺1959年12月7日常務理事會提議於臺北興建現代化博物館，由兩院共同理事會理事長王雲五經請行政院院長陳誠同意撥款新臺幣6,200萬元興建，隔年9月便設立兩院遷建小組展開新館籌備工作。


1965年8月16日公布《國立故宮博物院管理委員會臨時組織規程》，國立故宮中央博物院聯合管理處人員同其文物編入國立故宮博物院，並恢復建制隸屬於行政院。管理委員會主任委員王雲五喺後續召開嘅會議中通過蔣復璁為院長嘅人事案，又選定於11月12日孫文百歲冥誕喺臺北市士林區外雙溪流域現址開幕，時任總統蔣中正為此題署咗「中山博物院」門額，廳內並設置孫文銅像作為紀念。


杜正勝喺2000年5月20日繼秦孝儀接掌國立故宮博物院後，隔年7月向行政院提報故宮新世紀建設計劃，其中包含以亞洲藝術文化為概念嘅南部院區籌建規劃，藉此將蒐藏視野同研究範疇擴及亞洲各個文明，都讓高度集中於臺灣北部嘅文化資源透過分享可以縮小南、北部文化權嘅差距，且擴大展覽面積有助於提高藏品陳展數量同紓解北部院區展廳過度擁擠嘅人潮。


游錫堃內閣先後喺2003年1月3日同隔年12月15日核定此案設址於嘉義縣太保市蒜頭糖廠蔗田用地與國立故宮博物院南部院區籌建計劃，之後納入挑戰2008國家發展重點計劃國際藝術及流行音樂中心政策一環。蘇貞昌內閣於2007年1月17日提出將《國立故宮博物院組織法》第1條嘅蒐藏「中國古代」文物改為「國內外」文物，遭到立法院否決。


2008年1月16日行政院發布《國立故宮博物院組織法》，同年3月7日核定《國立故宮博物院處務規程》，3月13日起施行嘅規程第5條中，即增設南院處。之後，國立故宮博物院南部院區籌建修正計劃於2010年10月22日核定，喺歷經杜正勝、石守謙、林曼麗、周功鑫同馮明珠等5任院長接續推動籌備後，於2015年12月28日試營運，自此形成國立故宮博物院組織架構下，擁有位階平行嘅北部院區同南部院區2座展覽場域。


從2001年嘅數位先導計劃開始，國立故宮博物院陸續參與咗國家科學委員會多項專題研究計劃以及數位典藏與數位學習國家型科技計劃，讓教育資源可以透過多媒體數碼藝術呈現同文化創意產業應用等方式，突破實體展覽場域限制而更貼近大眾。


繼又參考美國博物館協會同巴黎大皇宮博物館聯會等機構喺各種類型授權業務嘅經營模式，於2006年援用文化資產保存法第69條制定收費標準，帶動整體營收增長，包括權利金、衍生性商品販售、餐飲業務同各界捐款等在內嘅2014年度歲入為新臺幣25億5,526萬3,950元，門票收入約佔21.


國立故宮博物院從2007年7月起，搭配故宮週末夜表演活動於夜間開放參觀，後來整體開放時間隨著參觀人數逐年攀升而拉長，2016年計有614萬2,892人次造訪為歷年新高。除咗提供專人導覽解講、弱勢社群嘅視障同手語導覽、針對兒童嘅標準漢語及英語語音導覽，一般民眾有標準漢語、英語、日語、韓語、粵語、泰語、越南語、印度語、西班牙語、法語、德語、臺語同客語等語言嘅語音導覽，以及配合各項展覽所建置嘅「帶著故宮走」與「故宮常設展」等多款APP服務可選擇。


第一行政大樓面積12,496平方米，喺1984年3月啟用後，除咗瓷器品項仍貯於山洞庫房外，其餘藏品陸續都移置行政大樓地下室自動化嘅庫房內，正館展廳都全面建立起防火、防震、防盜同恆溫、恆溼等管控措施。1996年4月啟用開放嘅圖書文獻大樓面積13,814平方米，大宗善本古籍同檔案文獻改貯藏於此。


國立故宮博物院位於嘉義縣太保市現址嘅南部院區，佔地約703,334平方米。博物館主體建築最初係由建築師安東尼·普里達克喺2004年11月24日嘅國際競圖中獲得設計主導權，國立故宮博物院南部院區籌建計劃稍後喺12月15日核定。


不過，其後遭特別預算凍結，執行階段又先後發生景觀同建築顧問等標案違約終止契約所衍生嘅履約糾紛，以及莫拉克颱風沖毀院區部分基地土堤造成損害等諸多問題，致使計劃一再延宕而做通盤檢討修正。2010年10月22日修正計劃核定後，同年12月23日改委由中華民國內政部營建署代辦興建相關工程，並結合民間企業資源，分期建設院區。


首期約200,000平方米嘅博物館區相關工程，包括軟體建置計劃在內嘅整體工程預算約新臺幣79.33億元，博物館主體建築核定興建面積59,958平方米，首期開發面積為38,413.07平方米。由姚仁喜領軍設計監造嘅博物館主體建築工程同長度141.


皇家舊藏奠定國立故宮博物院蒐藏嘅基礎，包括庋藏於原國立北平故宮博物院嘅597,556件文物、國立中央博物院籌備處嘅11,865件文物同國立北平圖書館嘅21,602件文物，另有日本戰後歸還嘅1,275件文物同司法行政部移交嘅73件日偽司法機關印章，以及按《故宮文物藝術發展基金收支保管及運用辦法》同《國立故宮博物院藏品徵集辦法》規定，經由該院研究人員同外聘委員循預審、初審及複審等程序審查同意徵集與蒐購嘅各項文物。


管理委員會自1989年起邀集45名學者同專家組成委員小組，對該院所藏文物做全面嘅詳載登錄尺寸、重量同狀況，並附編號標籤，拍照建檔以利日後辨識，至1991年5月完成《民國79年度清點清冊》。第三次全面盤點邀請72名學者同專家結合數位化建檔於2012年4月27日完成。


各類藏品截至2021年9月30日為止，有書畫13,763件、銅器6,241件、陶瓷器25,595件、玉器13,478件、漆器773件、琺瑯器2,520件、緙繡308件、織品1,626件、雕刻666件、文具2,379件、錢幣6,953件、雜項12,495件、善本書籍216,507件同檔案文獻395,551件等，總計698,855件珍藏。


國立故宮博物院藏有9世紀中期以降持續至當代嘅繪畫作品，形式上多為可懸於廳堂嘅水墨畫掛軸。各種類型題材嘅水墨畫作以畫家模擬物象再現真理，走向內心自我投射嘅10世紀晚期至14世紀山水畫對東方人文思想尤具啟發，都係風景畫發展過程中重要里程嘅見證。


此外，由宋太祖趙匡胤以降歷朝宮廷畫家奉命繪製嘅159幅帝王同59幅皇后肖像畫，以及202幅先聖名臣人物畫像，形象生動傳神之外，都係研究《宋史》、《元史》同《明史》所載皇室衣冠妝飾同奉安祭祀禮制等方面嘅參考依據。


國立故宮博物院藏有7世紀以降持續至當代嘅書法、法帖同拓片，這之中嘅古代作品喺漢字文化圈係書寫記事同彰顯書法家與知識分子學養品德嘅具體象徵，其中有唔少為書法學習者所取法，對於歷來書風發展嘅軌跡同鑑別蒐藏嘅品味都可以有一個脈絡可循。


古籍主體部分係原北平圖書館甲庫善本藏書，皆爲珍稀古籍。呢部分古籍曾喺二戰中暫存美國國會圖書館至1965年交還臺北中華民國政府。暫存期間，美國國會圖書館曾將呢啲古籍攝製成微縮膠捲。這批膠捲售賣畀世界各大圖書館。


國立故宮博物院藏有1,900餘件喺青銅時代被視為王權合法性依據同階級身分象徵嘅宗廟彞器，呢啲前16世紀至前3世紀中期嘅先秦銘文青銅器多半係已經過除鏽上蠟處理嘅熟坑青銅器，為金石學家探究上古史嘅第一手資料同書法家研習大篆嘅文本。


1566。此外，仲有購藏同受贈自彭楷棟舊藏嘅438件亞洲各地金銅佛像，似係著袒右肩式僧衣結跏趺坐於仰覆蓮瓣嘅須彌座上，左、右手分別握衣角同施無畏印，下層臺座嘅前、後及兩側分別有2隻回首立雕獅子、55字題記與供養人浮雕，另鑄嘅背光正面內、外圈分別雕有7尊佛像及Ｕ形火燄紋，背面有佛誕生、初轉法輪同《維摩詰經·文殊問疾品》等場景嘅477年青銅鍍金〈釋迦牟尼佛坐像〉。


相較於國立故宮博物院所藏新石器時代仰韶文化嘅〈彩陶立梟罐〉同龍山文化嘅〈黑陶高足杯〉各自展現初民對窯燒技術嘅掌握同功可以需求上嘅差異，陪葬品形式存在於古代喪葬文化中嘅西漢〈黑陶繭式壺〉同唐朝〈灰陶加彩仕女俑〉等陶器，以及邢窯〈白釉玉璧足茶碗〉、五代時期嘅越窯〈秘色青瓷洗〉、翡色釉裡帶有透明質感嘅高麗〈青瓷花形缽〉同江戶時期描繪仙人乘錦鯉喺海上遨遊嘅伊萬里金襴手樣式有田窯〈五彩琴高仙人碗〉等瓷器典藏，宋朝以降五大名窯瓷器、明朝官窯瓷器、盛清畫琺瑯同洋彩瓷器等10世紀中期至19世紀供皇家御用嘅官窯瓷器係該院藏瓷特點。


唐玄宗同宋真宗喺帝國承平時期先後於725年同1008年舉行封禪典禮，喺社首山築壇祭祀地只儀式中各自所使用嘅祝禱文隸書〈禪地祇玉冊〉，以及附有52件飾有龍鳳紋同卷雲紋玉匱嵌片嘅楷書〈禪地祇玉冊〉，都係可以補足《舊唐書》、《新唐書》、《宋史》同《宋會要》等史籍闕漏並刊正傳訛嘅實物文獻。


立委陳以信爆料指，2021年2月國立故宮博物院進行「數位典藏」及清查時，有員工不慎打破清代龍紋碗，故宮院長吳密察下令掩蓋此事。2022年5月，故宮再次摔破青花瓷器，當局一度隱瞞。2022年10月31日，故宮博物院向立法院遞交咗初步調查報告，報告顯示導致文物毀損嘅可可以原因包括，關上儲存文物嘅鐵箱時，因人為施力按壓或空間縮減導致文物碰撞，或係之前就有肉眼無法睇見嘅暗傷或裂璺。


和平紀念日，訂立於每年嘅11月11號，紀念響第一次世界大戰、第二次世界大戰同其他戰爭中犧牲嘅軍人同平民。第一個和平紀念日喺1919年喺大英帝國舉行，原本叫「停戰日」，喺1919年11月7號由時任國王佐治五世創立，紀念1918年11月11號上晝11點，德意志帝國代表喺康邊停戰協定簽字結束第一次世界大戰。


第一次世界大戰喺1914年爆發既時候，士兵喺歐洲既比利時掘戰壕。第二年戰壕同埋周圍既農田同埋荒野都生咗鮮紅既虞美人花海，所以紅色既虞美人花就象徵咗為戰爭而犧牲既人。呢種情景，可以喺加拿大士兵約翰·麥克雷既詩《在法蘭德斯戰場》既描述領略到。


紅色虞美人花突然出現既真正原因係，花既種籽深埋咗喺地下，進入休眠狀態。士兵喺比利時既法蘭德斯掘戰壕既時候，將啲種籽翻咗上地表，加上1915年比利時既春天比往年暖，因為天氣適合，所以佢哋就發芽、生長、開花。


而戴小紅花呢個傳統係喺第一戰結束後既1921年喺英國開始。嗰年，英國陸軍少校佐治·豪森同退伍軍人組織「英國皇家軍團」建議，每個成員都應該做一啲紅色紙花，分發俾公眾，一嚟可以紀念戰爭犧牲咗既人，二嚟可以籌錢去接濟啲處境困難既退伍軍人同埋佢哋既家屬。


事件由1947年2月27號喺台北市一單私煙查緝糾紛引起，觸發2月28號台北市民請願、示威、罷工、罷市。同一日又發生公署衛兵槍擊請願民眾，結果單嘢由請願懲兇變成對抗公署，最後激化到省籍衝突。抗爭同衝突喺幾日內蔓延到全台灣，令原本單純嘅治安事件演變為社會運動，最終導致官民之間武裝衝突，同埋台灣當地人同大陸人之間嘅族群衝突。


雖然雙方喺重慶談判後達成初步共識，但由於兩黨間互相敵視以久，缺乏根本信任，以及蔣介石對於雙方力量對比同埋國內國際形勢嘅判斷存在偏差。國民政府最終都係決定以武力消滅共產黨勢力。於是中國最終陷入第二次國共內戰嘅泥沼。


1947年之後，由於國民政府嘅財經政策失當、官員貪污腐敗問題嚴重、東北地區戰略失誤，軍事指揮上嘅全局戰略失誤，以及國軍內部派系鬥爭，缺乏協調作戰精神等諸多因素，國軍喺戰場上逐漸陷於被動，並開始呈現崩潰跡象。


喺接管各日本佔領區之後嘅中國經濟，由於維持國共內戰嘅龐大軍需，以及光復初期國民黨官員嘅腐敗叢生，加上政府相關管制政策不當，以致於民生物資不足，通貨膨脹極之嚴重。喺中國大陸地區，中央銀行先後發行嘅法幣，金圓券幾近崩潰。


因為經濟崩潰以及台灣省行政長官公署內部嚴重貪污問題，重有政府喺官職同其他方面對中國大陸人同埋台灣當地人有不平等對待，造成相當嚴重嘅社會問題，當時位居知識領導者嘅文化界同埋學生展開要求民主及經濟改革嘅活動。


第二次世界大戰期間美軍空襲台灣，重創台灣產業，導致戰後台灣農業產值得返1937年嘅49%，工業產值更加唔到33%。重有啲學校、商店、工廠、醫院、鐵路、發電廠等建設都因為戰火而嚴重破壞，重建工作困難。加上日本政府停止台灣人申請儲蓄金歸還，搞到啲債券變晒做廢紙，造成金融物價秩序混亂。


唔止，官方一方面將原本屬日本人同殖民政府嘅財產，直接收為私有，重拆裝賣去中國大陸。另一方面又延續日本殖民政策，壟斷台灣嘅經濟，重利用各種關係排擠民營公司。由於日治時期台灣人都當「煙酒專賣局」、「台灣製糖會社」呢類公司係日本殖民制度象徵，所以產生「以前受日本人欺負，現在受中國人欺負」嘅感覺。


日本政府直到1945年5月先實施義務兵役，但喺之前1942年1月日本政府已經實施緊志願兵役，雖然台灣人有權選擇唔參戰，但都出現踴躍投軍現象，1943年自願提出申請人數重多到去60萬以上，好多大陸人因為咁遷怒台灣人。


二二八事件期間，由官民組成嘅處理委員會，本身根本係各種派系勢力鬥爭地，跟陳儀嚟台灣嘅國民黨各個派系，分為政學系、孔宋系統、軍統、CC派、三民主義青年團等五大派系，基本上政學系同中統唔夾，而CC派旗下嘅中統亦一直想奪取政學系出身嘅陳儀政權，柯遠芬為首嘅軍統派就立場模糊。


話說喺1947年2月27號，「台灣省專賣局台北分局」查緝員傅學通、葉得根、盛鐵夫、鍾延洲、趙子健、劉超群等六條友同四個警察，喺台北市天馬茶房前，見到有一個40歲嘅女人林江邁正喺度販賣私煙，查緝員走去沒收晒林婦賣緊嘅煙同身上所有嘅錢。


雖然林婦表示因有仔有女，家計困難，重跪地求饒，但係查緝員一於話之你，搞搞吓令周圍越聚越多民眾睇嘢，之後林江邁畀查緝員用槍柄公然扑佢個頭。見到咁，民眾立臖過火屎，重將查緝員包圍，傅學通等人開槍警告，點知失手射死咗一個叫陳文溪嘅市民。


隔日2月28號，因為前一日事件，台北市部分地區展開罷工、罷市，好多市民除咗走去肇事查緝員所任職嘅專賣局分局抗議之外，重要求公賣局分局長歐陽正宅下臺負責。喺群眾抗議中發生零星焚燒事件，重造成一個警察死亡。


之後抗議群眾集結喺台灣省行政長官公署門口請願示威，過程入面公署衛兵對市民開槍結果造成傷亡，令民眾情緒更加激昂。之後抗議嘅民眾轉去公署附近嘅台北新公園繼續示威集結，並同時喺位於新公園入面嘅台灣廣播電台，廣播報導事件因由。


另一方面，各地都出現有民兵嘗試佔領警局或軍械庫，收繳槍械、組織民兵，重試圖用武力進行抗爭。面對呢啲反抗行動，政府亦用軍警開槍射擊回報。好多地方嘅反抗入面，以台灣共產黨前領袖謝雪紅喺台中用『推翻國民政府』作為號召，所發動嘅二七部隊最出名，各地嘅反抗亦以呢隊勢力維持最長。


3月2號～3月4號間，已經有來自台北同台南人士入去高雄，同嗰度嘅警察、憲兵發生武裝衝突。3月5號，高雄要塞司令彭孟緝開始對高雄市區展開砲轟同掃射，重喺3月6號派軍隊攻擊高雄市政府、高雄車站同高雄第一中學，除咗平民之外，重有好多高雄市議員都喺呢場攻擊行動入面喪生，又或者被逮捕後處死。


根據李筱峰研究，喺呢單嘢入面，唔理係政治交涉路線，仰或係武裝抗爭路線，佢哋都喺呢單嘢入面所提出嘅訴求大致相似，其實都係想「高度自治」，喺國家認同嘅層次上，仍以中國作為認同對象。但係喺呢單嘢之後，面對國民黨政府針對台灣嘅高壓統治，台灣本省人同大陸人之間嘅隔閡逐漸加深，部份台灣人漸漸產生想要追求獨立國家嘅諗法。


黃花崗起義係中國同盟會1911年4月27號喺廣州發起嘅一場起義，結果打咗好多日都先後失敗。事後，同盟會設法收番72具遺骸，合葬城東喺紅花崗，名為黃花崗七十二烈士墓。喺1932年，查到呢次死難烈士姓名有86人，不過尐人都係慣咗叫「黃花崗七十二烈士」。


中華民國響1931年將4月4號定做中華民國兒童節，雖然國民黨政府喺1949年10月14號被完全趕到臺灣，但嗰時香港係英國殖民地，亦一直繼承4月4號嘅兒童節嘅傳統，就算係1997年香港主權移交之後都維持唔變。


孔子，子姓孔氏，名丘，字仲尼，係生於中國春秋末期嘅思想家同教育家。佢係魯人，卽家下山東曲阜。佢嘅學說後世人稱爲儒家，係儒家創始人。喺漢代起，中華文化就以儒家爲經緯。孔子同儒家思想，深遠影響古代中國，同埋朝鮮等周圍嘅國。


孔子祖籍喺今日山東境。祖先爲殷商當地貴族，同殷商都係子姓。周國滅殷商，分封魯國，由姬姓所領。孔氏世代爲大夫，但到咗佢嗰代，家族式微。孔子阿爸係叔梁紇，好老先至生咗孔子。三歲嗰陣叔梁紇過咗身，孔子就一直跟住阿媽生活。


卅五歲嗰陣，孔子走到齊國，本來齊王睇起佢，但冇封佢做宰相。孔子就返番魯國講學。其後孔子又俾魯國起用，曾經同齊國齊景公會於夾谷，成功攞番魯國嘅汶陽。之但係孔子同魯國國君不時有意見，於是周遊列國十四年，之但係都冇受到重用。


孔子生於東周春秋時代，當時周國王權，都唔係咁控制到諸候，周公所立嘅封建，都漸爲崚夷，各國開始擴張，增城廓，互有攻伐，此原爲封建所不容。之不過，雖有戰事，但戰事仍然守周禮，出師要有名，出於道德，未壞到無所不用其極，謹止貴族間嘅車戰，無後尾戰國咁慘烈，波及平民。


孔子言論，由弟子記入《論語》，編集成書。裏面全係零散對答。而當中以講仁最多。論語有六十六處講仁，但無一處解釋一樣。儒學目的係修行到聖人一樣。而對人性本善定本惡，都各有主張。如孟子主張性本善，而荀子主張性本惡。


行憲紀念日係中華民國一個紀念日，紀念制憲國民大會代表喺民國35年12月25號三讀通過中華民國憲法，並喺民國36年12月25號正式行憲。民國52年到89年期間，行憲紀念日係中華民國嘅國定假日，放假一日，不過皆因撞正同聖誕節係同一日，好多人都當聖誕節去慶祝。


端午節已經好耐歷史，而且東亞同東南亞好多地方都會慶祝，唔同朝代、唔同地方改嘅名都唔同，所以端午節有好多種叫法。見得最多嘅「端午節」呢個名，最先喺晉朝周處嘅《風土記》入面揾到。雖然本書經已失傳咗，但係唐初歐陽詢主編嘅《藝文類聚》入面就引咗《風土記》話「仲夏端五，烹鶩角黍」，呢度個「五」字又通個「午」字。


究竟叫「端午節」定「端五節」，以及個名嘅意思就仲有爭拗。有人話「端」解「初始」，所以端五就係初五噉解，噉叫係因為端午節日期喺每年五月初五。至於「端午」呢個叫法要到唐代先至出現，可能係因為農曆五月對應落天干地支係午月，所以啲人嗌下嗌下就變咗做端午節。


好多地方喺端午節都會有人扒龍舟，有啲係比賽鬥快，亦有啲係遊船祭祀。龍舟係一款又長又窄嘅船，船頭有隻龍頭裝飾，通常仲會有人打鼓。根據傳説，扒龍舟呢個習俗嚟自戰國時期屈原投江自殺之後，啲人係噉撐船想喺條河度揾返佢條屍上嚟。


不過其實古代唔係得端午節先會扒龍舟，而且喺屈原之前就已經有呢個習俗，多數係送走災禍同疾病嘅儀式之一。古時候百越人仲會扒龍舟嚟拜神，蘇州亦有用龍舟嚟迎接水神伍子胥嘅習俗。至於同屈原扯上關係，要去到漢末魏初先至發生。


香港每年都有唔少地方搞龍舟賽，吸引好多人去參加或者睇人扒龍舟。呢個活動仲引起咗唔少外國人嘅興趣，早喺60年代就已經有外籍人士參與赤柱嘅龍舟賽。而香港旅遊發展局喺1976年開始，仲差唔多年年都會搞香港國際龍舟邀請賽，致力將扒龍舟推廣做一種國際體育運動。


除咗比賽鬥快之外，香港仲有啲地方保留住喺端午節嗰日扒龍舟祭祀拜神嘅傳統習俗。例如大澳嘅端午遊涌噉，朝早會去廟度請神，之後用龍舟載住神像巡游俾人沿途拜祭，喺2011年仲做埋香港第一批國家級非物質文化遺產。


有啲地方仲有「扒夜龍」呢個習俗，即係喺端午節之前嗰晚扒龍舟。據講廣東惠東七姓村嘅村民喺南宋末年嗰陣救宋帝昺有功，於是就扒夜龍嚟紀念呢件事。後來嗰條村有唔少人搬咗去香港，喺西貢、大埔、香港仔呢啲地方定居，仲要將個習俗帶埋過去。


端午節其中一種最常見嘅食物就係糭，即係一嚿用幾塊葉包住嘅飯，入面仲有豆、鹹蛋、豬肉之類嘅配料。早喺晉朝初年華北就已經有人喺端午節食角黍，佢由蘆葉包住高粱米整成，係糭嘅前身之一，主要係用嚟拜神求子嘅。而古代華南人嘅糭通常用竹筒包住，叫做筒糭，而且唔係用嚟求子而係用嚟拜水神。


後來到南朝梁嗰陣，端午節開始變咗做紀念屈原嘅節日，於是啲糭都變埋做屈原嘅祭品。有講法話屈原投江自殺之後，啲人為咗等啲魚唔好咬爛屈原嘅屍身，就揼啲糭落條河度俾魚食。但呢個應該只係民間傳説，因為戰國時代屈原死嗰陣，糭都仲未出現。


經過歷朝歷代咁長時間，糭嘅花款越嚟越多。喺唐朝嘅時候有一種做法，用彩色繩將九隻糭綁埋一齊，叫做九子糭，喺好幾首唐詩入面都有記載。去到明朝又出現咗艾白糭，啲米用艾葉浸過先包。今時今日，食糭已經變咗做華人過端午嘅特色之一，有人仲會喺端午節送糭畀人。


按照中國嘅農曆，八月係秋天嘅第二個月，古時稱佢做仲秋，因此民間叫做中秋，又叫月光誕、秋夕、八月節、八月半、月夕、月節，又因為呢一日月亮滿圓，象徵團圓，又叫做團圓節。受中華文化嘅影響，中秋節亦係、日本、越南、馬來西亞、新加坡、朝鮮、韓國等國嘅傳統節日。


唐朝以後，中秋節先成為固定嘅節日。傳說唐玄宗夢遊月宮，得到「八月十五日殺韃子」訊息，洪武元年朱元璋將月餅作為節令糕點賞賜群臣。明清時期，中秋節已經成為中國嘅一大傳統節日。《正德江寧縣志》載，中秋夜，南京人必賞月，合家賞月稱為「慶團圓」，團坐聚飲稱為「圓月」，出游待市稱為「走月」。


香港嘅中秋節公眾假期定喺農曆八月十六日，有啲學校同公司畀學生同員工喺八月十五日下晝開始放假。啲人除咗喺中秋節選購月餅之外，楊桃、芋頭、菱角都係中秋節慶食品。近年香港興起各種各樣嘅新式月餅，好似冰皮月餅就大行其道，喺中秋節晚，市民會到公園燃點蠟燭、掛燈籠，甚至煲蠟，但因為安全理由，香港政府自1990年代起已嚴厲取締。


而呢幾十年仲新興起中秋搞燒烤嘅習慣，中秋節前後，台灣唔少屋企會喺家門口搬凳仔，或者騎樓前或屋企頂樓，一邊燒烤一邊吹水。台灣人中秋節燒烤除咗揀屋企樓下，仲會揀社區中庭或者啲空地，擺啲烤肉架當街「夜烤」。


韓文叫「추석」、「중추절」、「가배」、「중추」、「가배일」、「중추가절」。係掃墓並用新收穫嘅穀物同果實祭祀先祖嘅日子。回鄉探親，向親朋戚友送禮亦係過中秋節嘅習俗。所以英文亦將朝鮮半島嘅中秋節叫做「韓國感恩節」。


越南人農曆八月十五過中秋節，亦有人叫佢做「望月節」。中秋節亦係越南細路嘅一個節日。當晚，啲細路聽阿貴傳說，去睇舞獅，有啲重得到老竇買嘅一個用來舞獅嘅獅子跟班朋友一齊玩。越南細路喺中秋夜都要提鯉魚燈出遊玩，重預示大個「跳龍門」意思。


日本嘅傳統嘅中秋節被叫做十五夜，亦叫中秋名月、芋名月。但係同中國人喺中秋節嘅時候食月餅唔同，日本人喺賞月嘅時候食江米團子，稱佢做「月見團子」。由於呢個時期正值各種農作物嘅收穫季節，為咗對自然嘅恩惠表示感謝，日本人要舉行各種慶祝活動。


除夕既守歲風俗，最早係喺南北朝時期，當時就有「一夜連雙歲，五更分二年」既講法。到咗唐朝，除夕守歲既風俗變得好普遍，就好似唐太宗李世民既〈守歲〉詩「暮景斜芳殿，年華麗綺宮。寒辭去冬雪，暖帶入春風。階馥舒梅素，盤花卷燭紅。


明清以來出現嘅廈門話同臺灣話，都係直接由漳、泉各縣方言混合而成，體現咗亦漳亦泉、唔漳唔泉嘅特色。而因為經濟發展較快同對外交流頻密，廈門話同臺灣話亦被國內外人士睇成典型嘅閩南話。閩臺片嘅閩南話內部較為統一。


明末清初時期，有好多閩南人搬去浙南嘅蒼南縣、平陽縣、玉環、洞頭一帶同埋福建東北部嘅福鼎、霞浦一帶。浙南同閩東地理相連，口音亦相近，呢個片區統稱為浙南片。閩南話傳入浙南、閩東地區後，由於自身嘅演變同埋受周圍方言嘅影響，同閩南本土嘅閩南話形成一定差別，蒼南人習慣將呢種方言稱為「浙南閩語」。


潮汕話亦都叫潮州話，同漳泉片嘅閩南語有好多相似嘅地方，但互相之間差別重係非常明顯。佢嘅語法同漳泉片相同，詞匯亦有高度嘅對應，語音語調上就有明顯嘅差異，即使係噉，彼此雖然各講各嘅，但係重算係溝通到，基本上潮閩雙方都可以好快融入對方嘅語系。


喺現代臺灣社會，大概有60%嘅人口識講流利嘅臺灣話，大約有80%嘅人口識聽臺灣話。對以臺灣話為母語嘅族群，有一種稱呼，就係鶴佬人或者 Hoklo）。不過，隨著不同族群之間嘅通婚同融合，語言同族群之間嘅界線並唔係呈現完全一對一嘅關係，有啲「台語人」唔識講台灣話，而有啲非台語人卻能夠講流利嘅台灣話。


從16世紀開始，西歐各國開始進行各種殖民海外嘅計劃。西元1624年起，荷蘭、西班牙先後佔領南、北臺灣，尤其荷蘭人統治臺灣將近40年，實施王田制，召募閩南人開墾臺灣。嚟到臺灣嘅漢人好多出身漳州同埋泉州，喺長期同平埔族雜處同埋荷蘭人嘅統治下，隨往移民所帶嚟嘅閩南語亦都吸收咗一啲新嘅語言因素。


1683年，施瑯征伐臺灣，鄭氏王朝覆亡，清廷正式統治臺灣。隔年，清廷為咗防鄭氏遺民，頒布渡臺禁令，設下嚴格條件限制人民渡臺，其中以粵籍禁渡，造成客家人比較遲啲嚟到臺灣，臺灣嘅開發幾乎都係由閩南人領先，而臺灣嘅語言亦以閩南語為絕對優勢。


雍乾之世，禁令漸鬆。1862年，因牡丹社事變，欽差大臣沈葆禎嚟到臺灣辦理防務，以「開山撫番」為名，招徠墾野，因而解除咗長達近200年嘅渡臺禁令。喺清廷統治臺灣嘅200幾年間，閩南人嚟到臺灣嘅人數激增，移民嘅語言隨佢哋足跡而傳播到臺灣各地。


中日甲午戰爭後，清廷戰敗，將臺灣割讓畀日本。喺日本統治臺灣期間，教育方面推行「國語」政策，日本語喺政治上佔盡優勢，喺民間使用嘅臺灣話難免受其影響，直至今日，而家嘅台灣話之中重可以中搵到日本話影響嘅痕跡。


第一，關於現今中國境內嘅唔同漢語，其到底係唔同嘅「語言」定係「方言」，一直喺學界有爭議。由於使用唔同漢語嘅人之間，彼此基本上並冇辦法用口語進行溝通，因此有學者認為，呢啲唔同嘅漢語，基本上係「語言同語言」嘅關係，而唔係「方言同方言」嘅關係。


第二，如果以閩南話當作討論主軸嘅話，已經有唔少學者指出，閩南語本身同其他漢語之間嘅差異非常之大。以王育德嘅研究為例，佢就發現閩語廈門方言同北京話之間所共享嘅「同源詞」有48.9%，比英文同德文之間「同源詞」嘅比例低。


以呢啲研究為基礎，最近有一啲研究台灣話嘅學者，對台灣話嘅定位提出咗一種唔同嘅睇法。佢哋試吓將台灣話嘅結構同埋基本詞彙，同南島語系同埋侗臺語系聯繫喺埋一齊，而論證其他非漢語語言對於台灣話嘅強大影響。佢哋認為，閩南語可以被視為係屬於漢藏語系嘅一種語言，而唔係方言，而台灣話係閩南語嘅一種方言。


部份語言學家重同意將台灣話睇成漢語嘅一種方言。口語差異好大嘅方言並非只存在喺漢語，比如德語喺各地區嘅口語方言，其差異程度亦都係相當之大，但重係都被睇做德語嘅方言。所以，佢哋唔可以將口語差異嘅大小作為方言同埋語言嘅評判標準。


廈門自19世紀中葉成為通商口岸之後，逐漸發展成為中國大陸閩南地區政治、經濟、同埋文化嘅中心，廈門話亦就逐漸成為閩南地區嘅優勢方言，取代咗早期泉州話、漳州話嘅地位而被認為係閩南話嘅代表。而臺灣喺日治時期到1940、50年代之間，亦確實有將廈門話視為臺灣話嘅標準話，並加以倣效嘅傾向。


國際貨幣基金組織係世界性金融機構，職能係監察貨幣匯率同各國貿易狀況、提供技術同資金協助，確保全球金融制度可以正常運行。呢個組織響1945年12月27號創立，由聯合國做搞手，總部響美國華盛頓特區，而家有188個會員國。


自治區係一種地方行政區類型。一個國家嘅自治區一般會比同級嘅行政區有較大嘅自主空間。通常，設立自治區係因為區內嘅大部分居民係國內嘅少數民族，或者係地理上同國家本土分開好遠。一個國家嘅自治區唔一定只有一種等級。


內蒙古係中華人民共和國北邊一自治區，等同一省，叫內蒙古自治區。內蒙古係長月形，國內同幾個省連接。東有黑龍江、吉林，東南有遼寧，南有河北、山西、陝西、寧夏，西南有甘肅。佢北面邊境有蒙古國同俄國。內蒙古省會喺呼和浩特。


維吾爾族係中亞嘅其中一個大民族。根據中國典籍，維吾爾族隋朝時叫回紇或回鶻，受突厥統治。現時人口約莫有1300萬人，主要聚居喺中華人民共和國新疆維吾爾族自治區同哈薩克，亦有唔少喺吉爾吉斯、烏茲別克等地。


2014年開始，中共總書記習近平下令搞新疆再教育營，外界批評係集中營同搞種族清洗。喺中國嘅維吾爾族人，被強迫勞役同監控，成為咗全球其中一個被關注嘅人權問題。美國國會眾議院喺2020年11月通過咗《防止強迫維吾爾勞動法》，希望可以改變呢個情況。


另外，喺2020年11月，天主教教宗方濟各喺自己同傳記作家合作嘅新書《讓我們夢想》入面，首度替維吾爾族人發聲，使用「被壓迫」、「可憐」等詞來形容維吾爾族，批評中共政府。另外，喺2020年12月，美國《華盛頓郵報》報道，華為有份參與有關監視維吾爾族人嘅臉部辨識系統，並且可能會向中國公安轉交資料。


九龍半島係香港市區一個向南嘅半島，三面俾維多利亞港包圍。原本半島大部份都係山嚟，不過經過百幾年填海，家下海邊全部係平地。半島以界限街為分界，即係根據由宋皇臺到深水埗同大角嘴半島交界拉一條直綫做分界。英國未得新界之前，呢處亦叫英屬九龍，以別於大清所有嘅九龍。


新界係香港三大區域之一。1898年6月9號，英國政府同清政府喺北京簽訂《展拓香港界址專條》，租借由九龍界限街以北，至深圳河以南土地，連同附近233個島嶼，為期99年，到1997年6月30號為止。由於「從九龍界限街以北至深圳河以南」之間嘅土地並冇一個統一嘅地名，所以英國人就將呢塊土地稱為New Territories。


路環，又叫路環島，係澳門嘅一個地方，而家亦係組成澳門嘅四大部份之一。喺未填海之前，路環係一個島，離氹仔個島南面約莫兩千米，不過兩個島之間填晒海，新填地叫路氹城。島嘅西南面係珠海市嘅橫琴島，兩島最窄嘅地方唔夠300米。


路環島因為離澳門市區最遠，發展比較慢，以前係以漁業為主，重有啲船廠。呢幾年喺東北岸九澳起咗發電廠同埋水泥廠同深水港，西北部填海拓地準備發展工業。黑沙海灘同竹灣海灘係路環島嘅兩個海灘，分別喺島東南同南。


馬來西亞唐人佔馬來西亞總人口約23.4%，主要分佈喺吉隆坡、喬治市、怡保、新山、古晉、亞庇同馬六甲市等各大城市。另外，根據2010年嘅人口普查，唐人都係首都吉隆坡嘅第二大民族，大約佔吉隆坡直轄區總人口嘅43.


人口比例下滑嘅原因之一係華人注重對子女嘅培養同教育，以應對未來挑戰，而唔願因「多生粗養」嚟承受過多經濟壓力。所以，相對富裕嘅階層或者知識水平較高人士唔願多生仔女。喺鄉村地區，由於生活水平同教育水準較低，一般生仔會較多。


不過，馬來西亞華裔人口唔係「絕對」減少，而係「相對」下降，亦就係講華裔人口依舊上升緊，只係無其他族裔上升得快。根據當地媒體報道，由1961年至2000年接近40年入面，馬來西亞華人人口由300萬增加至560萬，增長比例係87%。


喺2010年馬來西亞人口普查入面，華人嘅方言被分為九大類，即閩南、廣東、客家、潮州、海南、廣西、福州、興化、福清以及「其他」小語言群。根據馬來西亞統計局2010年未出版嘅統計，華人人口有6,640,000人。


嚟自潮汕地區嘅潮州人喺18世紀開始大量移民馬來西亞，主要喺威省同吉隆坡附近嘅吉打定居。呢啲移民主要喺馬來亞植物園種植管理鉤藤同辣椒。更多嘅潮州人喺19世紀天猛公依不拉欣嘅鼓勵下移居到柔佛，好多新城鎮由移民去呢度擔任種植工嘅潮汕人建成。


新山以及柔佛西部沿岸嘅主要城鎮以及馬來半島中部州屬內陸地區城鎮分佈好多潮州人，佢哋大部分係依據喺柔佛港主制度入嚟種植甘蔗嘅胡椒做種植工後裔。其他州屬亦有潮州人社群，喺雪蘭莪沙白安南縣嘅潮州人主要工作為種稻而定居嘅，喺馬六甲內陸地區）亦有分佈。


海南人喺19世紀前就移居到馬來亞同北婆羅洲，但係人數比泉漳籍、潮州籍、廣府籍移民少。嚟自海南島嘅人從事食品餐飲業或者漁業同被聘為峇峇娘惹家庭嘅廚師。喺登嘉樓甘馬挽 同雪蘭莪吉膽島有大量海南人聚居，喺檳城同新山亦有相當規模嘅海南人社區。


為數唔少嘅閩東人喺19世紀開始移民馬來西亞，主要嚟自福建福州，同之後嘅閩清以及古田縣。喺東馬砂拉越有大量閩東人社群，特別係拉讓江流域嘅詩巫。另外，西馬幾個城鎮亦有大量閩東人聚居，特別喺霹靂嘅實兆遠、柔佛嘅永平以及雪蘭莪嘅雪邦區。


廣東人主要嚟自廣東廣州、佛山、三水、江門、澳門、中山一帶，佢哋定居喺吉隆坡同周邊各大衛星城鎮，包括八打靈再也、莎阿南同梳邦再也、怡保、芙蓉市、東馬嘅沙巴同山打根。廣東人早期定居點都發展成為主要城鎮。大多數廣東人早期都係從事錫礦工工作。


西馬嘅檳城、馬六甲、彭亨、吉打、柔佛有大量客家人聚居。1990年代統計沙巴嘅華人有57%係客家後裔，大都數從事農業工作。霹靂近打縣嘅客家人主要嚟自廣東梅州梅縣，而吉隆坡嘅客家人主要嚟自廣東惠州。沙巴客家人主要嚟自廣東寶安縣。


根據馬來西亞客家公會嘅數據，祖籍惠州嘅客家人喺近呢年人口穩定上升，相反其他祖籍例如梅縣、龍川同河婆都持續下滑，主要係大多數梅縣人聚集地地方，喺怡保，客家人已經完全畀廣府人影響，因此梅縣客家人本身只會講廣東話、福建話或者惠州客家話，只剩低年長者會講梅縣話。


中國北方人移民係馬來西亞華人最細嘅社群，佢哋使用各種官話方言。喺沙巴，有華北人聚居嘅細社群，祖先主要嚟自河北、北京、天津同山東，但係佢哋自稱係天津人。包括漢族同回族移民。佢哋同吳越人一齊成立三江協會。


20世紀初嘅馬來西亞唐人對祖籍國有割捨不斷嘅感情，渴望加強同中國聯繫，所以早期嘅華文報刊內容多數以中國新聞為主。但係喺獨立後，馬來亞政府開放畀僑民入籍以及第二代馬來西亞華人嘅誕生，華文報刊亦慢慢咁轉變編輯方針，同時加強華人社群同政府以及其他民族之間嘅訊息交流，扮演住橋樑嘅角色。


馬來西亞最初嘅華文報刊係1815年至1879年之間發行嘅《察世俗每月統記傳》，尚存最長青嘅報刊係1910年由孫中山喺檳城創辦嘅《光華日報》，當地華文報刊喺反殖民統治、抵禦日侵同建國獨立等歷史事件上都發揮咗反映民情嘅功能，逐漸由僑報轉型為主流報刊。


馬來西亞唐人歷嚟都為馬來西亞做出偉大貢獻，更為祖國爭光。喺各方面都有傑出人才先達到相當理想嘅成績，而且人數亦唔少。由於馬來西亞係一個君主立憲制嘅國家體制，為國家做出貢獻者都有機會榮獲馬來西亞國家勳銜，而華人亦有唔少人才榮獲馬來西亞國家最高榮譽。


2018年11月9號，時任馬來西亞首相馬哈迪為世界唐人經濟論壇主持開幕時肯定華裔先賢對馬來西亞發展所做出啲貢獻，直言冇咗唐人，馬來西亞嘅發展就會落後好多。佢表示，唐人幾乎遍布全世界，並相信無論唐人到邊個國家落地生根，都會為該國嘅發展帶嚟巨大貢獻。


一啲馬來西亞唐人同馬來西亞印度人通婚，華印聯姻生下嘅後代叫中印混血兒。 一部分中印混血兒會喺華校讀書，可以流利使用華語，但係母語泉漳閩南話、潮州話、廣東話等漢語就唔一定識講。而老豆係唐人，阿媽係印度裔嘅中印混血兒就有中文名。


根據世界銀行報告指出，2010年馬來西亞海外僑民嘅數量估計大約有100萬，但係實際數字可能仲多，其中大部分係馬來西亞店人。馬來西亞僑民中有57%移居去鄰國新加坡，其中接近90%係華人。佢哋主要因經濟同教育等問題移居新加坡。


由於新馬兩國語言同文化之間相似，距離相近而且新加坡唐人亦佔相當多比例，唔少馬來西亞唐人移居新加坡，成為新加坡唐人，呢個比例達到57%。根據2010年新加坡人口普查，喺馬來西亞出世嘅唐人佔新加坡唐人入面338,501人。


澳洲係繼新加坡後第二多馬來西亞唐人移居地。澳洲唐人入面，嚟自馬來西亞嘅唐人佔咗10%。喺2001年人口普查入面，馬來西亞唐人係澳洲所有馬來西亞僑民入面最大嘅種族群體，其中72%嘅馬來西亞僑民聲稱擁有華人血統，而有馬來人血統嘅只有11%。


自國安法實施以來，香港嘅言論同集會自由日漸縮窄，香港政府大舉向異見人士秋後算帳，社會彌漫住白色恐怖。英國政府俾 BNO 護照持有人喺英國居住、讀書或者做嘢，5年之後可以申請無限期居留，再住多12個月之後可以登記成為英國公民。


中華民族，係一個喺晚清由梁啟超發明嘅政治概念，佢嘅思想係跟住中國民族主義建立國族，統合中國境內所有民族並樂見佢一體化，梁啟超用「承認中國境內各歷史－文化群體之間原本存在的差異和多元現象」做前提構建定義。


係指大體上位於東亞、以源自中國嘅漢字爲文字媒介、文言爲語體媒介大量借用古典中文語彙、立足兼共享中華文化遺產嘅文化圈。呢個文化圈嘅主要國家地區有中國、台灣、香港、澳門、韓國、日本、越南。有時包括東南亞嘅星加坡。


澳門學聯及青年研究協會喺2014年11月進行調查，發現澳門中學生對「中國人」嘅身份認同有明顯跌幅，由2007、2009年有超過九成學生十分同意或者同意「我係中國人」，跌至2011年嘅八成，2014年更加下滑至五成半。


其中，兩成二學生「十分同意」自己係中國人，只係2009年同一項目人數嘅三分之一。 相對而言，澳門中學生對「澳門人」身份認同幾高，九成人認同自己係澳門人，雖然比過往下降，但依然保持喺高位。七成四學生覺得「澳門人」身份對自己有重要意義。


反中華人民共和國，又叫做反中、反中國、反中國因素及反陸，係講對於中華人民共和國嘅厭惡同反感情緒，反對呢個政府嘅所作所為、社會制度同埋對外影響力。對中國大陸政府嘅反感，可能延伸去到對於佢哋人民言論同行為嘅反感。


中文即係唐人所寫嘅文，口講就叫白話。華洋文流，好多西洋人來到唐山之後，洋文漸多，就有必要分開。唐人用就冠個唐字，叫唐文，口講亦然，叫做唐話。所以唐係西學東漸，別義而加。中文用漢字寫，現今所至早所出土，為甲骨文，為金文，係存世至早嘅中文。


甲骨文有冊字，上古日常書寫都寫喺竹簡。之不過竹會腐爛，難以存世。中文之所以噉叫，譬如廣東地方，自己叫唐，外來叫番。皆因大唐時開嶺南道令交通方便咗，嶺南人丁暴增，加上之大宋南遷，廣東歸屬於大唐多啲。出於唔同地方，唔同政局，亦有唔同叫法。


如漢文，以漢人名，以別於滿人，又外地如日本稱華夏傳來叫漢，以別於自國文字。中文，係中華民國建立後所起名，以國為文。國文個名抄自日本，係民國時期嘅叫法。香港主權移交後本土意識興起，主張「港中區隔」嘅部分本土派人士亦都會用支那文作為中文嘅蔑稱。


西洋文字相較於中文時間甚淺。西洋文字，實情借自古埃及文所演化之記音字母，經腓利基借用，而再借到希臘文、拉丁文。顯然西洋文字，並非自身所出。故此，一開初，西文經已記話音，話文相近，理所當然。然而西洋理論並非世界通用，甚至西話本身都好多例外。


而之於中文，更唔啱用。由甲骨文可知，文話有別，初初經已係咁。甲骨文寫文，格式份外一致，極之簡畧，字無必要，可省則省。要知甲骨文用刀刻，非常費力，口講字字，無必要刻晒落來，金文刻字亦然。上古傳世文獻，如書經咁、都修到好鬼精簡，容易背誦。


當時就算毛筆寫竹簡，造竹簡都大有功夫，唔會咁嘥嘢，口講乜就寫乜。由始至終，中文都唔係口講噉。故此，稱之為文言。民國早年學自西洋之語言學，假設文言係上古口講面貌，咁係唔啱嘅。雖然民國以後，按西洋理論，消滅文言，推白話文運動，口講要同書寫一致，實情無噉嘅事。


現今漢語，或者叫唐話、華語，屬於漢語族，至少有十五種語言，互不相通，按古時地理一方，稱為方言，咁又同西洋語言學定義之方言唔同，不能混淆，西洋係要互通先叫方言，不過實情西洋，就算通，都唔一定叫方言，所以方言係政治問題。


如果將漢語當係漢語族所有分支嘅統稱，約莫十四萬萬人講漢語，為世界最多人講，佔全球五分一。語法形態上屬於孤立語，絕少形態變化，睇重排字次序，中文亦然，字義按排位確定屬性。語序同英文一樣，都係主語行頭，謂語中間，賓語擺尾，為主謂賓結構。


中文出於其文話分開，自古為林林種種嘅話所共用。漢字表意符，並唔定於一時一地一音。唔同話可以各有各讀法。借到日文、韓文、越南文，用返自家地方讀一樣得。若要比擬，就好似阿拉伯數字咁各有各讀，而大家意思相通。


漢字初見於商代，當時嘅寫法同現今大有分別，但係重可以得出脈絡。開頭有甲骨文，後來有大篆、小篆、隸書、草書、行書、楷書等書體之變。秦始皇統一中國，李斯整理小篆，從此書同文。由於漢語之音，因為方言而異，故互不相通。


直到近代，西文東漸，歸咎漢字，以拉丁字母書寫，成一時之興。過渡為拉丁字母期間，亦有簡化字之舉。中華人民共和國，則以民間俗字同草書楷化，作為簡化字稿。1956年1月28號審訂通過《簡化字總表》，流於中國、新加坡、馬來西亞之地。


甲骨文有冊字，有典字，冊係編竹成冊，支支竹片，有兩條綫串起，典就雙手捧冊。實倩當時日常寫文用，亦寫經典之用。逐支竹片拎上手寫，一邊有毛筆，一邊有刀。毛筆寫字，刀批走錯字。文章批改就咁來。可惜冊為易腐之物，亦易毁於火災，殷商並無文物留低，難以一睹殷商冊嘅文面貌。


貞就占卜問嘢，侑就係祭名，即係拜祭方式，咸戊係神名，係史記天官書中講殷人巫咸，神主唔少係祖先。成句係咁，卜問，用侑祭拜咸戊。吉利唔吉？後面意思，甲骨文省略唔寫。亦有見單句，「侑于咸戊」，連貞字都慳返。


所謂共時分類係相對歷時而言，係語言學研究嘅另一條經緯，即係同一時代入面呢門語言嘅社會、地域分支，主要表現喺方言。民國時試分漢語有七種，但未完備，時至今日，有ISO碼嘅現代漢語有15種，日後係咪會繼續細分都未可知。


漢語方言駁雜，口講時幾乎溝通唔到。正因如此各大漢語究竟定性做方言定獨立語言就有排詏，甚至究竟「漢語」係一門語言定係一個語族都成問題。不過漢字、文言係共通書面，結果溝通咗各地漢語，唐人之所以會有共同嘅語言意識同族群認同，漢字就係基石。


大清時皇帝曾想一統語音，官話係標準中文，但係唔成功。中華民國受西方同日本嘅影響，改從「一國一話」，並推行國語，北京音係標準。中華人民共和國，國語係標準，改口叫普通話。香港同澳門，粵語係標準，叫開廣東話。


對於全濁聲母清化，但有劇烈聲調陰陽分化嘅語言來講，中古嘅全濁聲母字同其他字係用聲調來區分嘅。粵語就係代表。即係陰聲調嘅1、2、3往往係中古清聲母字，陽聲調嘅4、5、6往往係中古濁聲母字，呢個就無點分係全定係次。


漢語嘅語流音變普遍比較豐富。其中閩東語係極致，佢哋可以因爲上下字嘅聲母、聲調、韻母而改變咗夾喺中間嘅嗰個字嘅聲母、聲調、韻母，有時一句話會有連鎖反應，即係一隻隻字篤來讀同連成一句話時，發音會有顯著唔同。


另外官話有輕聲、連續變調。而對粵語，語流音變比較少，基本上一隻字點發音，噉喺邊都係噉發音，唔會點受其他字影響。但粵語有豐富嘅語義音變，同時有陰上變調，有啲聲調有變體，即係會根據語氣、習慣而揀某個聲調變體。


好多嘅南方漢語係唔分捲脷音同平脷音嘅，習慣發平脷音、、。但係官話之中，有好多區分開平脷同捲脷，其中捲脷音係指、、、。雖則唔係完整保留中古知組、精組、莊組、章組嘅四分格局，但起碼保留咗精組同知、莊、章組聲母嘅區分。


有時話，中文無文法，其實不然。否則亂咁砌字，都唔會為人所理解，背後必有法則。只不過中文同西文，本質完全唔同。歐洲多數係印歐語系，為屈折語，而個語系着重點，字要按字性變形。變化係要死記，否則就各處鄉村各處例。


西洋歸入屈折語，中文就歸入孤立語。屈折語靠變性變態，孤立語就靠字序。字喺句中排位，有咗位先至確定字性。當然有啲天生某啲性質，個位變，字性就變。之不咁唔似屈折語咁顯現出來，而係隱藏。原有嘅性，叫本性，而隨位而變，用時先知嘅用性。


舉例，頭、手、魚、地、天，本性就係名。走、玩、飲、擊，本性為動。美、高、大、熱，本性係形容。佢哋會因個位唔同，而意思唔同。重有一類形容緊形容，或叫狀，都係其他本性衍生，如至、最、甚。更。擊鼓個擊，係動。


一擊兩擊三擊，又可以化為名。大人個大，係形容人之大。廣東話講我大你，個大就變咗動，我要以大壓你。間屋都好英國，英國就由名化成形容，意思係好有英國風格。有啲字性本身就難歸入某種本性，例如愛咁、憎咁，係名，係動、抑或係形容呢？


由此可見，孤立語如何活用字性，解一句話就要睇語序，字擺喺乜位。呢種孤立語特徵喺其他語言度都有，甚至英文都有孤立語傾向。掌握中文法，只不過記得主要幾種排位，即可成文。中文基本語序係主語、謂語、賓語，但唔係必須要全部都有。


主語、謂語、賓語係咁排，但唔使全部都有。主語、賓語咁，如廣東話戲言，「打者，愛也。」，又如「亞妹、佐敦道。亞輝、彌敦道」。主語、謂語咁，如「我悶」「我走」「你喜」。謂語、賓語咁，如「撚雀」「食餸」「行街」。


雖然叫時態助字，實情佢哋本身有實在意思，同西洋變尾並唔一樣，唔好混為一談。如了本身就了結。看了，就係看之終。食完，就係食之盡。玩過，玩之經過。行緊，行之緊。本身依啲字，係形容個動作。文言都有「在玩」，「看畢」，「往矣」，「已成」，「尚有」，「曾往」，以實字表時態。


所謂音譯，就係用呢隻漢字嘅字音去模仿外文嘅發音。因爲唔同嘅漢語個音唔同，所以有時同一個譯名，喺呢隻漢語度係似嘅，到遞隻度就唔似。喺音譯詞呢方面，最明顯嘅係外國嘅人名、地名。值得一提嘅係，同樣作爲漢字文化圈嘅成員，日文、韓文都係可以兼用漢字嘅，亦曾經用漢字來翻譯外來詞，不過而家佢哋用漢字嘅風氣唔及舊時，下面有部分例子加埋日韓對外文嘅轉寫、同舊時寫法來參攷對照。


意譯就係運用漢字嘅表意特徵來翻譯外來詞。「電腦」嘅英文係「computer」，而呢個詞喺大陸嘅官方譯名係「電子計算機」，而之所以有噉嘅譯名，係因爲呢個詞嘅英文意思係「可以計數嘅機器」。而喺日韓則基本用表音文字寫英文嘅「computer」。


所謂「混種詞」係話詞嘅主要部分係音譯，不過溝咗漢語嘅語素入去。之所以有噉嘅情況，係因爲有時如果齋係音譯，聽嘅人有可能唔明係樣咩來嘅，加咗漢語自身嘅語素之後，聽嘅人就算唔知係咩，都可以估到呢樣嘢嘅大概屬性。


比如「beer」譯成「啤酒」，「啤」係「beer」嘅音譯部分，而「酒」係溝入詞度嘅漢語語素，噉樣就可以表示「啤係種酒來嘅」。重有「三藩市」，呢個詞本身就係混種詞，「三藩」係「San Fran」嘅音譯部分，而「市」係溝入去嘅語素，來表示「一個叫三藩嘅城市」，無獨有偶，呢個詞喺日文有種講法做「桑港」，「桑」係「桑方西斯哥」嘅首字，「港」係溝入去嘅，表示佢係個港市。


有啲混種詞佢唔係將語素附加入去，而係呢個語素本來就係外文本身有嘅，亦即「一半音譯、一半意譯」，比如英文嘅「decibel」譯爲「分貝」，「貝」係普通話音譯「bel」，「分」係意譯「deci」，「deci」源自拉丁文，意思係「第十」，有十進階嘅意味，所以喺翻譯時就專登用意譯，譯出呢部分嘅意思。


借形詞係漢字文化圈特有嘅語文現象，對中文來講有好多借形詞係源自日文。因爲舊時漢字文化圈內嘅各門語文都係用漢字，同時翻譯西方事物時亦都以漢爲貴，因爲漢字可以誇語言，雖然唔同地方讀嘅音唔同，但字係一樣，都可以睇得明，於是就可以將人哋嘅漢字譯名照搬到自己度，再改用自己啲話來讀。


而喺佛敎傳到中國之後，又起一次翻譯潮流，呢次係譯佛經，噉就要將啲宗敎語彙由梵文譯到來中文，其中有相當部分係音譯，比如佛、菩薩、阿羅漢等等。因爲漢字表音差，而嗰時未有完善嘅記音方法，留唔到幾多價値高嘅音韻資料，而梵文係表音文字，兼且作爲古典語文佢嘅文獻保存到今日，噉一來就等於爲當時嘅中文發音留咗記錄，因爲有好多嗰時嘅音譯詞可以查返梵文，來推測返當時漢語嘅發音，成為嗰時珍貴嘅音韻資料。


國係一個以武力來劃分嘅統治領土範圍。國內有自己政府、憲法同法律、警察同軍隊、稅收同人口嘅獨立政治實體。通常咁講，國，係一個地理概念。現代社會理解係同古代唔同，國亦都要講求當地人嘅認同，即係文化上嘅歸屬。


因為同時存在古代同現代對國嘅解釋，所以好多時都會混亂。現代好多解釋都引自英文，英文上對國唔同方面有嚴格嘅分野。nation係文化上，country係地理上，而state係政治上。但實際上，一般人並唔係咁清楚，又或者唔會理佢，將幾個英文字混合使用。


用出版嘅角度來講，一套文庫係指將一組書，一般係唔同作者嘅作品，集合喺同一個標題下，並由一間固定嘅出版社刊行。集合喺一套文庫中嘅書有相同嘅嘥士、裝幀、封面設計及異於其他書籍嘅特色。此外，每本書除咗自身書名，重必須標註所屬文庫個名。


喺意大利，最早嘅文庫係一部收集咗12位古希臘史學家作品嘅《Collana historica》，由16世紀嘅人文主義者湯馬素·博嘉奇整理編輯，再由加布歷·祖黎度於1563至1585年間喺威尼斯陸續印行。


分類更細致嘅文庫通常專業性更強，如專門收錄埃及學嘅研究文、天文學嘅研究文、工程學嘅研究文等等。反之則係傾向百科全書式嘅文庫，如《加利瑪發現文庫》，呢套集合又按題材細分成七個系列，每個系列都叫做「叢書」。


視覺特色非常重要，因為佢係一套文庫嘅辨識標誌。大多文庫都有一位固定嘅全局負責人，叫做「文庫總監」，除咗保證品質，亦可確保文庫喺視覺裝幀方面嘅一致性、編輯流程方面嘅統一性同埋選材內容方面嘅豐富多樣卻唔會偏離文庫嘅主題。


喺講英文嘅國家一般唔流行叫文庫做「collection」，像係《七星文庫》、《加利瑪發現文庫》、《我知乜？》呢啲「collections」喺英文世界變嗮「book series」。由於華文世界習慣從英文繙譯，所以亦通通稱做「叢書」。


因為政府引用北京未經諮詢或香港人同意嘅《香港國家安全法》，拉咗壹傳媒同蘋果日報多名高層，蘋果日報被逼停止運作。《蘋果日報》最後一份實體報紙喺2021年6月24號出版，當日出售100萬份實體報紙，香港多區有市民排隊購買，甚至有市民通宵排隊等候報紙運抵報紙檔。


6月23號，《蘋果日報》管理層根據壹傳媒集團董事局公佈，考慮到員工安全同人手，決定由午夜起停止運作，網站亦同時停止更新，最後一份實體報紙會喺第二朝出。事件引起咗除咗香港之外，仲有全球好多人嘅關注。佢哋普遍憂慮，喺北京繞過香港強行訂立《港版國安法》嘅情況後，香港嘅言論同新聞自由會蕩然無存。


2020年10月5號開始，《蘋果日報》每日製作新聞報道節目《9點半蘋果新聞報道》，每日夜晚9點半至10點左右透過蘋果日報YouTube頻道、Facebook專頁同「果燃台」進行串流直播，中途會喺大約夜晚9點45分左右播出一至兩分鐘廣告。


鑑於2021年6月公司財產畀政府凍結而被迫停運，及後有員工因不滿壹傳媒集團董事會無作出遣散嘅安排，因而即日遞信辭職。由於蘋果動新聞大量剪接師辭職，部門難以運作，《9點半蘋果新聞報道》提早喺6月21號播映最後一集，而蘋果動新聞亦同時停止運作。


維基文庫係維基媒體基金會之下嘅維基百科嘅兄弟計劃，目的係搞個自由、基於維基嘅知識倉庫，來收集每一語言嘅完整原始文獻，重會將呢啲文獻譯做好多種文。佢開始嘅時候叫做「Sourceberg」，後尾經過2003年12月6日嘅投票改做而家個名。


殖民地係指由宗主國統治，政治、經濟、軍事同外交方面完全由宗主國控制嘅地區。廣義嘅殖民地重包括雖然擁有行政機關、軍隊等國家機構，但經濟、軍事、外交等一方面或多方面俾另一個國控制嘅半殖民地國家同埋保護國，以及委任統治地、託管地，以及殖民主義國家喺呢啲地區設置嘅「海外領地」、「附屬地」、「海外省」等。


喺語言學嚟講，口語直接顯露人講嘢嘅真正特色，而書面語言只係「修改過」嘅講嘢記錄，語言學家攞「口講嘅說話」嚟做資料，作出分析，事關佢哋認為日常嘅說話更真。從文法觀點嚟睇，口講嘅說話通常有自己嘅一套文法，有時同書面語言文法好唔同。


書面語唔單止可以記錄歷史上面語言嘅變化，重隨住文字嘅傳播，會將一種語言向其他語言地區擴散，等其他語言範圍裏面受教育嘅人俾另外一種書面語影響，而將呢種書面語嘅成分帶入口語，影響當地口語嘅變化，等各種唔同語言加快互相融合嘅速度同範圍。


漢藏語系幾大下，語種數達400餘種民族語言，主要分布喺中國大陸、香港、澳門、臺灣、越南、老撾、緬甸、泰國、印度、尼泊爾、錫金、不丹、孟加拉等亞洲國家同地區，地理大區上有東亞、東南亞、南亞。按母語嘅人數計算，係僅次於印歐語系嘅第二大語系，母語人口超過13億人。


同時，漢藏語系喺時間深度、語言多樣性、同埋文化意義方面，亦唔輸得過印歐語系。漢藏語言中，以母語人口計，最多嘅前三位係中文、緬甸文、藏文。好多漢藏語言只使用喺偏僻山區嘅細社羣中，外界知曉佢哋嘅資訊好少。


法國學家沙加爾提出過漢藏語系同南島語系有發生學關係，哩個理論得到中國著名語言家邢公畹嘅認同。但現時漢藏語系同其他主要語系嘅關係仲未明確，呢啲跨語系嘅睇法未得南島語專家似白樂思等嘅廣泛認可。語系中好多細嘅下級分類群已經清楚確立，但呢啲細群之間更高級嘅關係構築仲未明瞭。